SunOnline: Girifushin dhiya Vazan: Varah naadhiru haalatheh!\nގިރިފުށިން ދިޔަ ވަޒަން: ވަރަށް ނާދިރު ހާލަތެއް!\nޝަފްނާ ހުސައިން 07 Nov 2019, 17:15\nސިފައިން ބަޑިޖެހުމުގެ ތަމްރީންތަކެއް ކުރަނީ.\nއިއްޔެ އިރުއޮއްސެން ދަނިކޮށް ސިއްސުވާލި ހަބަރަކީ ސިފައިން ޓްރެއިނިން ރަށް ކ. ގިރިފުށީގައި ސިފައިން ހަދަމުން ތިޔަ ތަމްރީނެއްގެ ތެރޭގައި ބަޑި ޖަހަނިކޮށް، ވަޒަނެއް ސަފާރީއެއްގައި ހުރި މީހެއްގެ ގަޔަށް އެރި ހަބަރުންނެވެ. މިއީ ރާއްޖޭގައި ހިނގި މިފަދަ ފުރަތަމަ ހާދިސާ އެވެ.\nގިރިފުށިން ޖެހި ވަޒަނެއް އަރާފައި ވަނީ އެ ރަށު ބޭރުގައި އޮތް "އީގަލް ރޭ" ކިޔާ ސަފާރީއެއްގައި ހުރި 41 އަހަރުގެ ޖަރުމަނު ފަތުރުވެރިއެއްގެ ގަޔަށެވެ. ނަސީބަކުން އެމީހާއަށް ސީރިއަސް ގެއްލުމެއް ލިބިފައެއް ނުވެ އެވެ.\nއެމްއެންޑީއެފް އިން ބުނީ ފަތުރުވެރިޔާގެ ގަޔަށް އެރީ ރިކޮޝޭ ނުވަތަ ތަނެއްގައި ޖެހި، ބާރު ކެނޑިފައި އޮތް ވަޒަނެއް ކަމަށެވެ. އަދި އެ ވަޒަން، ދަތުރުކޮށްފައިވަނީ ފަތުރުވެރިޔާގެ ފުއްކިބައިގެ ހަންގަނޑު މަތިން ކޭއްތިލާފައި ކަމަށެވެ.\nފަރިތަކުރުމެއްގައި ޖެހި ބަޑީގެ ވަޒަން ކަނޑުމަތީގައި ހުރި މީހެއްގެ ގަޔަށް އެރި ގޮތް މިއޮތީ އޮޅުންބޮޅުން ގަނޑެއްގެ ގޮތުގަ އެވެ. އެމްއެންޑީއެފް އިން ބުނީ ބަޑިޖެހުމުގެ ތަމްރީނުތައް ކުރިއަށް ގެންދަނީ ސަލާމަތީ ގޮތުން އަޅަންޖެހޭ ހުރިހާ ފިޔަވަޅެއް އެޅުމަށްފަހު ކަމަށެވެ.\nއެގޮތުން އިއްޔެގެ ތަމްރީނުތައް ވެސް ކުރިއަށް ގެންދިޔައީ ސަލާމަތީ ފިޔަވަޅުތައް ކަށަވަރު ކުރުމަށްފަހު އެވެ. ބަޑިޖެހުމުގެ ތަމްރީނުތައް ކުރިއަށް ގެންދާކަން އަންގައިދޭން ބޮޑު ރަތް ދިދަ ވެސް ހުރީ އެ ހިސާބު މޫދުގައި ނަގާފަ އެވެ.\nސިފައިންގެ ތަމްރީނުތަކާ ގުޅޭގޮތުން ކުރިން އެމްއެންޑީއެފްގައި މަސައްކަތް ކުރެއްވި ބްރިގޭޑިޔާ ޖެނެރަލް ރިޓަޔާޑު އިބްރާހިމް މުހައްމަދު ދީދީ "ސަން" އަށް ވިދާޅުވީ އެމްއެންޑީއެފް އިން 1989 ވަނަ އަހަރު ތަމްރީނުތައް ފެށީ އިނގެރޭސީންނާއި އެމެރިކާ މީހުންނާ އަދި އިންޑިއާގެ ވެސް ވަރަށް ބޮޑު ލަފަޔަކާ އެކު ކަމަށެވެ.\nއަދި އެދުވަހުން ފެށިގެން ވެސް ސިފައިންގެ އަސްކަރީ ތަމްރީނުތައް ކުރިއަށް ގެންދަނީ ބޭރުގެ ޕްރޮފެޝަނަލް އިންސްޓްރަކްޓަރުންގެ ލަފަޔާއި އިރުޝާދުގެ މަތިން ހަދާފައިވާ ގައިޑްލައިންތަކަކަށް ކަން އޭނާ ފާހަގަ ކުރެއްވި އެވެ.\nއަމާޒަށް ބަޑިޖެހުމުގެ ފަރިތަކުރުންތައް ކުރިއަށް ގެންދާއިރު، ކޮންމެ ޓާގެޓެއްގެ ފަހަތުގައި ވަޒަން ހުއްޓުވަން "ބަޓް" ނުވަތަ "ބެކްސްޓޮޕް"ގެ ގޮތުގައި އުސް ވެލިފުނިތަކެއް ހުރެ އެވެ. ޓާގެޓް ފޫއަޅުވާލާފައި ދާ ވަޒަން ވެސް އަމާޒުވާނީ އެ ބަޓް ތަކަށެވެ.\nބްރިގޭޑިޔާ ޖެނެރަލް ރިޓަޔާޑު އިބްރާހިމް މުހައްމަދު ދީދީ އިބްރާހީމް މުހައްމަދު ދީދީ\nމި ހުރިހާ ސަލާމަތީ ފިޔަވަޅުތަކަކާ އެކު ތަމްރީނުތައް ކުރިއަށް ގެންދަނިކޮށް، މިއިން އެއްވެސް އެއްޗަކަށް އަމާޒުނުވި ވަޒަނެއް މިވަނީ ސަފާރީގައި ހުރި މީހެއްގެ ގަޔަށް އަރައިފަ އެވެ.\n"ކިތަންމެ ރަނގަޅަށް މަސައްކަތް ކުރާ ބައެއް ވިޔަސް ހަމަ އެކްސިޑެންޓެއް ހިނގާފާނެ. ވަރަށް ރަނގަޅު ޕްރޮސީޖާތައް އޮވެގެން އެމްއެންޑީއެފް އިން އެކަން ކުރިއަށް ގެންދަނީ،" ދީދީ ވިދާޅުވިއެވެ.\nހާދިސާއަށް ފަހު އެމްއެންޑީއެފް އިން ވެސް ބުނީ ހާދިސާ ހިނގީ ވަރަށް އާދަޔާހިލާފު ގޮތަކަށް ކަމަށެވެ.\nސަފާރީގެ ސަން ޑެގު މަތީގައި ސެލްފީއެއް ނަގަން ހުރި ފަތުރުވެރިޔާގެ ގަޔަށް ވަޒަން އެރި އިރު، އެ ސަފާރީ ވެސް ދަތުރުކުރަމުން ދިޔައީ ގިރިފުށީގައި ވަޒަން ބޭނުންކުރަމުން ގެންދާއިރު ބަހައްޓަންޖެހޭ ސްޓޭންޑަޑް ދުރުމިން ބަހައްޓައިގެންނެވެ.\n"ލައިވް ވަޒަން ބޭނުންކުރާ އެކްސަސައިޒްތަކަކީ އަޅުގަނޑުމެންގެ ޓްރެއިނިންގްތަކުގެ ވަރަށް މުހިންމު ބައެއް، އަދި އެ ސަރަހައްދަކުން ކަނޑުމަގުން ދަތުރުކުރާ މީހުންނަށް މިކަމުގެ އަސަރެއް ނުކުރާނެ ގޮތަށް ކަންކަންކުރުމަށް އަޅުގަނޑުމެން ސަމާލުވަން،" އެމްއެންޑީއެފް އިން ބުންޏެވެ.\nކޮންމެއަކަސް ހިނގައިގެން މި އުޅެނީ ވަރަށް ނާދިރު ހާދިސާއެކެވެ. މިހާރު ހާދިސާ ހިނގަން މެދުވެރިވި ސަބަބު ހޯދުމަށްޓަކައި ތަހުގީގެއް ފަށާފައިވާއިރު ތަހުގީގު ނިމެންދެން ގިރިފުށީގައި ލައިވް ވަޒަން ބޭނުންކުރާ ހުރިހާ ތަމްރީނެއް ވެސް ވަނީ މެދުކަނޑާލައިފަ އެވެ.\nމި ހާދިސާ ހިނގިކަމަށްޓަކައި ސިފައިން ވަނީ މައާފަށް އެދި، އަދި މިފަދަ ކަމެއް ތަކުރާރު ނުވާނެހެން އިތުރަށް ސަލާމަތީ ފިޔަވަޅުތަކެއް އަޅާނެކަމަށް ބުނެފަ އެވެ.\nމީގެ ކުރިން 2015 އަދި 2017 ވަނަ އަހަރު ކ. ހިންމަފުށީގެ ދެ ގެއަކަށް ވަޒަން އަރާފައި ހުއްޓާވެސް ވަނީ ފެނިފަ އެވެ. ނަމަވެސް އެމްއެންޑީއެފް އިން ބުނެފައި ވަނީ އެއީ ގިރިފުށިން ދިޔަ ވަޒަނެއް ނޫން ކަމަށެވެ. އެ ދެ ހާދިސާއާ ގުޅިގެން ވެސް ފުލުހުން ވަނީ ތަހުގީގުތަކެއް ކުރިއަށް ގެންގޮސްފަ އެވެ. ނަމަވެސް އެކަމުގެ ތަފްސީލެއް ފަހުން ހާމަކޮށްފައެއް ނުވެ އެވެ.\nހިންމަފުށީ ލިލީނައިޓް ގޭގެ ކުޑަދޮރަށް ވަޒަނެއް އަރާފައި ---\nއެ ހާދިސާއާ ގުޅިގެން ދީދީ ވެސް ވިދާޅުވީ ގިރިފުށިން ޖަހާ ބަޑީގެ ވަޒަން ހިންމަފުށްޓަށް ފޯރުމަކީ ނުވާނެ ކަމެއް ކަމަށެވެ.\n"އަޅުގަނޑު ވެސް ދިރާސާ ކުރި ކަމެއް ތީ. ގެއަކަށް ވަޒަނެއް އެރީ އެންމެ ފަހަރަކު. އެ ވަޒަނަކީ ގިރިފުށިން އައި އެއްޗެއް ކަމަކަށް ގަބޫލެއް ނުކުރެވޭ،" ދީދީ ވިދާޅުވި އެވެ.\nދީދީ ވިދާޅުވީ ފަހަރުގައި އެއީ ވަޒަނުގެ "ހުސް ދޯރި" ކޮޅަކަށް ވެސް ވެދާނެ ކަމަށެވެ. ހިންމަފުށި ސަރަހައްދުގައި 1990 ވަނަ އަހަރުން ފެށިގެން ވެސް އަސްކަރީ ތަމްރީނުތައް ކުރިއަށް ގެންގޮސްފައި ވާއިރު، އެ ތަމްރީނުތަކުގައި ލައިވް ވަޒަން ބޭނުންކުރި ކަމަށް ދީދީ ވިދާޅުވި އެވެ.\n"އޭގެ އެތިކޮޅެއް ފެނިދާނެ ވަލުތެރެއިން ވެސް. އެހެންވީމަ މި ދެންނެވި ތަންކޮޅު ފެނިގެން މީހަކު ހަމަ ސަމާސާއަކަށް ދޮރަށް ޖަހާފަވެސް ހުރެދާނެ. އާންމު ގޮތެއްގަ އެގޮތަށް ވަޒަނެއް ދޮރަށް އަރައިފިއްޔާ އިންނާނީ ފޫ އަޅާފަ. ފޫ އަޅާފަ ފަޅައިގެން ގޮސް އިންނާނީ. ގިރިފުށިން އެ ހިސާބަކަށް ވަޒަނެއް ނުފޯރާނެ،" ދީދީ ވިދާޅުވި އެވެ.\nދީދީ ވިދާޅުވީ ގިރިފުށީގައި ހިންގި ތަމްރީނެއްގައި މީގެ ކުރިން ދުވަހަކު ވެސް މިފަދަ ހާދިސާއެއް ހިނގާފައި ނުވާ ކަމަށާއި އެރަށުގައި އަސްކަރީ ތަމްރީނުތައް ކުރިއަށް ގެންދަނީ ސަލާމަތީ ގޮތުން އަޅަން ޖެހޭ ފިޔަވަޅުތައް ވަރަށް ބޮޑަށް ވަރުގަދަ ކޮށްގެން ކަމަށެވެ. އެހެން ވީމާ އިއްޔެގެ ހާދިސާއަކީ ވަރަށް ނާދިރު ހާލަތެއްގައި ކުރިމަތުވެދާނެ ފަދަ ހާދިސާއެކެވެ.


Breaking news: Anna hafthaa ves bandhu kuran vazeerunge majileehun ninmaifi\nއަންނަ ހަފްތާވެސް ސަރުކާރު ބަންދުކުރަން ވަޒީރުންގެ މަޖިލީހުން ނިންމައިފި\nކެބިނެޓް ބައްދަލުވުން/ ފޮޓޯ- ރައީސް އޮފީސް\nއަންނަ ހަފްތާގައިވެސް ސަރުކާރުގެ އޮފީސްތައް ނުހުޅުއްވުމަށާއި، ސްކޫލްތަކާއި، ޔުނިވާސިޓީ ތަކާއި، ކޮލެޖުތަކުގެ ކިޔެވުންވެސް ބަންދުކުރުމަށް ވަޒީރުންގެ މަޖިލީހުން މިއަދު ނިންމަވައިފިއެވެ.\nރައީސް އޮފީހުން ބުނީ ވަޒީރުންގެ މަޖިލީހުން އެގޮތަށް ނިންމީ ދުނިޔޭގައި މިހާރު ހަލުވިކަމާއެކު ފެތުރެމުންދާ ކޮވިޑް19 ރާއްޖޭގައި ފެތުރުން ކުޑަކުރުމަށް މިހާރު އަޅާ ފިޔަވަޅުތަކާއި ގުޅޭގޮތުން މަޝްވަރާކޮށް، ރާއްޖޭގައި އެބަލި ޖެހޭ މީހުންގެ އަދަދު އިތުރުވުމުގެ ފުރުސަތު ބޮޑުކަމަށް ބެލެވޭކަމަށް ނޭޝަނަލް އިމަޖެންސީ އޮޕަރޭޝަންސް ސެންޓަރުގެ ޓެކްނިކަލް އެޑްވައިޒަރީ ގްރޫޕް (ޓެގް) އިން ދެއްވާފައިވާ ފަންނީ ލަފަޔާއި އިރުޝާދަށް ރިއާޔަތް ކުރެއްވުމަށްފަހު ކަމަށެވެ.\nރައީސުލްޖުމްހޫރިއްޔާގެ ރަސްމީގެ، މުލީއާގޭގައި ބޭއްވެވި އެ މަޖިލީހުގެ ޖަލްސާގައި މެންބަރުން މަޝްވަރާ ކުރެއްވުމަށްފަހު ވަޒީރުންގެ މަޖިލީހުން ނިންމީ އަންނަ ހަފްތާގައިވެސް، ސަރުކާރުގެ އޮފީސްތައް ނުހުޅުވާގޮތަށް ނިންމި ނަމަވެސް ކޮންމެހެން ކުރަންޖެހޭ މަސައްކަތްތައް ކަމާބެހޭ މުވައްޒަފުންނަށް ގޭގައި ތިބެގެން ކުރެވޭނެ އިންތިޒާމު އޮފީސްތަކުން ހަމަޖެއްސެވުމަށާއި، އަދި ކޮންމެހެން ދޭންޖެހޭ ޚިދުމަތެއް ނުވަތަ ކޮންމެހެން ކުރަންޖެހޭ މަސައްކަތެއް ކުރުމަށް އޮފީސް ހުޅުވަންޖެހިއްޖެ ހިނދެއްގައި، އޮފީސް ހުޅުވައިގެން، ވީހާވެސް މަދު މުވައްޒަފުން ނެރެގެން އެ މަސައްކަތެއް ކުރުމަށެވެ.\nކޮވިޑް19 ކޮންޓްރޯލް ކުރުމުގައި އަޅާ ފިޔަވަޅުތަކުގެ ތެރެއިން އެންމެ މުހިއްމު އެއް ފިޔަވަޅަކީ، އެންމެންވެސް ގޭގައި މަޑުކުރުން ކަމަށްވާތީ، އެކަމަށް މި ދަނޑިވަޅުގައި ރާއްޖޭގެ ހުރިހާ ރައްޔިތުން ވަރަށް ޚާއްޞަ ސަމާލުކަމެއް ދިނުމަށް ވަޒީރުންގެ މަޖިލީހުގެ މެންބަރުން އެދިވަޑައިގެންނެވި ކަމަށް ރައީސް އޮފީހުން ބުންޏެވެ. އަދި ކޮންމެހެން މުހިއްމު ޒަރޫރީ ބޭނުމަކަށް ނޫނީ ގެއިން ބޭރަށް ނުނުކުމެ ގޭގައި މަޑުކުރުމަކީ، ކޮވިޑް19 ރޯގާއިން ރައްކާތެރިވުމަށް އެޅޭ އެންމެ މުހިއްމު އެއް ފިޔަވަޅުކަންވެސް ވަޒީރުންގެ މަޖިލީހުގެ މެންބަރުން ފާހަގަކުރެއްވި ކަމަށް ރައީސް އޮފީހުން ބުންޏެވެ.\nރައީސް އޮފީހުން ބުނީ ވަޒީރުންގެ މަޖިލީހުގެ މިއަދުގެ ޖަލްސާގައި، ކޮވިޑް19 އާ ގުޅިގެން ރާއްޖޭގެ އިގްތިސޯދަށް ކުރިމަތިވެފައިވާ ހީނަރުކަމުގެ ސަބަބުން ރައްޔިތުންގެ އާންމު ދިރިއުޅުމަށް ކޮށްފައިވާ އަދި ކުރަމުންދާ އަސަރުތަކާއި، ރައްޔިތުން ތަޙައްމަލު ކުރަންޖެހިފައިވާ ދަތިތަކަށް ޙައްލު ހޯއްދެވުމަށް ސަރުކާރުގެ އެކި އިދާރާތަކުން ކަމާބެހޭ ވަޒީރުން ކުރަމުން ގެންދާ މަސައްކަތްތަކާއި އަޅަމުން ގެންދާ ފިޔަވަޅުތަކުގެ މަޢުލޫމާތު، އެބޭފުޅުން ވަޒީރުންގެ މަޖިލީހާއި ހިއްސާ ކުރެއްވި ކަމަށެވެ.\nސަރުކާރުން ބަންދު ކުރުމަށް އެންމެ ފުރަތަމަ ނިންމީ މި މަހުގެ 19ވަނަ ދުވަހުއެވެ. އަދި އޭގެފަހުން މިދިޔަ ބުދަ ދުވަހު ނޫސްވެރިންނާއި ބައްދަލުކުރައްވާ ރައީސް އިބްރާހީމް މުހައްމަދު ސޯލިހު ވަނީ އިތުރު އެއް ހަފްތާއަށް ސަރުކާރުން ބަންދު ކުރުމަށް ނިންމާފައެވެ. އެ މުއްދަތުގައި ސްކޫލުތަކާއި ކޮލެޖުތަކާއި ޔުނިވާސިޓީތައް ބަންދު ކުރުމަށްވެސް ސަރުކާރުން ނިންމިއެވެ.\nރާއްޖެއިން ކޮވިޑް19 އަށް 18 މީހަކު ޕޮޒިޓިވްވެފައިވާއިރު އޭގެތެރެއިން ތިން މީހަކު ނޫން ދެން ތިބި އެންމެންނަކީ ހުސް ބިދޭސީންނެވެ. އަދި 15 ބިދޭސީން ވަނީ މި ބަލިން ރަނގަޅުވެފައެވެ.


Fuluhunge tharujamaanu kamun Izmia vakikohfi\nފުލުހުންގެ ތަރުޖަމާނު، އިޒްމިއާ މަގާމުން ދުރުކޮށް، އެ މަގާމަށް އެހެން މީހަކު ހަމަޖައްސައިފި\nފުލުހުން ބުނީ މިއަދުން ފެށިގެން ފުލުހުންގެ ތަރުޖަމާނުކަމުގެ މަގާމާއި ވަގުތީ ގޮތުން ޗީޕް ސުޕްރިންޓެންޑެންޓް އޮފް ޕޮލިސް ޔޫނުސް ސޮބާހާއި ހަވާލުކޮށްފައިވާ ކަމަށެވެ. މި ބަދަލާއެކު ޕޮލިސް މީޑިއާ ސެންޓަރުގެ މީޑިއާ ރިލޭޝަންސް އޮފިސަރގެ ހައިސިއްޔަތުން ދުވަހުން ދުވަހަށް މީޑިއާއަށް މައުލޫމާތު ދިނުމުގައި ހަރަކާތްތެރި ވާނީ ފުލުހުންގެ ޗީޕް ސްޓޭޝަން އިންސްޕެކްޓަރ އާތިފާ ހަސަންކަމަށެވެ.\nފާއިތުވެގެން ދިޔަ ދޮޅު އަހަރެއްހާ ދުވަހު ފުލުހުންގެ ތަރުޖަމާނުގެ މަޤާމާއި ޙަވާލުވެ ހުންނެވި ޗީފް އިންސްޕެކްޓަރ އޮފް ޕޮލިސް އިޒްމިއާ އަށް ނޫސްވެރިން ދެއްވި އެއްބާރުލުމަށާއި ބެހެއްޓެވި ގާތްކަމަށް ފުލުހުން ވަނީ ޝުކުރު އަދާކޮށްފަ އެވެ. އަދި ފުލުހުންނާއި މީޑިއާތަކާއި އޮންނަ ގުޅުން ހަރުދަނާކޮށް ކުރިއެރުވުމަށް އިޒްމިއާ ކުރައްވާފައިވާ އަގުހުރި މަސައްކަތައް ޝުކުރު އަދާކޮށްފަ އެވެ.\nފުލުހުން ބުނީ މިހާރެކޭ އެއްގޮތަށް ދުވަހުން ދުވަހަށް ބޭނުންވާ މައުލޫމާތު ހޯދުމަށް މީޑިއާ އޮފިޝަލުންނަށް ގުޅައިގެން ކުރިޔަށް ގެންދެވޭނެ ކަމަށެވެ. އަދި މި ގެނެވުނު ބަދަލަކީ އާންމު އުސޫލުގެ މަތީން އިދާރީ ގޮތުން ގެނެވުނު ބަދަލެއް ކަމަށެވެ.


Sony inn electric car eh dhakaalaifi | Mihaaru\nސޮނީން އިލެކްޓްރިކް ކާރެއް ދައްކާލައިފި\n08 ޖެނުއަރީ 2020 - 07:01\nޖަޕާނުގެ މަޝްހޫރު ކުންފުނި ސޮނީން ކާރު އުފައްދަން އުޅޭ ކަމުގެ އިޝާރާތްތަކާ އެކު، އެ ކުންފުނިން ފަރުމާކޮށްފައިވާ ފުރަތަމަ އިލެކްޓްރިކް ކާރުގެ ނަމޫނާއެއް މި އަހަރުގެ ކޮންޒިއުމާ އިލެކްޓްރޯނިކްސް ޝޯ (ސީއީއެސް) ގައި ދައްކާލައިފި އެވެ.\nގިނަ ބަޔަކަށް ހައިރާންކަން ގެނުވި ސޮނީގެ ކާރަށް ދީފައިވާ ނަމަކީ "ވިޝަން-އެސް" އެވެ. މި ފަރުމާގެ ހާއްސަ ސިފަތަކުގެ ތެރެއި އެންމެ ބޮޑު އެއް ބަދަލަކީ ކާރުގެ ޑޭޝް ބޯޑަށް ގެނެސްފައި ހުރި ޒަމާނީ ބަދެލެވެ. އެގޮތުން ޑޭޝްބޯޑް ފަރުމާކޮށްފައި ހުރީ ކާރު ދުއްވާ އިރު، ބޭނުންވާ ހުރިހާ މައުލޫމާތުތަކެއް ފޯރުކޮށް ދިނުމާ އެކު އެންޓަޓައިންމަންޓަށް ހާއްސަ ފީޗާތަކަކާ އެކީގަ އެވެ. އެގޮތުން ޑޭޝްބޯޑްގައި ޕެނަރޮމިކް ސްކްރީނާއި 360 އޯޑިއާއާ އެކު ކާރުގެ އެތެރެ އާއި ބޭރު ހިމެނޭ ގޮތަށް މުޅި ކާރުގައި 33 ސެންސަ ބޭނުންކޮށްފައިވެ އެވެ.\nSony surprises with an electric concept car called the Vision S at CES 2020 pic.twitter.com/ozCwrF6DqX\n— The Verge (@verge) January 7, 2020\n"ވިޝަން-އެސް" ދައްކައިލި ނަމަވެސް މި ބާވަތުގެ ކާރު އުފައްދައި، ވިޔަފާރީގެ އުސޫލުން ބާޒަރަށް ނެރޭނެކަން ސޮނީން ކަށަވަރުކޮށް ދީފައެއް ނުވެ އެވެ.\nމިކަމާ ބެހޭ ގޮތުން އެ ކުންފުނީގެ ޗީފް އެކްޒެކެޓިވް ކެނިޝީރޯ ޔޮޝީޑާ ވިދާޅުވީ ސޮނީގެ އެންމެ ބޮޑު އެއް އަމާޒަކީ ދަތުރުފަތުރުގެ ދާއިރާ އަށް މުސްތަގުބަލުގައި އުންމީދީ ބަދަލުތަކެއް ގެނައުން ކަމަށެވެ.\n"އެހެންވީމަ އެ ދާއިރާގައި އަހަރެމެން ބޭނުންވޭ ހިއްސާވާން،" އޭނާ ވިދާޅުވި އެވެ.\nއެމެރިކާގެ ލަސް ވެގަސްގެ ކޮންވެންޝަން ސެންޓަރުގައި އަންގާރަ ދުވަހުން ފެށިގެން ހުކުރު ދުވަހާ ހަމައަށް ކުރިއަށް ގެންދާ ސީއީއެސް 2020 ގައި ޓެކްނޮލޮޖީގެ ދާއިރާ އަށް އިންގިލާބު ގެނުވާނެ ވަރަށް ތަފާތު އުފެއްދުންތަކެއް ފެނިގެން ދާނެ އެވެ.\nއިތުރު ލިޔުންތައް ޖަޕާން ދަތުރުފަތުރު ސޮނީ ވެހިކަލްތައް\nއިލެކްޓްރިކް ކާރަށް ބަދަލުވުން ހޮންޑާ އިން އަވަސްކޮށްފި\nއުދުހޭ ކާރު އުފެއްދުން އިންޑިއާގައި


BREAKING : ISIS Hanguraama Veringe 800 Eh Hai Anbin Filaifi - Vaguthu\nސީރިޔާގައި ހަރަކާތްތެރިވަމުން އަންނަ ނިރުބަވެރި ޖަމާއަތެއް ކަމުގައިވާ އައިސިސްގެ ހަނގުރާމަވެރިން ގަދަކަމުން ގެންގުޅުނު 800 އެއްހައި އަނބިންނާއި ދަރިން ފިލައިފިއެވެ.\nއޮކްޓޯބަރ 13, 2019 18:18\nހުރިހިތާމައެއްގެ ބޮޑުކަމާއެވެ. އެކަނބަލުން އެހާލުގަޖެއްސި ނިރުބަވެރި އެއްޗިހިންތައް ނެތިކުރައްވާދޭވެ.\nއޮކްޓޯބަރ 13, 2019 18:24\nއޮކްޓޯބަރ 13, 2019 19:52\nއަނބިންނަން ވެސް ކެއްނުވާވަރުވީމަ ފިލާނެތާދޯ\nއަނބިންތަ ނޫނީ ގަދަކަމުން އަޅުވެތިކޮށްގެން އަމިއްލަ ބޭނުމަށް ގެންގުޅުން އަޅުންތަ؟\nއޮކްޓޯބަރ 14, 2019 00:38\nހަލާލު އަނބިން އަޅުވެތި ކޮށްގެން ގެންގުޅުނު އަޅުންނެއްނޫން\nއޮކްޓޯބަރ 14, 2019 08:48\nހަލާލުކަން އިނގޭނީ ތިއިން މީހަކާ ދިމާވީމަ. ކަލޭމެންނަކީ ޝަރީއާގައި ހިފަހައްޓައިގެން އުޅޭ ބައެއްނޫން. އަންހެނަކު ގެނެސްސަ އެހެން ދަނިކޮށް ފެންނަ ފިރިހެނަކު ވައްދާފަ ބުނާނެ މީމަގެ އަނބިއޭ އެވަގުތު އެ ހެދުމުގެ ތެރޭއޮތި\_ީ ކާކުކަންވެސް އެނގުމަކާނުލާ ކައިވެނިކުރެވުނީ. ކޮބާ ޝަރީއާގަ ވާ ވަލީދިނުމާއި ރަންކިއުމާ މިހިރަ މިހިރަ ކަންކަން\nއޮކްޓޯބަރ 14, 2019 18:22\nއޮކްޓޯބަރ 15, 2019 00:00\nމާތްﷲ އެންމެހާ މުސްލިމުން އަބަދުވެސް ރައްކާތެރިކޮށް ދެއްވަވާށި އާމީން


Aladdin Ge Udhuhey Mussala Hageegathakah Vanee - Vaguthu\nއަލާދީންގެ އުދުހޭ މުއްސަލަ ހަޤީޤަތަކަށް ވަނީ\n"އަލާދީން" ނުވަތަ "އަލާއުއްދީން" ކާޓޫނާއި ވާހަކައިން އެންމެ ގިނަ ބައެއްގެ ޝައުގުވެރިކަން ދަމާލި އެއްޗަކީ އުދުހޭ މުއްސަލައެވެ. އެއީ އަސްލު އެއްޗެއްކަމުގައިވާނަމަ، ކިތަންމެހާވެސް ރަނގަޅު އެއްޗެއްކަމުގައި ދެކޭ މީހުން ބައިވަރެވެ. އެހެންނަމަވެސް، އެންމެން ވިސްނައިގެން ތިބީ އެއީ ޚިޔާލީ ދުނިޔޭގެ ޚިޔާލީ އެއްޗެއްކަމުގައެވެ.\n1992 ވަނަ އަހަރު ޑިޒްނީ އިން ނެރުނު އެނިމޭޓެޑް ފިލްމު ކަމުގައިވާ އަލާދީން ގައި ދައްކުވައިދިން މި އުދުހޭ މުއްސަލަ އަސްލަކަށް ބަލައިގެން، އޭގެ އަސްލު އެއްޗެއް އުފެއްދުމުގެ މަސައްކަތް ސައިންސްވެރިން ދަނީ ކުރަމުންނެވެ. އަދި މި މަސައްކަތް ކާމިޔާބު ކުރެވޭނޭ މަގެއް އެފަރާތްތަކަށް ފެނިފައިވާކަމަށްވެސް ބުނެފައިވެއެވެ.\nސައިންސްވެރިން ބުނެފައިވާ ގޮތުގައި އެފަރާތްތަކުން މި މުސައްލަ އުފައްދަނީ ޓޫ-ޑައިމެންޝަނަލް އަށެވެ. ޓޫ ޑީ ކޮށް މުސައްލަ އުފައްދާއިރު، މުސައްލަ އުދުހެނީ ނުވަތަ މުސައްލަ ހަރަކާތް ކުރަނީ އޭގައި އެކުލެވޭ ރިއަކްޓަންޓް ފިލްޑް ފްލުއިޑް އެއްގެ ސަބަބުންނެވެ. މި ފްލުއިޑް އަކީ ކެމިކަލެއްކަމަށްވެސް އެފަރާތްތަކުން ބުނެފައިވެއެވެ.\nއެމެރިކާގެ ޔުނިވަރސިޓީ އޮފް ޕިޓްސްބާގް ގައި މި މަސައްކަތް ކުރަމުންދާއިރު މަސައްކަތުގައި ހަރަކާތްތެރިވާ އެއް ސައިންސްވެރިއަކު ބުނެފައިވަނީ މި މުސައްލަ އަސްލަކަށް ވާން ގާތްވެފައިވީނަމަވެސް، އަމިއްލަ ޒާތުގައި މޫވް ކުރާ މަސްނޫވީ އެއްޗެއް އުފެއްދުމަކީ ވަރަށް ގޮންޖެހުން ބޮޑު މަސައްކަތެއްކަމުގައެވެ.\nމި މުސައްލަ، ކެމިކަލްތަކުގެ އެހީގައި މަސައްކަތް ކުރާނެ ގޮތުގެ ޑިޒައިން ވީޑިޔޯ އެއް ތިރީގައި އެވަނީއެވެ.\nޖެނުއަރީ 7, 2019 09:21\nޖެނުއަރީ 7, 2019 11:58\nމިކަހަލަ ކިތަންމެ ކާޓޫނެއްގެ މަންޒަރު ތަކެއް އެބަހުރި ހަގީގަތަކަށް ވެފަ. އަދި ކާޓޫނު ތަކުގަގެންގުން ބައެއް އެއްޗެހިވެސް އެބަހުރި ފަހުގެ ޓެކްނޮލޮޖީގެ ގޮތުގައި އުފައްދާފަ. ނިކަން ގަބޫލު ނުކުރެވެންޏާ ގޫގުލް ސާރޗް ކޮއްގެން ބަލާބަލަ!


BREAKING: Premier League Dhifaaukoh, City Thaareehuge Thereah - Vaguthu\nޕްރިމިއާ ލީގު ދިފާއުކޮށް، ސިޓީ ތާރީހުގެ ތެރެއަށް\nއިނގިރޭސި ޕްރިމިއާ ލީގު ޖެހިޖެހިގެން ދެވަނަ ފަހަރަށް އުފުލާލާ، ޕްރިމިއާ ލީގު ދިފާއުކުރި ޖެހިޖެހިގެން ދެފަހަރަށް ހޯދި ތިންވަނަ ކްލަބަކަށް މެންޗެސްޓާ ސިޓީ ވެއްޖެއެވެ.\nލީގު މެޗަށް މިރޭ ނުކުތް އިރު، މޮޅެއް ބޭނުންވެފައި އޮތް ސިޓީން، ބްރައިޓަން ބަލިކުރީ ފަސޭހަކަމާއެކު 4-1ގެ ނަތީޖާއަކުންނެވެ. އިނގިރޭސި ފުރަތަމަ ޑިވިޝަންގެ ލީގު، ޕްރިމިއާ ލީގަށް ބަދަލުކުރިފަހުން އެ ލީގު ޖެހިޖެހިގެން ދެވަނަ ފަހަރަށް ހޯދި ހަމައެކަނި ޓީމުތަކަކީ ސިޓީގެ އިތުރުން ޗެލްސީއާއި މެންޗެސްޓާ ޔުނައިޓެޑެވެ.\nމިރޭގެ މެޗަށް ނުކުތް އިރު، ލީގަށް ވާދަކުރީ ސިޓީއާއި ލިވަޕޫލެވެ. އެ ދެޓީމުގެ ފަރަގަކަށްވެސް އޮތީ އެންމެ ޕޮއިންޓެކެވެ. މެޗަށް ނުކުތް އިރު، ސިޓީ 95 ޕޮއިންޓާއެކު އެއްވަނައިގައި އޮތް އިރު، ލިވަޕޫލް ދެވަނައިގައި އޮތީ 94 ޕޮއިންޓާއެކުގައެވެ. މިރޭ ވުލްވްސްއާ ދެކޮޅަށް ލިވަޕޫލް ކުޅުނު މެޗު އެޓީމުން ކާމިޔާބުކުރި ނަމަވެސް، އެޓީމަށް ލީގު ގެއްލުނީ އެންމެ ޕޮއިންޓެއްގެ ތަފާތުންނެވެ.\nލިވަޕޫލުން އިނގިރޭސި ފުރަތަމަ ޑިވިޝަންގެ ތަށި އެންމެފަހުން ނަގާފައި ވަނީ ޕްރިމިއާ ލީގަށް ރީބްރޭންޑް ކުރުމުގެ ކުރިން 1990 ވަނަ އަހަރުއެވެ. އޭގެ ފަހުން ލިވަޕޫލަށް ލީގު ނެގިފައިނުވާ އިރު، މިއީ އެޓީމަށް ލިބުނު އެންމެ ބޮޑު ފުރުސަތެވެ. ލީގު ފެށުނީއްސުރެ ސިޓީއާ ވާދަކުރަމުން ލިވަޕޫލް ދިޔަ އިރު، އެޓީމު ލީގުގައި ބަލިވީވެސް ސިޓީ އަތުން އެކަންޏެވެ.\nސިޓީން ސީޒަންގައި ކުޅުނު 38 މެޗުގެ ތެރެއިން ހަތަރު މެޗުން ބަލިވި އިރު، އެއްވަރުވީ ދެމެޗުންނެވެ. އެޓީމުން 98 ޕޮއިންޓާއެކު ލީގު ނެގި އިރު، މިއީ ސިޓީން ލީގު ކާމިޔާބުކުރި ހަވަނަ ފަހަރެވެ.\nމެންޗެސްޓާ ޔުނައުޓެޑުން 2008-09 އަދި 2009-10 ވަނަ އަހަރުގެ ސީޒަން ކާމިޔާބުކުރިފަހުން، މިހާތަނަށް އެއްވެސް ޓީމަކުން ޕްރިމިއާ ލީގު ޖެހިޖެހިގެން ދެފަހަރަށް ކާމިޔާބު ކޮށްފައެއް ނުވެއެވެ. އޭގެ ކުރިން ޔުނައިޓެޑުން ވަނީ ޖެހިޖެހިގެން ތިން ފަހަރުވެސް ލީގު ކާމިޔާބު ކޮށްފައެވެ. ޗެލްސީން ޖެހިޖެހިގެން ދެފަހަރަށް ލީގު ކާމިޔާބުކުރީ 2004-05 އަދި 2005-06 ވަނަ އަހަރު ސީޒަންގައެވެ.\nމިރޭގެ މެޗުގައި ބްރައިޓަންއިން ސިޓީކޮޅަށް ފުރަތަމަ ގޯލެއް ޖެހި ނަމަވެެސް ސިޓީން މޮޅުވީ ފަހަތުން އަރައެވެ. ބްރައިޓަންގެ ގޯލް ޖަހައިދިނީ ގްލެން މުރޭއެވެ. ފަހަތުން އަރާ ސިޓީ މޮޅުވި އިރު، އެޓީމުގެ ގޯލްތައް ޖަހައިދިނީ ސާޖިއޯ އަގުއޭރޯ، ލަޕޯޓް އަދި ރިޔާދު މަހަރޭޒްއާއި ގުންޑޮގަންއެވެ. ގުންޑޮގަންގެ ގޯލަކީ ހިތްގައިމު ހިލޭ ޖެހުމެކެވެ.\nޔުނައިޓެޑުން އިގާލޯގެ ލޯން އެއްބަސްވުން އިތުރު ކޮށްފި\nއެމްބާޕެ ޕްރިމިއާ ލީގަށް ގެންނަން ތާއީދު ކުރަން: ޝިއެރާ


Thafaathu fikuru thakah jaagadheyn kereyne, eh thajuribaa ebahuri: Raees\nތަފާތު ފިކުރުތަކަށް ޖާގަ ދޭން ކެރޭނެ، އެ ތަޖުރިބާ އެބަހުރި: ރައީސް\nއެމްޑީޕީ ކެމްޕެއިން ޖަލްސާގައި ރައީސް ސޯލިހު ވާހަކަފުޅު ދައްކަވަނީ --\nތަފާތު ފިކުރުތަކަށް ޖާގަ ދޭން ކެރިވަޑައި ގަންނަވާ ކަމަށާއި އެކަމުގެ ތަޖުރިބާ އާއި ގާބިލްކަން އެބަހުރި ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެ އެވެ.\nނ. މަނަދޫއަށް ވަޑައިގެން އެމްޑީޕީގެ ކެންޑިޑޭޓުގެ ކެމްޕެއިން ޖަލްސާގައި ވާހަކަފުޅު ދައްކަވަމުން ރައީސް ސޯލިހު ވިދާޅުވީ އެމަނިކުފާނު ރައިސުލްޖުމްހޫރިއްޔާ ކަމަށް އިންތިހާބު ވެވަޑައިގަތީ އެތަށް ބައެއްގެ މަސައްކަތާއެކުގައި ކަމަށެވެ. އަދި ކޮންމެ ކެމްޕެއިން ޖަލްސާއެއްގައި ވިދާޅުވާ ގޮތަށް މިއަދު ވެސް ރައީސް ތަކުރާރު ކުރެއްވީ އެމަނިކުފާނު ވެރިކަމަށް ވަޑައިގަތުމުގައި ޖުމްހޫރީ ޕާޓީ އާއި އަދާލަތު ޕާޓީ އަދި ކުރީގެ ރައީސް މައުމޫން އަބްދުލް ގައްޔޫމްގެ ބޮޑު އެހީތެރިކަމެއް ލިބިފައިވާ ކަމަށެވެ. އަދި އެއިން އެއްވެސް ފަރާތަކަށް ދެރަ ގޮތެއް ވިޔަ ނުދެއްވާނެ ކަމަށް ރައީސް ވިދާޅުވި އެވެ.\nއެގޮތުން އެމަނިކުފާނަށް ތަފާތު ހިޔާލުތަކަށް ޖާގަ ދޭން ކެރިވަޑައިގަންނަވާ ކަމަށާއި އެ ތަޖުރިބާ ލިބިވަޑައިގެންފައިވާ ކަމަށް ރައީސް ވިދާޅުވި އެވެ. އަދި އެމްޑީޕީގެ ކެންޑިޑޭޓުން ހޮވުމަށް މިހާރު ކުރައްވާ ކެމްޕެއިންތަކުގެ ސަބަބުން އެއިން އެއްވެސް ފަރާތަކަށް ގެއްލުމެއް ނުވާނެ ކަމަށް ވެސް ރައީސް ވިދާޅުވި އެވެ.\n"އަޅުގަނޑަކީ ތަފާތު ހިޔާލުތަކާއި ތަފާތު ފިކުރަށް ޖާގަދޭން ކެރޭ މީހެއް. އަޅުގަނޑަކީ އަޅުގަނޑާ ހިޔާލު ތަފާތުވާ މީހުންނާއެކީގައި މަސައްކަތް ކުރަން ދަންނަ މީހެއް، އެކަމުގެ ތަޖުރިބާއާއެކީގައި އަޅުގަނޑު އައިސް މިހިރީ، އެހެންކަމުން މިއަދު އަޅުގަނޑު އެމްޑީޕީގެ ކެންޑިޑޭޓު ހޮވުމަށް މިކުރާ މަސައްކަތުން އެ ބޭފުޅުންނަށް [އެހެން ޕާޓީތަކަށް] އެއްވެސް ކަހަލަ ގެއްލުމެއް ވެގެން ނުދާނެ ކަމުގެ ފުރިހަމަ ޔަގީންކަން އަޅުގަނޑު ދެން،" ރައީސް ސޯލިހު ވިދާޅުވި އެވެ.\nރައީސް ވިދާޅުވީ ކުރިޔަށް އޮތް ރައްޔިތުން މަޖިލީހުގައި އެމްޑީޕީގެ ގިނަ މެންބަރުން ތިބޭ ގިނަ ސަބަބުތަކެއް އެބަހުރި ކަމަށެވެ. އެ ޕާޓީއަކީ ރާއްޖޭގެ ޒަމާނީ ވާދަވެރި ސިޔާސީ ނިޒާމް ގެނައި ޕާޓީ ކަމަށާއި އެކަން ދެމެހެއްޓުމަށް ވިހާވެސް ގިނަ މެންބަރުން ތިބެން ޖެހޭ ކަމަށެވެ. އަދި މަޖިލީހުގައި އެމްޑީޕީގެ ގިނަ މެންބަރުން ތިބެގެން ރައްޔިތުންނަށް ވާނެ ގެއްލުމެއް ނޯންނާނެ ކަމަށް ވެސް ރައީސް ވިދާޅުވި އެވެ.\n"މި ނިޒާމް ފައްކާ ކުރުމަށް އެމްޑީޕީގެ ގިނަ މެންބަރުންތަކެއް މަޖިލީހުގައި އަގުލަބިއްޔަތާއެކުގައި ތިބެން ޖެހޭ. ރައްޔިތުން މި ބޭނުންވާ ލާމަރުކަޒީ ނިޒާމާއި ރައްޔިތުންނާ ކައިރިން ހިދުމަތްތައް ދިނުމާއި ރާއްޖެ ތަރައްގީ ކުރުމުގައި ގާނޫނުތަކަށް ގެންނަން ޖެހޭ ބަދަލުތައް ގެނެވޭނީ މިކަން ދަންނަ ބަޔަކު މަޖިލީހުގައި ތިބެގެން،" ރައީސް ސޯލިހު ވިދާޅުވި އެވެ.\nއެމްޑީޕީ ރައީސް އިބްރާހިމް މުހައްމަދު ސޯލިހު މޯލްޑިވްސް ޔުނައިޓެޑް އޮޕޮޒިޝަން + މަޖިލިސް އިންތިހާބު 2019\n"އިންޑިއާގެ ގުޅުން ވަނީ އުފުލިފައި، ސަރުކާރު ދެމެހެއްޓޭނެ"\nއެމްޑީޕީގެ ބޮޑު ކާމިޔާބީ ފާހަގަ ކުރީ ބޮޑު ޖާފަތަކުން\nނަޝީދުގެ ސަމާލުކަން ޗައިނާ އެއްބަސްވުންތަކަށް


Sudan ah askaree inqilaabeh: Omar AlBashir ge zaman vee verikan nimumakah Sudan ah askaree inqilaabeh: Omar AlBashir ge zaman vee verikan nimumakah\nސޫދާނަށް އަސްކަރީ އިންޤިލާބެއް: ޢުމަރު އަލްބަޝީރުގެ ޒަމާންވީ ވެރިކަން ނިމުމަކަށް\nސޫދާންގެ އަސްކަރިއްޔާއިން އެ ޤައުމުގެ ރައީސް ޢުމަރު އަލް ބަޝީރު މަޤާމުން ދުރުކޮށްފިއެވެ. ސޫދާންގެ ވެރިކަމުގައި ތިރީސް އަހަރު ހޭދަކުރައްވާފައިވާ ޢުމަރު އަލް ބަޝީރުގެ ފަރާތްޕުޅުން އަދި އެއްވެސް އެއްޗެއް ވިދާޅުވެފައިނުވާ ނަމަވެސް، އަސްކަރިއްޔާގެ ޓޭންކަރުތައް ވެރިރަސް ޚަރްތޫމަށް ނެރެފައެވެ. އަދި އަސްކަރިއްޔާގެ އިސް ޖެނެރަލް އަޙުމަދު އަވަދް ބިން އައުފް މިހާރު ވަނީ، އަސްކަރިއްޔާގެ ލީޑަރޝިޕްގެ ދަށުން އިންތިޤާލީ ސަރުކާރެއް އެކުލަވާލައްވާފައިވާކަން އިޢުލާންކުރައްވައި، ކުރިއަށް އޮތް ތިން މަސް ދުވަހަށް އެ ޤައުމުގައި ކުއްލި ޙާލަތު އިޢުލާންކުރައްވާފައެވެ.\nމިއާއެކު، ޚާރްތޫމުގެ މަގުތަކަށް އެތައް ހާސް ރައްޔިތުންނެއް ނިކުމެ، ގެންދަނީ މަގުތަކުގައި އުފާފާޅުކުރަމުންނެވެ. އަދި މިހާރު، ސޫދާންގައި ހައްޔަރުކޮށްފައިތިބި ހުރިހާ ސިޔާސީ ކުށްވެރިންވެސް މިނިވަންކޮށްފައިވާކަމަށް، އެ ޤައުމުގެ ނޭޝަނަލް އިންޓެލިޖަންސް އެންޑް ސެކިއުރިޓީ ސަރވިސް އިން މަޢުލޫމާތުދެއެވެ.\nޑިސެމްބަރު މަހު ސޫދާންގައި ހަމަނުޖެހުން އުފެދުނީ، ކާބޯތަކެތީގެ އަގު އުފުލިގެންނެވެ. އެހެނަސް އިސާހިތަކު މި ނުތަނަވަސްކަން ވަނީ، އުމަރު އަލް ބަޝީރުގެ 30 އަހަރުގެ ވެރިކަމާ ދެކޮޅަށް ކުރާ މުޒާހަރާތަކަކަށް ބަދަލުވެފައެވެ. މިދިޔަ ހޮނިހިރު ދުވަހު ވެރިރަށް ޚަރްތޫމާއި އުންމު ދުރްމާން ސިޓީގައި ބަޝީރުގެ އިސްތިއުފާއަށް ގޮވާލައި މުޒާހަރާކޮށްފައިވާއިރު، މުޒާހަރާގެ ގިނަ ބައިވެރިން ވަނީ ޚަރްތޫމުގައި ހުންނަ ސޫދާން ސިފައިންގެ މައިމަރުކަޒުގެ ކުރިމަތީގައި އެއްވެ އެތަނުގައި މަރުކަޒުކޮށްފައެވެ. އެ މީހުން ގޮވާލަމުން ގެންދަނީ ރައީސް ބަޝީރުގެ ވެރިކަން ނިމުމަކަށް ގެނައުމަށް ރައްޔިތުން ކުރާ މުޒާހަރާތަކަށް ސިފައިން އެއްބާރުލުން ދިނުމަށެވެ. އަދި އިސްތިއުފާ ދެއްވުމަށް ރައީސް ބަޝީރަށް މަޖުބޫރުކޮށް، ވަގުތީގޮތުން ސޫދާންގެ ވެރިކަމާ ހަވާލުވުމަށްވެސް މުޒާހަރާކުރާ ފަރާތްތަކުން އެދުވަހު ސިފައިންނަށް ގޮވާލިއެވެ.


INTERPA Ge7Vana Conference Gai Baiverivumah Fuluhun Ge Senior Officeraku Qatar Ah - Vaguthu\nއިންޓަޕާގެ7ވަނަ ކޮންފަރެންސްގައި ބައިވެރިވުމަށް ފުލުހުންގެ ސީނިއަރ އޮފިސަރަކު ގަތަރަށް\nސްޕްރިންޓެންޑެންޓް އޮފް ޕޮލިސް އަހްމަދު ޢަބްދުއްރަޙުމާން --\nއިންޓަނޭޝަނަލް އެސޯސިއޭޝަން އޮފް ޕޮލިސް އެކަޑަމީސް (އިންޓަޕާ) ގެ7ވަނަ ކޮންފަރެންސްގައި ބައިވެރިވެވަޑައިތުމަށް ޗީފް ސްޕްރިންޓެންޑެންޓް އޮފް ޕޮލިސް ޢަޙްމަދު ޢަބްދުއްރަޙުމާން މިއަދުގެ ވަގުތެއްގައި ގަތަރަށް ފުރާވަޑައިގެންފިއެވެ.\nދުނިޔޭގެ އެކި ޤައުމުތަކުގެ ޕޮލިސް އެކަޑަމީތަކުގެ ވެރިން ބައިވެރިވެވަޑައިގަންނަވާ މި ކޮންފަރެންސް ކުރިއަށްދާނީ މިއަދން ފެށިގެން މި މަހުގެ ހަތަރުވަނަ ދުވަހުގެ ނިޔަލަށް ގަތަރުގެ ދޯހާގައެވެ. މިފަހަރުގެ ކޮންފަރެންސްގެ ތީމެއްގެ ގޮތުގައި ހަމަޖައްސާފައިވަނީ “ނިއު ޓްރެންޑްސް އިން ކޮމްބެޓިންގ ޓެރެރިޒަމް އެންޑް އެކްޓްރީމިޒަމް” އެވެ.\nމި ކޮންފަރެންސްގައި ދުނިޔޭގެ އެކި ޤައުމުތަކުގެ ޕޮލިސް އެކަޑަމީތަކުގެ ތަރައްޤީއަށާއި ކުރިއެރުމަށް ކުރަމުންދާ މަސައްކަތަކާއި އެއެކަޑަމީތަކުން ހިންގާ ތަފާތު ތަމްރީނު ޕްރޮގްރާމްތަކާ ގުޅޭގޮތުން މެމްބަރު ޤައުމުތަކުގެ މެދުގައި މަޢުލޫމާތު ބަދަލުކުރުމުގެ އިތުރުން ކޮންފަރެންސް ތީމް އާގުޅޭގޮތުން މެމްބަރު ޤައުމުތަކުން ޕްރެޒެންޓޭޝަންތައް ހުށަހަޅައި ކަމާގުޅޭ މަޝްވަރާތައް ކުރުމަށްވަނީ ހަމަޖެހިފައެވެ.\nއިންޓަނޭޝަނަލް އެސޯސިއޭޝަން އޮފް ޕޮލިސް އެކަޑަމީސް (އިންޓަޕާ) މެމްބަރު ޤައުމުތަކުގެ ތެރޭގައި ޔޫރަޕުގެ ޤައުމުތަކާއި އެފްރިކާ އާއި އުތުރު އެމެރިކާ އާއި ދެކުނު އެމެރިކާ އަދި މެދުއިރުމަތީގެ ޤައުމުތަކާއި އޭޝިޔާގެ ޤައުމުތައް ހިމެނެއެވެ.\nދިވެހި ފުލުހުންގެ އިންސްޓިޓިއުޓް ފޮރ ސެކިއުރިޓީ އެންޑް ލޯ އެންފޯސްމަންޓް ސްޓަޑީޒް (އައިލްސް) އަކީ 2013 ވަނަ އަހަރުން ފެށިގެން އިންޓަޕާގެ މެމްބަރެކެވެ. އަދި އައިލްސްއަކީ މިހާރު އިންޓަޕާގެ ދާއިމީ މެމްބަރުކަން ލިބިފައިވާ އިންސްޓިއުޓެކެވެ.


Varugadha Beyvafaatheri Kamakun Araigannane Goiy - Vaguthu\nވަރުގަދަ ބޭވަފާތެރިކަމަކުން ސަލާމަތްވާނެ ގޮތް\nބޭވަފާތެރިކަމަކީ ގިނަ ބަޔަކަށް އެފަދަ ކަމަކުން ސަލާމަތްވުމަށް އެތައް ދުވަސްތަކެއް ހޭދަވެދާނޭ ކަމެކެވެ. އެގޮތުން ގިނަ މީހުންނަށް އެފަދަ ކަންކަމުން އަރައިގަންނާނޭ ގޮތް ނޭނގިވެސް ހިނގައިދާނެއެވެ. ސަބަބަކީ އާންމުކޮށް އެފަދަ ބޮޑު އަދި އަސަރުގަދަ ބޭވަފާތެރިކަމެއް ލިބިގެންދަނީ އެންމެ ގާތް އަދި އެންމެ އިތުބާރުކުރާ އެކަކުގެ ފަރާތުން ކަމެވެ.\nމިސާލަކަށް ގާތް އެކުވެރިޔެއް ތިބާއަށް ކަމެއް އޮޅުވާލުން ނުވަތަ ގާތް އެކުވެރިޔެއް ލޯބިވެރިޔާއަށްޓަކައި ތިބާ ދޫކޮށްލުމަކީވެސް އެފަދަ ކަންކަމުން އަރައިގަންނަން ދަތިވާ އަދި ތިބާ އަޅާލާ ގާތް މީހަކު ތިބާއަށް ބޭވަފާތެރިވިކަމުގެ އިހުސާސެއް ގެނުވައިފާނޭ ކަމެކެވެ.\nއެންމެ ފުރަތަމަ އެފަދަ ކަމަކުން އަރައިގަންނަން ކުރަންޖެހޭނޭ ކަމަކީ ކަމުގެ ހާލަތު ރަނގަޅަށް ދެނެގަތުމެވެ. އެގޮތުން އެއީ ކީއްވެގެން ދިމާވިކަމެއްތޯ އަދި އެގޮތަށް އަމަލުކުރަންޖެހުނީ ކީއްވެގެންތޯ އަނެކާގެ ކިބައިން އޮޅުންފިލުވުމަކީ ކުރެވިދާނެ ވަރަށް މުހިންމު ކަމެކެވެ. މައްސަލަ ޖެހުމުން ދެ ފަރާތް އަނގައިން ނުބުނެ ތިބުމަކީ އެކަމުގެ ހައްލެއް ނޫނެވެ.\nދެން ކުރަންވީ ކަމަކީ ތިބާއަށް އެމީހަކު ބޭވަފާތެރިވެއްޖެކަން އަމިއްލައަށް ދެނެގަނެ އިހުސާކޮށް އެކަމަކީ ހަގީގަތެއްކަން ގަބޫލުކުރުމެވެ. ކޮންމެ ސަބަބަކާއި ހުރެވެސް އެކަމެއް އެގޮތަށް ވެފައިވާކަން ގަބޫލުކޮށް ދެން ހަޔާތުގައި އެކަމަކާއި ދޭތެރޭ ނުވިސްނައި އެކަމުގެ އިހުސާސްތައް އެހެން މީހަކަށް ކިޔައިދިނުމަކީ ކުރެވިދާނެ ކަމެކެވެ.\nކަންކަން ހައްލުކުރުމަށް ގިނަ ފަހަރަށް އެންމެ ރަނގަޅު އެއް ގޮތް ނެތް ނަމަވެސް އެކަމަކަށްޓަކައި އަނެކާއަށް މައާފްކުރުމަކީވެސް ތިބާއަށް ފައިދާކުރުވާނޭ ކަމެކެވެ. މައާފްކުރުމގެ ރީތި އާދައިގެ ސަބަބުން މީހާއަށް އަމިއްލަ ދިރިއުޅުމާއިގެން ކުރިއަށްދިޔުމަށް ފަސޭހެވެ ދެން އަޅާނޭ ފިޔަވަޅުތަކާއިމެދުގައިވެސް ވިސްނުމަށް ފަސޭހަވެގެންދާނެއެވެ.\nއޭޕްރީލް 27, 2018 15:27\nމަމެންނަށް ތިޔާ ކަމެއް އަދި އަންހެން ކުއްޖެއްގެ ފަރާތުން ލައިނުގަނޭ އެކަމަކު އެމެން ބުނޭ މަމެން ބޭވަފާތެރިވީއޭ އެހެންވެއޭ ރުޅިވެގެން ދިޔާ ދެން މަމެން ބޭވަފާތެރި ވާން ކުރި ކަމެއް އަޅެ ތަމެންގެ ގަމާރު ސިކުނޑިން ވިސްނާ ބުނެދީބަލާށޭ ބުނީމާ ބުނަނީ ތިމަންނަ އާއި އެކު ޖޯކް ޖަހާ ސަކަރާތް ޖަހާ ހިނި ގަނޑު ޖަހާ ގޮތަށް އެހެން ކުދިން ނާއި އެކު ވެސް ސަކަރާތް ޖަހާ ހިނިގަނޑު ޖަހާތީއޭ ތިމަންނާ ހީކުރީ ސިއްރު ގުޅުމެއް އޮންނަ ކަމަށޭ އޫލަލާ މަމެން މީ އެހާ ބޭޑް ބޯއި އެއް ވައްތަރު ޖަހާތޭ ނުޖަހާ ދޯ. ދެން އެމެން ބުނީ އެއީ އޭ ރީޒަން އަކީ މިވައްތަރު ފަޑުއްކަ ރީޒަން އޭ ތަމެން ހިތުގައި އޮންނަނީ އަބަދުވެސް ތަމެން މަހަށް ދޭބަލަ ދެން. ބަލާ އެއް ކަހަލަ އާލާތް ގަނޑެކޭ މަމެން ބުނަން ނެތީމު ދޯ. ދެން ތަމެން މިއަދު ދެން އެހެން އެއްޗަކާއި ރަށްޓެހިވެފައި ރުޅި ވެގެން އައުމުން ތަމެން ތިޔާ ހީކުރީ މަމެން ތަމެން ނާއި އަލުން ރަށްޓެހި ވާނެ ކަމަށްތޭ މަހަށް ދާން ޖެހޭނީ ނުވާނެއޭ ތިޔާ ކަމެއް ނައު އައި ހޭވް ލޮސްޓް އެވްރީ ތިންގް އޮން ޔޫ. ބޭބީ އައި އޭމް ގްރީވިންގް އިފް ޔޫ ވޮނާ ލީވް ބޭބީ ޕްލީޒް ލީވް އޫ ބޭބީ ބޭބީ އިޓްސް ވައިލްޑް ވޯރލްޑް އޫ ބޭބީ ބޭބީ އިޓްސް ވައިލްޑް ވޯރލްޑް. ޑޯންޓް ބީ އަ ބޭޑް ގާރލް ބަޓް އިފް ޔޫ ވޮނާ ލީވް ޕްލީޒް ލީވް މީ އެލޯން. އޫ ބޭބީ ބޭބީ އިޓްސް ވައިލްޑް ވޯރލްޑް އޫ ބޭބީ ބޭބީ އިޓްސް ވައިލްޑް ވޯރލްޑް ހާރޑް ޓު ގެޓް ބެކް އޫ ބޭބީ ބޭބީ އިޓްސް ވައިލްޑް ވޯރލްޑް އެން އައި އޯލްވޭޒް ރިމެމްބަރ ޔޫ ލައިކް އަ ޑްރީމް ގާރލް އޮފް މީ. އޫ ބޭބީ ބޭބީ އިޓްސް ވައިލްޑް ވޯރލްޑް ހާރޑް ޓު ގެޓް ބެކް..\nއޭޕްރީލް 27, 2018 18:52\n"ތަ" މުސްކުޅިވާ ދުވަހަކުން އިނދެގެން އުޅޭ މީހަކު ދުވެފިލާނެ...."ތަ"އެކޭ އަނގަގަދަ މިތުރެކޭ އެއްވަރު.ވީއެންމެ އަވަހަކަށް ތަޔަށް ޓްރީޓް ކުރަން ސަންތިމަރިޔަނބު ކައިރިއަށް ވަލަށް ދާންފެނޭ....


Kudhi viyafaari thakah sarukaarun dhey hidhumaiythakuge fenvaru rangalhu kurumah ninmaifi - The Press\nވިޔަފާރިތަކަށް ސަރުކާރުން ދޭ ހިދުމަތްތަކުގެ ފެންވަރު ރަނގަޅުކުރުމަށް ނިންމައިފި\nނިމާ ހަސަން 12 June 2019, 17:41\nކުދި އަދި މެދު ފަންތީގެ ވިޔަފާރިތަކަށް ސަރުކާރުން ނުވަތަ ސަރުކާރުގެ ކުންފުނިތަކުން ދޭ ހިދުމަތްތަކުގެ ފެންވަރު ރަނގަޅުކުރުމަށް ނިންމައިފިއެވެ.\nކުދި އަދި މެދު ފަންތީގެ ވިޔަފާރިތަކަށް ފަހި މާހައުލެއް ގާއިމުކުރުމުގެ ގޮތުން އެކުލަވާލާފައިވާ ސިޔާސަތަށް އަމަލު ކުރެއްވުމަށް ރައީސް އިބްރާހީމް މުހައްމަދު ސޯލިހް މިއަދު ނިންމަވައިފިއެވެ. ރައީސް ސޯލިހް މިގޮތަށް ނިންމަވާފައި ވަނީ މިއަދު ބޭއްވެވި ވަޒީރުންގެ މަޖިލީހުގެ ބައްދަލުވުމުގައި މިނިސްޓްރީ އޮފް އިކޮނޮމިކް ޑިވެލޮޕްމަންޓުން ހުށަހެޅުއްވި ކަރުދާހުގެ މައްޗަށް ވަޒީރުންގެ މަޖިލީހުގައި މަޝްވަރާ ކުރެއްވުމަށް ފަހުގައެވެ.\nމި ސިޔާސަތުގައި ވިޔަފާރިތަކަށް ސަރުކާރުން ނުވަތަ ސަރުކާރުގެ ކުންފުނިތަކުން ދޭ ހިދުމަތްތަކުގެ ފެންވަރު ރަނގަޅުކޮށް، ކުދި އަދި މެދުފަންތީގެ ވިޔަފާރިތަކުން ކުރާ އިންވޮއިސްތަކަށް އަވަހަށް ފައިސާ ދެއްކުމަށް ބާރުއެޅޭގޮތަށް ކަންކަން ބައްޓަންކުރުމާއި މީހުން ތަމްރީނުކުރުން އަދި އެފަދަ ވިޔަފާރިތަކަށް ހިތްވަރުދިނުމުގެ ގޮތުން އެވޯޑް ދިނުން ފަދަ ކަންކަން ތައާރަފް ކުރުން ހިމެނެއެވެ.\nސަރުކާރުގެ މުއައްސަސާތަކުގެ ޕްރޮކިއުމަންޓް އަދި ޑިއުޓީ މާފު އުސޫލަށް އިސްލާހު ގެނެސް، ސަރުކާރާއި، މިނިވަން މުއައްސަސާތަކުން އަދި ސަރުކާރުގެ މެޖޯރިޓީ ހިއްސާވާ ކުންފުނިތަކުން، ކުރާ އިޢުލާންތަކުގައި ބިޑް ކުރުމަށް ހުޅުވާލެވޭއިރު އެ އިޢުލާން ކުރާ ޕްރޮޖެކްޓެއްގެ އަގު 2.5 މިލިއަން ރުފިޔާއަށް ވުރެ ދަށްނަމަ، ކުދި އަދި މެދު ފަންތީގެ ވިޔަފާރިތަކަށް އިސްކަންދޭނެ ޝަރުތުތަކެއް މި ސިޔާސަތުގައި ހިމަނާފައިވެއެވެ. މި ސިޔާސަތުގައި ކުދި އަދި މެދުފަންތީގެ ވިޔަފާރިއަށް ޓެކްސްގެ ދާއިރާއިން ތަފާތު އެހީތެރިކަން ފޯރުކޮށްދިނުމަށް ވެސް ހިމަނާފައިވެއެވެ. އެގޮތުން ކުޑައަގެއްގައި ޕީއޯއެސް ފޯރުކޮށްދިނުމާއި ތަމްރީނުދިނުން ފަދަ ކަންކަން މި ސިޔާސަތުގައި ހިމެނެއެވެ.


"North korea hahdhaalaigen neuclear program huttuvaa nulevuneethee hithaamakuran"\nނޯތު ކޮރެއާ ހައްދައިގެން ނިއުކްލިއާ ޕްރޮގްރާމް ނުހުއްްޓުވުނީތީ ހިތާމަކުރަން: ޕޮމްޕެއޯ\nނޯތު ކޮރެއާގެ ލީޑާރު ކިމް ޖޮން އުން (ކ) އަދި މައިކް ޕޮމްޕެއޯ މަޝްވަރާ ބައްދަލު ކުރެއްވުމުގައި\nއެމެރިކާއަށް ދުނިޔެ ސުލްހަކުރަން ކަމެއް ނުކުރެވިގެން އުޅެނީ އެމީހުން ދަހިކަމުންނެވެ. މަކަރުވެރިކަމަކީ އެމެރިކާއަށް ހައްގު ދެވަނަ ސިފަ އެވެ. މައިކް ޕޮމްޕެއޯ މިއޮތީ އެކަމަށް އެއްބަސްވެ ވަޑައިގެންފަ އެވެ.\nނޯތު ކޮރެއާއިން ނިއުކްލިއާ ހަތިޔާރު އުފައްދަން ކުރާ މަސައްކަތްތައް، ނިއުކްލިއާ ޕްރޮގްރާމް ހުއްޓުވާލުމުގައި އެމެރިކާއަށް އެކަށީގެންވާ މަސައްކަތްތަކެއް ކުރެވިފައި ނުވާ ކަމަށް އެއިރު ސެކްރެޓަރީ އޮފް ސްޓޭޓްގެ މަގާމުގައި ހުންނެވި މައިކް ޕޮމްޕެއޯ ވިދާޅުވެއްޖެ އެވެ. އޭނާ ވިދާޅުވީ ނޯތު ކޮރެއާ ހައްދާލައިގެން އެކަން ކުރެވެން އޮތް ކަމަށެވެ.\nޕޮމްޕެއޯ މިހެން ވިދާޅުވީ ނޯތު ކޮރެއާއިން މާރިޗުގައި ދެމިސައިލް ޓެސްޓްކުރުމާ ގުޅިގެންނެވެ. އެއީ ކުރުރާސްތާ މިސައިލްތަކެއް ނަމަވެސް ކައިރީގައި އޮތް ދެކުނު ކޮރެއާ އަދި ޖަޕާނަށް ނުރައްކާވެދާނެ ކަމަށް ހީކުރެވުމަކީ އެމެރިކާއަށް އޮތް ބިރުވެރިކަމެކެވެ.\n"ނޯތު ކޮރެއާގެ ނިއުކްލިއާ ޕްރޮގްރާމް ހުއްޓުވާލަން ހަރުދަނާ މަސައްކަތްތަކެއް ނުކުރެވުނީތީ އަޅުގަނޑު މިހާރު ހިތާމަކުރަން" ޕޮމްޕެއޯ ވިދާޅުވި އެވެ. އޭނާ ވިދާޅުވީ މިސައިލްތައް ގިނަނުކުރުމަށް ނޯތު ކޮރެއާ، ކިމް ޖޮން އުން އެއްބަސްކުރެވުނު ކަމަށާއި އެކަމަކު ނިއުކްލިއާ ޕްރޮގްރާމް ހުއްޓާލަން އެއްބަސް ނުކުރެވުނު ކަމަށެވެ.\nޓްރަމްޕް ސަރުކާރުން ނޯތު ކޮރެއާއާއެކު ދެސަމިޓެއް ބޭއްވި އެވެ. އެމެރިކާއިން ބޭނުންވީ ނޯތު ކޮރެއާއިން ފުރަތަމަ ނިއުކްލިއާ ޕްރޮގްރާމް ހުއްޓާލާށެވެ. ނޯތު ކޮރެއާއިން ބަދަލުގައި އެދުނީ ދަތިކުރުމުގެ ފިޔަވަޅު ފުރަތަމަ އުވާލަދިނުމަށެވެ. ދެގައުމަށް އެންމެ ރަނގަޅު ގޮތް އިޚުތިޔާރުކުރަން އެމެރިކާއަށް ނޭނގުމުގެ ސަބަބުން މައްސަލަ ކޮޅެއްގައި ނުޖެހި މިހާރު ހުރީ ސައިވެފަ އެވެ. ނޯތު ކޮރެއާއިން މިހާރު ދަނީ ހާލަތުން ފައިދާނަގަމުންނެވެ.


Maru commission in Adam isthiufaa dhevvaifi | Mihaaru\nއާދަމް މުހައްމަދު: އޭނާ ވަނީ ކޮމިޝަނުން އިސްތިއުފާ ދެއްވާފައި. --ފޮޓޯ/ ރައީސް\nމަރު ކޮމިޝަނުން އާދަމް، އިސްތިއުފާ ދެއްވައިފި\n12 ޑިސެމްބަރ 2019 - 14:41 15 comments\nމަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބަލައި އިންސާފު ހޯދަން ރައީސް އިބްރާހިމް މުހައްމަދު ސޯލިހް އުފެއްދެވި ރިޔާސީ ކޮމިޝަންގެ މެމްބަރު އާދަމް މުހައްމަދު އެ ކޮމިޝަނުން އިސްތިއުފާ ދެއްވައިފި އެވެ.\nރައީސްގެ ތަރުޖަމާން އިބްރާހިމް ހޫދު މިއަދު ވިދާޅުވި ގޮތުގައި އާދަމް އިސްތިއުފާ ހުށަހެޅުއްވީ މި މަހުގެ 8، ގަ އެވެ.\nފަސް މެމްބަރުން ހިމެނިވަޑައިގަންނަވާ ކޮމިޝަނުން އޭނާ އިސްތިއުފާ ދެއްވުމުން މިހާރު ތިއްބަވަނީ ތިން މެމްބަރުންނެވެ.\nއެއީ، މިސްބާހް އައްބާސް އާއި ފަރީޝާ އަބްދުﷲގެ އިތުރުން އަހްމަދު ނާޝިދެވެ.\nއެ ކޮމިޝަންގެ ރައީސަކަށް ހުންނެވި ކުރީގެ ބަންޑާރަ ނައިބު ހުސްނުއްސުއޫދު، ސުޕްރީމް ކޯޓުގެ ފަނޑިޔާރަކަށް ވެވަޑައިގަތުމަށް އިސްތިއުފާ ދެއްވުމުން އެ މަގާމު މިހާރު އޮތީ ހުސްކޮށެވެ. އެކަމަކު ކޮމިޝަނަށް ރައީސަކު ހަމަޖެއްސުމުގެ ކަންކަން ކުރިއަށް އެބަދާ ކަމަށް ރައީސްގެ ތަރުޖަމާން އިބްރާހިމް ހޫދު، ވަނީ ވިދާޅުވެފަ އެވެ.\nއެ ކޮމިޝަން އުފެއްދީ، އިންސާފު ނުލިބުނު ގިނަ މައްސަލަތަކެއް އަލުން ތަހުގީގުކޮށް އިންސާފު ގާއިމްކޮށްދޭށެވެ. އެންމެ އިސްކަމެއް ދީގެން ބެލީ ޑރ. އަފްރާޝީމް އަލީ އަވަހާރަކޮށްލުމާއި ނޫސްވެރިޔާ އަހްމަދު ރިލްވާންގެ އިތުރުން ބްލޮގަރު ޔާމީން ރަޝީދުގެ މަރުގެ މައްސަލަ އެވެ. މި ތިން މަރުގެ މޭސްތިރިންގެ ގޮތުގައި ތުހުމަތު ކުރެވޭ ހަރުކަށި ފިކުރުގެ ޖަމާއަތެއްގައި އިސްކޮށް އުޅޭ ދެ މީހެއްގެ މައްޗަށް ދައުވާކުރަން ވަނީ ޕްރޮސިކިއުޓަ ޖެނެރަލްގެ އޮފީހަށް ފޮނުވައިފަ އެވެ.\nއެކަމަކު މި މަރުތަކުގައި އަމަލީ ގޮތުން ބައިވެރިވި މީހުންނާއި އެހީތެރިވެދިން ކަަމަށް ތުހުމަތުކުރެވޭ މީހުންނާ މެދު ކޮމިޝަނުން އަދި ފިޔަވަޅެއް ނާޅާ އެވެ. ބައެއް ރިޕޯޓްތަކުގައި އެ މީހުންގެ ނަންތައް ވަނީ އާއްމުކޮށްފަ އެވެ.\nކޮމިޝަނަށް ހުށަހަޅާ މައްސަލަތައް ތަހުގީގުކޮށް ނިންމުމަށް ކަނޑައަޅާފައި ވަނީ ދެ އަހަރުގެ މުއްދަތެކެވެ. އެ ކޮމިޝަން އުފެއްދިތާ ކުރީކޮޅު އާއްމުކުރި ގޮތުގައި، ތަހުގީގުކުރަން ޖެހޭ މައްސަލަތަކުގެ އަދަދު އޭރު އުޅެނީ 29 ގަ އެވެ.\nއިތުރު ލިޔުންތައް ސަރުކާރު ރައީސް އިބްރާހިމް މުހައްމަދު ސޯލިހް ރިޔާސީ ކޮމިޝަން


REPORT: Inthizaarugai thihbaa dhinee konkahala luyeh?\nރައީސުލްޖުމްހޫރިއްޔާ އިބްރާހިމް މުހައްމަދު އިއްޔެގެ ބައްދަލުވުމުގައި ލުއިތަކުގެ ތަފްސީލް ލިޔެފައިވާ ކަރުދާސްކޮޅުގައި ސޮއި ކުރައްވަނީ: ލުއިތަކާމެދު ބޮޑު ބަހެއް ވަނީ ފެށިފައި\nކޮވިޑްގައި ދިވެހިން ހޭދަކުރި އެންމެ ނުރައްކާތެރި ދުވަސްތައް މާޒީގެ ތެރެއަށް ދޫކޮށް އާ އާންމު ހާލަތަށް ދިއުމަށް ގަދަ ހިތްވަރާއެކު ކުރި މަސައްކަތުގެ ނަތީޖާ ފޮންޏެވެ. 1،500 އިން މަތިން ކޮންމެ ދުވަހަކު ޕޮޒިޓިވްވަމުން އައި ނަމަވެެސް އެ ނަންބަރު މިއަދު ވަނީ 200 އިން ދަށް ކުރެވިފައެވެ. ކޮވިޑްގެ މަރު ކަންބޮޑުވެ ބިރުގަންނަ ދަރަޖައަށް އުފުލުނު ދުވަސްތައް މާތްﷲގެ އިރާދަފުޅާއި ރަހުމަތްފުޅުން ނިމިގެން ހިނގައްޖެ އެވެ. ކޮވިޑްގެ ހަތަރު ވަނަ ރާޅުގައި 100 އިން މައްޗަށް ކޮވިޑްގެ މަރުގެ ނަންބަރު ދިޔައެވެ. 40،000 ވުރެ ގިނަ މީހުންނަށް ބަލި ޖެހުނެވެ. ނަމަވެސް ބަލިން ސަލާމަތްވުމަށް އެޅި ވަރުގަދަ ފިޔަވަޅުތަކާއެކު އެ ހާލަތު މިއަދު ބަދަލު ކުރެވިއްޖެ އެވެ.\nބަލީގެ ހާލަތު ގޯސްވުމުން 16 ގަޑިއިރު ކާފިއު ހިންގިއެވެ. ބާކީ 8 ގަޑިއިރުވެސް ބޭރަށް ނިކުމެ އުޅުމަށް ހާއްސަ ހުއްދައެއް ދޫކުރިއެވެ. ގޭބީސީއަކުން ދެ މީހަކަށް ދޫކުރި އެ ފާސް ބޭނުން ކުރެވެނީ ކޮންމެ މީހަކަށް ހަތަރު ގަޑިއިރު ހަމައެެކަނި ޒަރޫރީ ބޭނުންތަކަށެވެ. މީގެ އިތުރުން ހުރިހާ ހިދުމަތްތަކެއްހެން ހުއްޓާލާ ވިޔަފާރިތައް ދޮޅު މަހެއްހާ ދުވަހަށް މުޅީންހެން ހުއްޓާލިއެވެ.\nފިޔަވަޅުތަކާއެކު ކޮވިޑްގެ ހާލަތު ރަނގަޅުވާން ފެށުމުން މީގެ ތިން ހަފްތާ ކުރީން ފެށިގެން ލުއިތައް ދޭން ފެށިއެވެ. ފުރަތަމަ ކާފިއު ވަގުތު ކުރުކުރީއެވެ. އޭގެ ފަހަށް މިސްކިތްތައް ހުޅުވާލާ ހިދުމަތްދޭ ވަގުތު އިތުރުކުރިއެވެ. އިއްޔެއަކީވެސް އިތުރު ލުއިތަކެއް ސަރުކާރުން އިއުލާނު ކުރި ދުވަހެވެ. ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް މުލިއާގޭގައި ކަރަންޓީންގައި އިންނަވައިގެން ކުރިއަށް ގެންދިޔަ ނޫސްވެރިންގެ ބައްދަލްވުމެއްގައި އާ ލުއިތައް އިއުލާނު ކޮށްދެއްވީވެސް އެމަނިކުފާނެވެ.\nއަލަށް ދިން ލުއިތަކަކީ މިރޭ 12:00 އިން ފެށިގެން އަމަލު ކުރާނެ ލުއިތަކެވެ. މާދަމާއިން ފެށިގެން ކާފިއު ހިންގާނީ ރޭގަނޑު 8:00 އިން ފަތިހު 4:00 އަށް 8 ގަޑިއިރަށެވެ. ފުލުސް ޕާމިޓް ހޯދައިގެން ނޫނީ ބޭރަށް ނިކުމެ އުޅުން މަނާކުރި އެންގުންވެސް މިރޭ ފެށިގެން ނިމުމަކަށް ގެންނާނެ އެވެ. ފަތިހު 4:00 އިން ރޭގަނޑު 8:00 އަށް ބޭރަށް ނިކުމެ އުޅެން އިތުރު ހުއްދައެއް ދެން ބޭނުމެއް ނުވާނެ އެވެ. އަދި ކެފޭ/ހޮޓާ/ރެންޓޯރަންޓްތަކާއި ފިހާރަތައް ކާފިއު ނޫން ވަގުތު ހުޅުވައިގެން ހިދުމަތް ދެވޭނެ އެވެ. ޑައިންއިން އާއި ޑެލިވަރީގެ ހިދުމަތަށް އިތުރު ހުއްދައެއް ދެން ބޭނުމެއް ނެތެވެ. މިސްކިތުގެ ޖަމާއަތް ގައިދުރުކަމާއެކު ފަށާނެ އެވެ.\nފުލުހުންނާއި ސިފައިން ޕޮލިސް ޕާމިޓް އޮތްތޯ ޗެކް ކުރަނީ: މާދަމާއިން ފެށިގެން ޕޮލިސް ޕާމިޓް ނެތި ބޭރުގައި އުޅެވޭނެ -- އަވަސް ފޮޓޯ\nމިއީ ކުރީން ތިބި ހާލަތަށް ބަލާއިރު ވަރަށް ބޮޑު ލުޔެކެވެ. ކުރީން އޮތް އުނދަގޫ ދިރިއުޅުމަށް ލިބުނު ވަރަށް ބޮޑު ލުޔެކެވެ.\nނަމަވެސް އިއްޔެ ނޫސްވެރިންގެ ބައްދަލްވުމާއި ހަމައަށް އެންމެ ގިނަ ބަޔަކު ކުރި އިންތިޒާރަކީ ކޮވިޑް-19 އިން ދިފާއުވުމަށް ޖަހަން ޖެހޭ ވެކްސިންގެ ދެ ޑޯޒް ޖަހާ ވެކްސިން ފުރިހަމަ ކޮށްފައިވާ މީހުންނަށް ލިބޭނެ ލުއިތަކަށެވެ. މީގެ ހަފްތާއެއްހާ ދުވަސް ކުރީންވެސް އެޗްއީއޯސީން ވަނީ ވެކްސިން ފުރިހަމަ ކޮށްފައިވާ މީހުންނަށް ލުއިތަކެއް ދޭނެ ކަމުގެ އިޝާރާތެއް ކޮށްފައެވެ. ވެކްސިން ޖެހުމަށް ބާރު އެޅުމުގެ ގޮތުންވެސް އެއީ ކުރަން ޖެހޭ ކަމެއް ކަމަށް ސަރުކާރުން ދެކޭ ކަމަށްވެސް ހާމަކުރިއެވެ.\nނަމަވެސް އިއްޔެގެ ނޫސްވެރިންގެ ބައްދަލްވުމުގައި ރައީސް އިއުލާނު ކުރެއްވި ލުއިތަކުގެ ތެރޭގައި ވެކްސިން ފުރިހަމަ ކުރި މީހުންނަށް އޮތް ލުޔެއް ނެތެވެ. އޭގެ ފަހަށް ލުއިތައް ތަފްސީލުކޮށްދީ އެޗްޕީއޭއިން އާންމުކުރި ޑިރެެކްޓަރު ޖެނެރަލް އޮފް ޕަބްލިކް ހެލްތްގެ އެންގުމުގައިވެސް އެ މީހުންނަށް ދިން ލުޔެއް ނެތެވެ. އެ ސުވާލު އަންނާނެކަން އެނގިވަޑައިގެން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް އަދި ހެލްތް މިނިސްޓަރު އަހުމަދު ނަސީމްވެސް ތިއްބެވީ އެ ސުވާލަށް ޖަވާބު ދެއްވުމަށް ތައްޔާރުވެވަަޑައިގެންނެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް އިއްޔެގެ ނޫސްވެރިންގެ ބައްދަލްވުމުގައި އަލަށް ދިން ލުއިތައް އިއުލާނު ކުރައްވަނީ: ވެކްސިން ފުރިހަމަ ކުރި މީހުންނަށް ލުއި ނުދިނުމުން ބޮޑު ބަހުސެއް ވަނީ ފެށިފައި --\nރައީސް ވިދާޅުވި ގޮތުގައި ވެކްސިން ފުރިހަމަ ކޮށްފައިވާ 189،529 މީހުންނަށް ދެވިދާނެ ލުއިތަކާއި ގުޅޭގޮތުން ޓެގް ޓީމުގައި އަންގާރަ ދުވަހުގެ ރޭވެސް ވަރަށް ފުޅާކޮށް މަޝްވަރާ ކުރެވުނެވެ. ނަމަވެސް މަޝްވަރާތައް ކޮޅަކު ނުޖެހުނެވެ. އެކަމުގައި އެއްވެސް ނިންމުމެއް ނުނިންމުމެވެ.\nމިނިސްޓަރު ނަސީމް ވިދާޅުވީ އަދި މާ ހެއްވާ ވާހަކައެކެވެ. އެއީ ވެކްސިން ފުރިހަމަ ކުރި އާބާދީ މާބޮޑަށްވެސް ދަށީއެވެ. މިހާތަނަށް ވެކްސިން ފުރިހަމަކޮށްފައިވަނީ އާބާދީގެ 38 ޕަސެންޓް ކަމަށާ އެ ޕަސެންޓޭޖް 75 އަށް ދިއުމުން ވަރަށް ބޮޑެތި ލުއި ދެވޭނެ ކަމަށެވެ.\n"އަސްލުގަ ދެ ޑޯޒް ޖެހުނީމަ ގިނަ ގައުމުތަކުގައި ވަރަށް ބޮޑު ލުއިތަކެއް އެބަ ދޭ. އަސްލުގަ އަޅުގަނޑުމެންނަށް ދިމާވެގެން މިއުޅޭ ކަމަކީ އަޅުގަނޑުމެން ބޭނުންވާ ވަރަށް ދެ ޑޯޒް ވެކްސިން ޖެހިފައެއް ނެތް. އެހެންވެގެން ރެސްޓްރިކްޝަންތަކެއް މި އަންނަނީ،" ނަސީމް ވިދާޅުވި އެވެ.\nހެލްތް މިނިސްޓަރު އަހުމަދު ނަސީމް: ވެކްސިން ފުރިހަަމަ ކުރި މީހުންނަށް ލުއި ނުދެވުނު ސަބަބު ތަފްސީލު ކޮށްދެއްވި --\nއަސްލުގަ ދެ ޑޯޒް ޖެހުނީމަ ގިނަ ގައުމުތަކުގައި ވަރަށް ބޮޑު ލުއިތަކެއް އެބަ ދޭ. އަސްލުގަ އަޅުގަނޑުމެންނަށް ދިމާވެގެން މިއުޅޭ ކަމަކީ އަޅުގަނޑުމެން ބޭނުންވާ ވަރަށް ދެ ޑޯޒް ވެކްސިން ޖެހިފައެއް ނެތް. އެހެންވެގެން ރެސްޓްރިކްޝަންތަކެއް މި އަންނަނީ\nއަހުމަދު ނަސީމް | ހެލްތް މިނިސްޓަރު\nއެޗްއީއޯސީގެެ ތަރުޖަމާން ޑރ. ފާތިމަތު ނަޒްލާ ރަފީގު ކުރީން ވިދާޅުވި ގޮތުގައި ވެކްސިން ފުރިހަމަ ކުރި މީހުންނަށް އެންމެ މުހިންމީ ދަތުރުކުރުމުގައި ލުއި ދިނުމެވެ. ކުރީންވެސް އެޗްޕީއޭއިން ވަނީ އެފަދަ އުސޫލެއް ތައްޔާރުކޮށް އާންމުވެސް ކޮށްފައެވެ. އެ އުސޫލަށް އަމަލު ކުރަން ތައްޔާރުވެފައިވަނިކޮށް ކޮވިޑްގެ ނުރައްކާތެރި ހަތަރުވަނަ ރާޅު ބޯމައްޗަށް ބިންދާލާ އުސޫލު އޮޔާ ދިޔައީއެވެ. އެހެންވީމަ އަލުން އެ ލުއި ވެކްސިން ފުރިހަމަ ކުރި މީހުންނަށް ދިނުން މުހިންމު ކަމަށް ނަޒްލާ ފާހަގަ ކުރެއްވިއެވެ. އަދި އެ ކަމުގެ މަޝްވަރާތައް ހިންގާ ކަމަށް މީގެ ހަފްތާއެއްގެ ކުރީން ވިދާޅުވިއެވެ.\nނަމަވެސް އިއްޔެވެސް އެކަމަށް ލުއި ނުލިބި ލިބުނީ މުޅީން ހައިރާންވާނެ ފަދަ ލުޔެކެވެ. ޔަގީނުންވެސް ޕަބްލިކް އެ ލުޔަށް ވަރަށް ސަޕްރައިޒް ވިއެވެ. މުޅި ސޯޝަލް މީޑިއާގައި އިއްޔެ ހަވީރުން ފެށިގެން އަދިވެސް އަޑު ނުކެނޑި އެ އޮތީ އެ ވާހަކައެވެ. ހެއްވާ މަޖާ ތަފާތު ވާހަކަތަކާއި ޖޯކް ޖެހުންތައް އޮތީ އެ ނިންމުމަށެވެ.\nސަރުކާރުން އިއްޔެ އިއުލާނު ކުރި ގޮތުގައި ކޮވިޑް-19 އަށް ޕޮޒިޓިވްވާ ތާރީހުން ފެށިގެން (ސާމްޕަލް ނަގާ ދުވަހުން) ފެށިގެން 60 ދުވަސް ހަމަވެފައިނުވާ މީހުން ދަތުރުކުރާއިރު ކަރަންޓީންވާން ނުޖެހޭނެ އެވެ. އެފަދަ މީހުން ހާލު ބެލުން ޕޯޓަލް މެދުވެރިކޮށް ހުއްދައަށް އެދުމުން އެ ހުއްދަ ލިބޭނެ އެވެ.\nއާންމުންގެ ނަޒަރުގައި އިންތިޒާރު ކޮށްގެން ތިއްބާ މި އައީ ވަރަށް ހެއްވާ ލުޔެކެވެ. ވެކްސިން ފުރިހަމަކޮށް ކޮވިޑުން ރައްކާތެރިވުމަށް ދަހަނާ އަޅައިގެން ތިބި މީހުންނަށް ލުޔެއް ނުލިބި ލުއި މި ލިބުނީ ކޮވިޑް ޖެހުނު މީހުންނަށެވެ. އެ ނިންމަށް ފާޑުކިޔާ މީހުންގެ ނަޒަރުގައި އެ މީހުން ކޮވިޑް ނުޖެހުން މިއަދު ކުށަކަށް ވެއްޖެ އެވެ. އަދި ކޮވިޑުން ރައްކާތެރިވުމަށް ގަދަ ފިޔަވަޅުތަކަށް ތަބާވެ ތިބުމުގެ ހަދިޔާ އަކީ އަނެއްކާވެސް ރަށުގައި ބަންދުވުމެވެ. ދަތުރުކުރާނަމަ 14 ދުވަހުގެ ކަރަންޓީނެއް ގުނަން ޖެހުމެވެ.\nޗުއްޓީއަށް އަތޮޅުތެރެއަށް ދަތުރުކުރާ ބައެއް: ކޮވިޑް ޖެހި 60 ދުވަސް ނުވާ މީހުންނަށް ކަރަންޓީނެއް ނެތި ދަތުރުކުރެވޭނެ -- އަވަސް ފޮޓޯ\nސޯޝަލް މީޑިއާގައި މި ނިންމުމަށް ވަރަށް ބޮޑަށް ފާޑުކިޔުން އެބަ އޮތެވެ. ބައެއް މީހުން ވެކްސިންގެ ބޭނުމެއް އޮތްތޯ ސުވާލުކޮށްފައިވެއެވެ. ސަރުކާރުން ގޮވާލި ގޮވާލުމަށް އިޖާބަދީ ދިގު ކިއުތަކުގައި ޖެހި ވެކްސިން ޖެހުމުގެ ފައިދާއެއް ނުފެނުނެވެ. ވެކްސިން ޖެހި މީހުންގެ އަދަދުގެ ރެކޯޑް ރާއްޖެއަށް އޮތް ކަމަށް ބުނެ ސަރުކާރުން އެކަން މުޅި ދުނިޔޭގައި ސެލެބްރޭޓް ކުރަމުން އަންނައިރު ވެކްސިން ޖަހައިގެން ރާއްޖޭގައި ލިބޭ ލުޔެއް ނެތެވެ. ލުއި ދޭން ޖެހުމުން ވެކްސިންގެ ރެކޯޑެއް އޮތް ކަމަށްވެސް ނުވިއެވެ.\n"ސުވާލަކީ ދެން އެހާ ވަރަކަށް ވެކްސިން ޖަހާށޭ ބުނީ ކީއްވެހޭ. ކޮބާހޭ އެހެން ވިދާޅުވި ބޭފުޅުން،" އާންމުންގެ މީހަކު ޓްވީޓާގައި ލިޔެފައި އޮތެވެ.\nވެކްސިނާއެކު މުޅި ދުނިޔެ ހުޅުވާލަމުންދާއިރު ރާއްޖޭގެ އެތެރެ ދަނީ ބަންދުވަމުންނެވެ. އަދި ވެކްސިން ޖެހި މީހުންނަށް ލުޔެއް ނެތި ކޮވިޑް ޖެހުނު މީހުންނަށް ލުޔެވެ.\nސިއްހީ މާހިރުން ވިދާޅުވާ ގޮތުގައި ކޮވިޑް ޖެހި ރަނގަޅުވާތާ ވަކި މުއްދަތެއްގެ ތެރޭގައި އަލުން އޭނާއަށް ކޮވިޑެއް ނުޖެހެއެވެ. ހަށިގަނޑުގައި ކޮވިޑުން ދިފާއުވުމަށް އިމިއުނިޓީ އުފައްދައެވެ. އެއީ ކޮވިޑް ޖެހޭ ދުވަހުން ފެށިގެން 60 ދުވަހުގެ މުއްދަތެވެ. ނަމަވެސް އެ މުއްދަތަށް ކޮންމެވެސް ވަރެއްގެ ބަދަލެއް އައުން އެކަށީގެންވާ ކަމަށްވެސް ސިއްހީ ބައެއް މާހިރުން ވިދާޅުވެއެވެ. ރާއްޖޭގައި އެ މީހުންނަށް ލުއި ދިން ސަބަބަކީވެސް އެއީއެވެ. އެ މީހުންނަކީ ކޮވިޑް ނުޖެހުމުގެ އިތުރުން އެހެން މީހުންނަށް ކޮވިޑް ވައިރަސް ފަތުރާ ބަޔަކަށްވެސް ނުވެއެވެ.\nވެކްސިން އެއާ ހިލާފެވެ. ވެކްސިނުން 100 ޕަސެންޓް ރައްކާތެރިކަމެއް ނުލިބެއެވެ. އެންމެ ފަހުގެ ދިރާސާތައް ދައްކާގޮތުންވެސް ވެކްސިނުން ލިއްބައިދެނީ 70 ޕަސެންޓްގެ ރައްކާތެރި ކަމެވެ. އެވެސް ވެކްސިންގެ ދެ ޑޯޒް ފުރިހަމަކޮށް 14 ދުވަސް ފަހުންނެވެ. އެހެންވީމަ ވެކްސިން ފުރިހަމަ ކުރި ނަމަވެސް އަލުން ކޮވިޑް ޖެހިދާނެ އެވެ. އަދި އެ ބަލީގައި މަރުވެސް ވެދާނެ އެވެ. ރާއްޖޭގައިވެސް އެހެން އެކަން ދިމާވެފައިވެއެވެ.\nމީހެއްގެ ގަޔަށް ކޮވިޑް ވެކްސިން ޖަހަނީ: ވެކްސިން ފުރިހަމަ ކުރި މީހުންނަށް އަދި ލުޔެއް ނެތް -- އަވަސް ފޮޓޯ\nތަފާސް ހިސާބުތައް ދައްކާގޮތުން މެއި މަސް ފެށުނުއިރު ވެކްސިން ފުރިހަމަކޮށްފައިވާ 31 މީހަކަށް އެޑްމިޓްކޮށްގެން ފަރުވާ ދެމުން ދިޔައެވެ. އަދި އޭޕްރީލްގެ ނިޔަަލަށް ވެކްސިން ފުރިހަމަ ކުރި މީހުންގެ ތެރެއިން 2.3 ޕަސެންޓް މީހުންނަށް ވެކްސިން ފުރިހަމަކޮށް 14 ދުވަސް ވީ ފަހުން ކޮވިޑް ޖެހިފައިވެއެވެ. އޭގެ ތެރެއިން މެއި މަހު އެކަނިވެސް ފަސް މީހަކު މަރުވިއެވެ.\nނަމަވެސް ވެކްސިން ފުރިހަމަކޮށްފައިވާ މީހަކާއި ވެކްސިން ފުރިހަމަ ނުކުރާ މީހަކަށް ބަލި ޖެހުމުގެ އިންސައްތަ މާބޮޑަށްވެސް އިތުރު ކަމަށް ސިއްހީ މާހިރުން ވިދާޅުވެއެވެ. އަދި ހާލުބޮޑުވުމުގެ ފުރުސަތު ވެކްސިން ފުރިހަމަކޮށްފައިވާ މީހުންނަށް ހުރިހާ ގޮތަކުންވެސް ކުޑައެވެ. އެހެންވީމަ ލުއި ނުލިބުނަސް ވެކްސިނުން ރައްކާތެރިކަން ލިއްބައިދެއެވެ.\nކޮންމެއަކަސް ވެކްސިންގެ ދެ ޑޯޒް ފުރިހަމަކޮށް ލުއިތަކަށް އިންތިޒާރުކުރި އެތައް ބަޔަކަށް އިއްޔެއަކީ ވަރަށް ބޮޑު މާޔޫސް ކަމެއް ގެނެވި ދުވަހަކަށް ވިއެވެ. ހާއްސަކޮށް ފެށިފައި މި އޮތް ބޮޑު ޗުއްޓީގައި ދަތުރުކޮށް ކަރަންޓީނެއް ނެތި ޗުއްޓީގެ ދުވަސްތައް އުފާވެރި ކަމާއެކު ފަށަން ރާވާފައި އޮތް ޕްލޭން މުޅީން ފަނިވީއެވެ. މާބޮޑަށް ރުޅިގަދަވެ ޖަޒުބާތުގައި ޖެހުނީ އެ ސަބަބާއި ގުޅިގެން ކަމަށް ވެދާނެ އެވެ.\nރައީސް އިބްރާހިމް މުހައްމަދު ސޯލިހު އެޗްޕީއޭ އަހުމަދު ނަސީމް + މިނިސްޓްރީ އޮފް ހެލްތު ކޮރޯނާ ވައިރަސް ކޮވިޑް-19 އާއްމު ސިއްހަތުގެ ކުއްލި ނުރައްކަލުގެ ހާލަތު\n22 ދުވަސް: 50 މަރު، 24،530 ޕޮޒިޓިވް


މުސްކުޅިވަމުންދާ ހަންގަޑަށް އެންމެ ރަނގަޅު ފައުންޑޭޝަންތައް | Jazeera\tމުސްކުޅިވަމުންދާ ހަންގަޑަށް އެންމެ ރަނގަޅު ފައުންޑޭޝަންތައް - Jazeera\nމުސްކުޅިވަމުންދާ ހަންގަޑަށް އެންމެ ރަނގަޅު ފައުންޑޭޝަންތައް\nފާތިމަތު ފަޔާޟާ October 13, 2019 34 views0\nއަހަރުމެން ދިރިއުޅެމުންދާ މާހައުލަށް އަންނަބަދަލުތަކުގެ ސަބަބުން މޫނުގެ ހަންގަޑަށްކުރާ ނޭދެވޭ އަސަރު ކުޑަކުރުމަށް ބޭނުންކުރާ ފައުންޑޭޝަން ބަދަކުކުރުމަކީ ވަރަށް ގިނަފަހަރަށް ކުރެވޭ ކަމެކެވެ. ހަމަ އެފަދައިން އުމުރުން ދުވަސް ވުމުންވެސް އަހަރުމެންގެ ހަންގަޑަން ވަރަށް ބޮޑެތިބަދަލުތަކެއް އާދެއެވެ.މިގޮތުން އުމުރުން 20 އަހަރާއި 50 އަހަރާއި ދެމެދުގެ ގިނަމީހުންނަށް މޫނުގައި ބިހިނެގުމާއި، ހަންގަޑުހިކުމާއި، ރޫގިނަވުމަކީ ދިމާވާ މައްސަލަތަކެކެޗެ.\nނަމަވެސް މިއަދުގެ މިތަހުޒީބުވެފައިވާ ދުނިޔޭގައި މިފަދަ ގިނަމައްސަލަތަކުގެ ފަރުވާ މިވަނީ ހޯދިފައެވެ. މިގޮތުން މިބަލާލަނީ އުމުރުން ދުވަސްވުމުގެ ސަބަބުން ހަންގަޑަށްދިމާވާ މައްސަލަތައް ކުޑަކުރުމަށް ބޭނުންކުރެވިދާނެ ފައުންޑޭޝަންގެ އެންމެ ރަނގަޅު ވައްތަރުތަކަށެވެ.\nއަވަރގްލާރސް ވެއިލް ފްލުއިޑް މޭކަޕް\nލެންކޯމް ސްކިން ފީލްސްގުޑް ހައިޑްރޭޓިން ސްކިން ޓިންޓް\nއިަތް ކޮސްމެޓިކްސް ބާއިބާއި ފައުންޑޭޝަން ފުލްކަވަރރޭޖް މޮއިސްޗަރައިޒަރ ވިތް އެސް،ޕީ،އޭ،50 ޕްލަސް\nރެވްލޯން އޭޖް ޑިފައިން ޑީ،އެން،އޭ އެޑްވާންޓޭޖް ފައުންޑޭޝަން\nޝާންޓިކައިލް ފިއުޗަރ ސްކިން ފައުންޑޭޝަން\nކަވަރގާރލް ޕްލަސް އޮލޭ ސިމްޕްލީ އޭޖްލެސް ފައުންޑޭޝަން\nލޯރާމާސިއާ ސްމޯތްފިނިޝް ޕައުޑަރ ފައުންޑޭޝަން\nނާރސް ޕިއޯ ރޭޑިއެންޓް ޓިންޓެޑް މޮއިސްޗަރައިޒަރ\nނިއުޓްރޮޖިނަރ ހައިޑްރޯ ބޫސްޓް ހައިޑްރޭޓިން ޓިންޓް\nޖޯޖިއޯ އަރުމާނީ ލުމިނަސް ސިލްކް ފައުންޑޭޝަން\nއެސްޓީލައުޑަރ ޕަރފެކްޝަނިސްޓް ޔޫތް އިންފިއުޒިންބްރޯޒް ސްޕެކްޓްރަމް އެސް،ޕީ،އެފް 25\nލޯރިއަލް ޕެރިސް ޓްރޫ މެޗްސްޕަރ ބްލެންޑަރބަލް މޭކަޕަ\nޕެރިކޯން އެމް،ޑީ،ނޯމޭކަޕް ފައުންޑޭޝަން ސިރަމް ބްރޯޑް ސްޕެކްޓްރަމް އެސް،ޕީ،އެފް 20\nމި ބްރޭންޑު ތަކަކީ މީގައި ލައިޓްވެއިޓް އަދި ހައިޑްރޭޓިންގެ ބާވަތްތަށް އެކުލެވިގެންވެފައި އަދި މޫނުގެ ހަންގަޑު ޒުވާންކަންމަތީ ދެމެހެއްޓުމަށްޓަކައި ގިނައަދަދަކަށް ގްލިސަރިން އެކުލެވިގެންވާ ފައުންޑޭޝަންތަކަކަށް ވުމާއި އެކު މީގެ ސަބަބުން މޫނުގެ ހަންގަޑު ރީތިކޮށް ބެހެއްޓުމަށް އެހީތެރިވެދެއެވެ.


Flat Form Husha'halhan Number Nagan Que Gai Jeheykah Dhen Nujeheyne - Vaguthu\nފްލެޓް ފޯމު ހުށަހަޅަން ނަންބަރު ނަގަން ކިއުގައި ޖެހޭކަށް ދެން ނުޖެހޭނެ\n7 މަސް ކުރިން ( ޖޫން 3, 2018 )\nފްލެޓް ފޯމް ދޫކުރަން ހައުސިން މިނިސްޓްރީގެ މުވައްޒަފުން ތައްޔާރުވަނީ – ވަގުތު އިމޭޖްސް: އަމީން ފަހްމީ\nހިޔާ މަޝްރޫއުގެ ދަށުން ހުޅުމާލޭ ދެވަނަ ފިޔަވަހީގައި ތަރައްގީ ކުރި 7،000 ފްލެޓަށް އެދި ފޯމު ހުށަހަޅަން ނަމްބަރު ނަގަން ޖެހެނީ ކިއުބީ އެޕްލިކޭޝަން މެދުވެރިކޮށް ކަމަށް ހައުސިން މިނިސްޓްރީން ބުނެފި އެވެ.\nހައުސިން މިނިސްޓްރީން ބުނީ، ފްލެޓް ފޯމު ބަލައިގަތުމަށް، ވީ އެންމެ ލުއި އިންތިޒާމެއް ހަމަޖެއްސުމަށް ވަރަށް ބޮޑަށް މަސައްކަތް ކުރަމުންދާ ކަމަށާއި، އެގޮތުން ފޯމު ހުށަހެޅުމަށް ދޫކުރާ ނަންބަރު ނެގުމަށް ކިއުގައި ޖެހެން ނުޖެހޭނޭ ގޮތް ހެދުމަށް އެޕްލިކޭޝަން މެދުވެރިކޮށް ޓޯކަން ނެގޭނެ ޚިދުމަތް މާދަމާ ދޭނެ ކަމަށެވެ.\nމާދަމާ ހެނދުނު 10:30ގައި ދަރުބާރުގޭގައި ފޯމު ބަލައިގަންނަން ފަށާއިރު، މާދަމާ ހެނދުނު 10:00 ގައި ފޯމްތައް ބަލައިގަންނަން ނަންބަރު ދޫކުރަން ފަށައެވެ. ކިއުބީ އެޕްލިކޭޝަންގެ އިތުރުން ދަރުބާރު ގެޔަށް ވަޑައިގެން ނަންބަރު ނެގޭނެ އިންތިޒާމުވެސްވަނީ މިނިސްޓްރީން ހަމަޖައްސާފައެވެ.\nހިޔާ މަޝްރޫޢުގެ ދަށުން ދިނުމަށް ހަމަޖެހިފައިވާ 7،000 ފުލެޓްއަށް އެދި މިހާތަނަށް ޖުމްލަ 50،000 ފޯމްވަނީ ނަގާފައެވެ.\nފްލެޓް ދިނުމަށް ނިންމާފައިވާ ދާއިރާތައް:\n- ސިވިލް ސާވިސް: 1،000\n- ކައިވެނިކޮށްގެން އުޅޭ 18-40 ދެމެދުގެ ރައްޔިތުންނަށް: 1،000\n- މާލޭގެ ރަށްވެހިންނަށް: 1،000\n- ޑޮކްޓަރުންނާއި ނަރުހުންނަށް: 475\n- ޓީޗަރުންނަށް: 625\n- ދަފްތަރުގައި ރަޖިސްޓްރީވެފައިވާ މީހުންނަށް: 1،044\n- ފުލުހުންނާއި ސިފައިންނަށް: 600\n- އެކަނިވެރި މައިންނާއި ބަފައިންނަށް: 400\n- ނުކުޅެދޭ އާއިލާތަކަށް: 200\n- މާފަންނު ހުޅަނގު ދާއިރާގައި ވަރަށް ނިކަމެތިކޮށް އުޅޭ ބަޔަކަށް ހާއްސަ: 256\n- ގުޅީފަޅުން ފްލެޓަށް ފައިސާ ދައްކައި ނުލިބުނު މީހުންނާއި ޓާޓާ ފްލެޓަށް ފައިސާ ނުދެއްކުނު މީހުންނަށް: 300\nޖޫން 3, 2018 - 03:43\nތަބަކެކަށް ލައިގެން ކޮންމެ މީހެއްކައިރިއަށް ފޯމް ގެނެސް ދެނީ ދެން ކިއުގައި ޖެހޭކަށް ނުޖެހޭނެ.\nޖޫން 3, 2018 - 11:27\nބަލަ ބޯހިޔާވަހިކަމުން ލިބޭނީހިއްދަތިކަމާ ހާސްކަން ދެންވެސް ހަމަނުހައްގުން އޭރެއްގެސަރުކާރުިގާ ތިބޭ ނުވަތަ ކަމަނާ ބޭނުން ވާބަޔަކަން ފުލެޓް ދެމުންދާނީ ކަރެޕްސަންއޮތީނިދިފައި ފަގީރުމީހާ ގިސްލަމުންކަރަނަބާލަމުން ކުލިދައްކަން ލާރިކޮޅު ހަމކުރުމުގާ ހާސްކަންމތީ ތިބޭނީ ސަރުކާރުގާ އެއްވެސްއިހްލާސްތެރިކަމެން ނެތް ބަލަ މިސަރުކާރުގާއިހްލާސްތެރިކަމެން ނެތީމަތާ އެއްވެސްފުލެޓެއްނޭޅުނީ ރީދޫ ސަރުކާރުން ހޯދިހަތްސަތޭކެ ފުލެޓްވެސްނަހައްގުން މިސަރުކާރުން ކަމަނާ ހިއްޕުހަމަޖެބަޔަކަންދިނީ؟؟ ދެން ދުވަސްމީހުންނައްފުލެޓައްނުލެވޭގޮތަހެދީ ޒުވާނުންގެވޯޓްދަހިވެތިކަމުގާ ނަމަވެސް ދުވަސްވިމިހާ މާއިހްލާސްތެރިވާނެ ޒުވާނުންބޭނުމީފައިސާ؟؟\nޖޫން 3, 2018 - 11:35\nމާލޭގަ މާފަންނު ހުޅަނގު ދާއިރާގަ އެކަނިތޯ ނިކަމެތިން އުޅުއްވަނީ. ނޫނީ ސަރުކާރުގެ ވެރިންގެ އާއިލާތައް އެދާއިރާގަ ގިނައީތޯ\nލަކީ ހިޔާއިން ހުޅުމާލެގައި އިމާރާތްކުރާ އެޕާޓްމެންޓްތައް ވިއްކަން ފަށައިފި\n5 ދުވަސް ކުރިން 3\nގެދޮރުވެރިކަމުގެ މަޝްރޫޢުތައް ކުރިއަށް ގެންގޮސްފައިވާ ގޮތް ދިރާސާކުރުމަށް ކޮމިޓީއެއް އެކުލަވައިލައްވައިފި\n2 ހަފްތާ ކުރިން 13\nފްލެޓުތައް ދިން ގޮތް ބަލަން ހާއްސަ ކޮމެޓީއެއް ރައީސް އުފައްދަވައިފި\n1 މަސް ކުރިން 22\nއަދުރޭ ކައިރިން ދަސްކޮށްގެން ނުބައިކޮށް ހިސާބު ހެދީ ޓްރާންސިޝަން ކޮމެޓީ!\n2 މަސް ކުރިން 52


މި ކުންފުނިންދޭ މައުލޫމާތާއި އެއްގޮތަށް، ތިލަފުށީގައި ސްޓާފް އެކަމަޑޭޝަންއަކާއި ވޯކްޝޮޕެއް ޑިޒައިންކޮށް އަޅައިދޭނެ ފަރާތެއް ހޯދުމާއި ގުޅޭ.\nމި ކުންފުނިންދޭ މައުލޫމާތާއި އެއްގޮތަށް، ތިލަފުށީގައި ސްޓާފް އެކަމަޑޭޝަންއަކާއި ވޯކްޝޮޕެއް ޑިޒައިންކޮށް އަޅައިދޭނެ ފަރާތެއް ހޯދަން ބޭނުންވެ ކުރެވުނު ނަންބަރު IUL-113/PD/1/2021/87 އިއުލާނާއި ގުޅިގެން ޕްރޮޕޯސަލް ހުށައަޅާފައި ވާ ފަރާތުގެ އަގުބޮޑު ކަމަށް ފެންނާތީ، އެނަންބަރު އިއުލާން ބާތިލުކޮށް އަލުން އިއުލާންކުރަމެވެ.\nވީމާ، މި މަސައްކަތްކޮށްދިނުމަށް ޝައުގުވެރިވެ ވަޑައިގަންނަވާ ފަރާތްތަކުން ތިރީގައިވާ ވާގޮތަށް މައުލޫމާތު ސާފްކުރުމަށް ފަހު، މޯލްޑިވްސް ޕޯޓްސް ލިމިޓެޑަށް ވަޑައިގެން ކަނޑައެޅިފައިވާ ތާރީޚަށް އަންދާސީ ހިސާބު ހުށަހެޅުއްވުން އެދެމެވެ.\nމައުލޫމާތު ސާފުކުރުމާއި ރަޖިސްޓަރީވުން\n27 އޮކްޓޯބަރ 2021 ވާ ބުދަ ދުވަހުގެ 14:00 ގެ ކުރިން މި ލިންކުން (ބިޑްގައި ރަޖިސްޓަރވުމަށް އެދޭ ފޯމް) ފުރުން.\n(ބިޑުގައި ރަޖިސްޓަރ ވާ ފަރާތްތަކަށް އިތުރު މައުލޫމާތާއި ސައިޓް އިންސްޕެކްޝަން ބާއްވާ ތާރީޚާއި ލޮކޭޝަން އީމެއިލްގެ ޒަރިއްޔާއިން ހިއްސާކުރެވޭނެއެވެ. އަދި ރަޖިސްޓަރީ ނުވާ ފަރާތްތަކުގެ އަންދާސީ ހިސާބު ބަލައި ނުގަނެވޭނެއެވެ.)\nއަގު ހުށަހެޅުމުގެ ސުންގަޑި އާއި ހުށަހަޅާނެ ގޮތް\n10 ނޮވެމްބަރ 2021 ވާ ބުދަ ދުވަހުގެ 13:00 އަށް އެމްޕީއެލް ހެޑްއޮފީހަށް\nވަޑައިގެން އަގު ހުށައެޅުއްވުން އެދެމެވެ.\n(ސުންގަޑީގެ ފަހުން ހުށަހެޅޭ ޕްރޮޕޯސަލްތައް ބަލައި ނުގަނެވޭނެއެވެ.)\nއަންދާސީ ހިސާބު ހުށަހަޅާއިރު ހުށަހަޅަން ޖެހޭ ލިޔުންތައް\nއަގު ހުށަހަޅާ ފޯމް، މައުލޫމާތު ޝީޓްގައި ބަޔާންކޮށްފައިވާ ލިޔުންތައް، އަދި ޕްރޮޕޯސަލް\nސައިޓް އިންސްޕެްޝަންއަށް ވަޑައިނުގަންނަވާ ފަރާތްތަކުގެ އަންދާސީ ހިސާބު ބަލައިނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ. މި އިޢުލާނާއި ގުޅިގެން އިތުރު މަޢުލޫމާތު ސާފުކުރެއްވުމަށް ގުޅުއްވާނީ: 3039255 އެވެ.\nސުންގަޑި: 27 އޮކްޓޫބަރު 2021 14:00


ބަންގްލަދޭޝް ސަރުކާރުން ރާއްޖެއަށް ކަނޑައެޅުއްވި އައު ސަފީރު ރައީސުލްޖުމްހޫރިއްޔާގެ ނައިބުގެ އަރިހަށް އިޙްތިރާމުގެ ޒިޔާރަތެއް ކުރައްވައިފި - The President's Office\nބަންގްލަދޭޝް ސަރުކާރުން ރާއްޖެއަށް ކަނޑައެޅުއްވި އައު ސަފީރު ރައީސުލްޖުމްހޫރިއްޔާގެ ނައިބުގެ އަރިހަށް އިޙްތިރާމުގެ ޒިޔާރަތެއް ކުރައްވައިފި\n25 މޭ 2022، ރިފަރެންސް: 2022-230\nބަންގްލަދޭޝް ސަރުކާރުން ރާއްޖެއަށް ކަނޑައެޅުއްވި އައު ސަފީރު ރިއަރ އެޑްމިރަލް އެސް އެމް އަބްދުލް ކަލާމް އާޒާދު ރައީސުލްޖުމްހޫރިއްޔާގެ ނައިބު ފައިޞަލް ނަސީމްގެ އަރިހަށް އިޙްތިރާމުގެ ޒިޔާރަތެއް ކުރައްވައިފިއެވެ. މި ބައްދަލުކުރެއްވުން އޮތީ މިއަދު ހެނދުނު ރައީސުލްޖުމްހޫރިއްޔާގެ އޮފީހުގައެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާގެ ނައިބާ، ބަންގްލަދޭޝްގެ ސަފީރު ވަނީ ދެޤައުމުގެ ރައްޔިތުންގެ މެދުގައި އޮންނަ ގުޅުމާއި، ވިޔަފާރިއާއި، ޞިއްޙީ ދާއިރާއާއި، ފަތުރުވެރިކަމާއި، އިންސާނީ ވަޞީލަތްތައް ތަރައްޤީކުރުމުގެ ދާއިރާއިން ހުރި ފުރުޞަތުތައްފަދަ ދެ ޤައުމުން އިސްކަންދޭ މުހިންމު ކަންކަމާ ގުޅޭގޮތުން މަޝްވަރާ ކުރައްވާފައެވެ. މި ބައްދަލުކުރެއްވުމުގައި ބަންގްލަދޭޝްގެ ސަފީރު ވަނީ ކޮވިޑް ބަލިމަޑުކަމުގެ ތެރޭގައި، ރާއްޖޭގައި މަސައްކަތްކުރާ ބަންގްލަދޭޝްގެ މަސައްކަތްތެރިންނަށް ސަރުކާރުން ފޯރުކޮށްދެއްވި އެހީތެރިކަމާއި ތަފާތުކުރުމެއްނެތި ވެކްސިންގެ ފޯރުކޮށްދެއްވުމަށް ކުރައްވާފައި މަސައްކަތް ފާހަގަކުރައްވާފައެވެ.\nމީގެ އިތުރުން، ރައީސުލްޖުމްހޫރިއްޔާގެ ނައިބު ވަނީ ރާއްޖޭގައި މަސައްކަތްކުރާ ބަންގްލަދޭޝްގެ މަސައްކަތްތެރިން ރާއްޖޭގެ ތަރައްޤީގައި، އަދާކުރާ މުހިންމު ދައުރު ފާހަގަކުރައްވާފައެވެ. އަދި އެމަނިކުފާނު ވަނީ މަސައްކަތުގެ މާހައުލުގައި މަސައްކަތްތެރިންގެ ސަލާމަތާއި ރައްކާތެރިކަން ކަށަވަރުކުރުމަކީ ސަރުކާރުން ވަރަށް ބޮޑު އިސްކަމެއް ދެއްވާކަމެއްކަމުގައި ވިދާޅުވެ، އެކަމުގައި އަދިވެސް މަސައްކަތްތައް ކުރަންހުރިކަން ފާހަގަކުރައްވާފައެވެ. މީގެ އިތުރުން ބިދޭސީ މަސައްކަތްތެރިން ޤަވާޢިދުގެ ތެރެއަށް ވެއްދުމަށް ކުރިޔަށްގެންދާ ރެގިއުލަރައިޒޭޝަން ޕްރޮގްރާމާ ބެހޭގޮތުން ރައީސުލްޖުމްހޫރިއްޔާގެ ނައިބު ވާހަކަދެއްކެވިއެވެ. އަދި ރާއްޖޭގައި ހިންގާ ތަރައްޤީގެ މަޝްރޫޢުތައް އިތުރުވަމުން އަންނައިރު މުސްތަޤްބަލުގައި އިތުރު މަސައްކަތްތެރިންނަށް ބޭނުންވާނެކަން ވެސް އެމަނިކުފާނުގެ ވާހަކަފުޅުގައި ފާހަގަކުރެއްވިއެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާގެ ނައިބު ވަނީ އެމަނިކުފާނު އެންމެފަހުން ބަންގްލަދޭޝް އަށް ކުރެއްވި ދަތުރުފުޅުގެ ހަނދާންތައް އައު ކުރައްވަމުން އެ ދަތުފުޅުގައި އެމަނިކުފާނާއި އެމަނިކުފާނުގެ އަރިހުގައި ވަޑައިގެންނެވި ވަފުދުގެ ބޭފުޅުންނަށް އަދާކުރެއްވި ފުރިހަމަ މެހުމާންދާރީއަށްޓަކައި ބަންގްލަދޭޝް ސަރުކާރަށް ޝުކުރު އަދާކުރައްވާފައެވެ. މީގެ އިތުރުން، ރައީސުލްޖުމްހޫރިއްޔާގެ ނައިބާ ސަފީރު ވަނީ ދެ ޤައުމުގެ ސަރުކާރުގެ އިސް ފަރާތްތަކުން ދެ ޤައުމަށް ކުރައްވާފައިވާ ދަތުރުފުޅުތަކާއެކު ދެ ޤައުމުގެ ގުޅުން އިތުރަށް ބަދަހިވެގެންދިއުމަށް މަގުފަހިވެގެންގޮސްފައިވާކަން ފާހަގަކުރައްވާފައެވެ.\nރައީސުލްޖުމްހޫރިއްޔާގެ ނައިބާ ބަންގްލަދޭޝްގެ ސަފީރު މި ބައްދަލުކުރެއްވުން ނިންމަވާލައްވާފައި ވަނީ ދެ ޤައުމުގެ ދެމެދުގައި އޮންނަ ގުޅުންތައް ކުރިމަގުގައި އިތުރަށް ބަދަހިވެގެންދިއުމަށް އެދިވަޑައިގަންނަވަމުންނެވެ.\nދިވެހިރާއްޖެއާ ބަންގްލަދޭޝްއާ ދެމެދު ސިޔާސީ ގުޅުން ޤާއިމުކޮށްފައި ވަނީ 22 ސެޕްޓެންބަރު 1978 ގައެވެ.


Mashroou eh avas kohdhinumah edhi eh lakka dollaru hushahelhi: Aslam | Mihaaru\nކ.ދިއްފުށީގެ ފެނާއި ނަރުދަމާގެ ނިޒާމު އިފްތިތާހުކޮށްދެއްވުމަށް ބޭއްވި ރަސްމިއްޔާތުގައި ނޭޝަނަލް ޕްލޭނިން މިނިސްޓަރު މުހައްމަދު އަސްލަމު-ފޮޓޯ: ހުސައިން ވަހީދު/މިހާރު\n01 ޑިސެމްބަރ 2018 - 15:07 115 comments\nޗަމްޕާ އާއިލާގެ އަލިފުޅު ތުއްތު ފައުންޑޭޝަނާއި މީރުފެންފުށި އައިލެންޑް ރިސޯޓް ގުޅިގެން ދިއްފުށީގައި4މިލިއަން ޑޮލަރު (61 މިލިއަން ރުފިޔާ) ހޭދަކޮށްގެން ގާއިމްކުރި ފެނާއި ނަރުދަމާގެ ނިޒާމް އިފްތިތާހުކުރަން ބޭއްވި ރަސްމިއްޔާތުގައި ވާހަކަ ދައްކަވަމުން އަސްލަމް ވިދާޅުވީ އެގޮތަށް މެސެޖް ފޮނުވަނީ ސަރުކާރުގެ މަޝްރޫއުތައް ދިނުމުގައި ކޮރަޕްޝަން އޮންނާތީ ކަމަށެވެ.\nއޭނާ ވިދާޅުވި ގޮތުގައި އެއް ލައްކަ ޑޮލަރު (1.5 މިލިއަން ރުފިޔާ) ހުށައެޅީ ސަރުކާރުން ކުރިއަށް ގެންދަން ނިންމައި އެކަމަކު އަދި ހަވާލުނުކުރެވި އޮތް މަޝްރޫއުއަކާ ގުޅިގެންނެވެ.\n"މެސެޖު ފޮނުވި މީހާ ބުނަނީ މަސައްކަތް އަވަސްކޮށްލަ ދެވިދާނެހޭ. އެއް ލައްކަ ޑޮލަރު އަސްލަމަށޭ،" ރައީސް އިބްރާހިމް މުހައްމަދު ސޯލިހުގެ އިތުރުން ބައެއް އެހެން މިނިސްޓަރުން ވެސް ބައިވެރިވެވަޑައިގެންނެވި ރަސްމިއްޔާތުގައި އަސްލަމް ވިދާޅުވި އެވެ.\n"އަޅުގަނޑު އެރީ ރަތަށް. ދުވަހަކު ވެސް މީގެ ކުރިން އަޅުގަނޑު ކައިރީ ނުބުނާ ޒާތުގެ ވާހަކައެއް މިއީ."\nއޭނާ ވިދާޅުވި ގޮތުގައި އެކަމުން އެނގެނީ ސަރުކާރުން ހިންގާ މަޝްރޫއުތަކުގައި ކޮރަޕްޝަން ހިމެނޭކަން އާންމުކޮށް ގަބޫލުކުރެވިފައި އޮތް މިންވަރެވެ. އަދި މިނިސްޓަރުންނަށް އެފަދަ މެސެޖުތައް ކުރަނީ ވެސް އެހެންވެގެން ކަމަށް ގަބޫލުކުރައްވާ ކަމަށް އޭނާ ވިދާޅުވި އެވެ.\nއެކަމަކު އަސްލަމު ވިދާޅުވީ އެފަދަ ކަންކަމުން ދުރުވަން ޖެހޭ ކަމަށެވެ. އެގޮތުން ސަރުކާރުގެ މަޝްރޫއުތައް ހިންގުމުގައި ވަކި ތަރުތީބެއް ހާމަކުރެވެން ޖެހޭ ކަމަށް ވިދާޅުވި އެވެ.\nއޭނާ ވިދާޅުވި ގޮތުގައި ކޮރަޕްޝަނުގެ ތެރެއިން މަސައްކަތްތައް ހަވާލުކުރުމުގެ ބަދަލުގައި ރައްޔިތުންނަށް ކޮށްދޭ އެފަދަ ކަންކަން ކުރާނީ ހާމަކަން ބޮޑު ގޮތެއްގައި އަދި ކަނޑައެޅިފައިވާ އުސޫލުގެ ތެރެއިންނެވެ.\n"އަޅުގަނޑުމެން މިތިބީ އަޅުގަނޑުމެން ގޭގައި މަސައްކަތްތަކެއް ކުރާކަށް ނޫން. ރައްޔިތުންނަށް ވައުދުތަކެއް ވެގެން އިހްލާސްތެރިކަމާ އެކު މަސައްކަތްތަކެއް ކުރުމަށް. މީގެ ތެރެއިން ނެއްޓިގެންދާ ކަމުގައިވާ ނަމަ އެވާހަކަތައް ވިދާޅުވަން ޖެހޭނެ. އަޅުގަނޑުމެން ހަމަ މަގަށް އަޅުވަން މަސައްކަތް ކުރަން ޖެހޭނެ،" އަސްލަމް ވިދާޅުވި އެވެ.\nއިތުރު ލިޔުންތައް ކ. ދިއްފުށި ކޮރަޕްޝަން މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު އަލިފުޅު ތުއްތު ފައުންޑޭޝަން


Addu ge inthikhaaby dhaairaathah alun tharutheebu kurumaai gulhey gothun Councilge visnun haamakoh nerey noosbayaain\nއައްޑޫގެ އިންތިޚާބީ ދާއިރާތައް އަލުން ތަރުތީބު ކުރުމާއި ގުޅޭގޮތުން ކައުންސިލްގެ ވިސްނުން ހާމަކޮށް ނެރޭ ނޫސްބަޔާން\n4 ނޮވެމްބަރ 2018 8 months ago\nރާއްޖޭގައި ބާއްވާ އާއްމު އިންތިޚާބުތަކާއި ގުޅިގެން އިންތިޚާބީ ދާއިރާތަކުގެ ނަންތަކާއި، އިންތައް ކަނޑައަޅައި، ވަކިކޮށް، އެކަންކަމަށް ބަދަލުގެނެސް، މުރާޖައާ ކުރަމުން ގެންދިއުމާއި، މިކަންކަމަށް ގެނެވޭ ބަދަލުތައް އާއްމުކުރުމަކީ އިލެކްޝަންސް ކޮމިޝަނުން ކުރިއަށް ގެންދަވާ ކަމެކެވެ.\nއައްޑޫގެ އިންތިޚާބީ ދާއިރާތައް މިހާރު ބެހިފައިވާގޮތުން ރައްޔިތުން ތަމްސީލްކުރެވޭ މިންވަރަށްވުރެ ރަނގަޅަށް އައްޑޫ އަށް ވުރެ ނިސްބަތުން އާބާދީތައް މަދު ރަށްތަކާއި އަތޮޅުތަކުގެ ރައްޔިތުން، ރައްޔިތުންގެ މަޖިލީހާއި، ލޯކަލް ކައުންސިލްތަކުގައި ތަމްސީލްކުރެވެމުންދާކަން ކައުންސިލަށް ފާހަގަވެއެވެ. މިސަބަބަށްޓަކައި އައްޑޫގެ އިންތިޚާބީ ދާއިރާތައް އަލުން ތަރުތީބުކުރުމާއި މެދު ވިސްނާވަޑައިގެން ދެއްވުން އެދި ކައުންސިލްގެ ފަރާތުން ދައުލަތުގެ ކަމާއިބެހޭ ފަރާތުގައި އިލްތިމާސް ކުރެވިފައި ވެއެވެ.\nމިއިލްތިމާސް އާއި ގުޅިގެން އިލެކްޝަންސް ކޮމިޝަންގެ ފަރާތުން އައްޑޫގެ ރައްޔިތުންގެ މަޝްވަރާ ހޯއްދަވައި ޚިޔާލުހުރިގޮތް ދަނީ ބައްލަވަމުންނެވެ. ސިޓީ ކައުންސިލުން މި އިލްތިމާސް ކުރާ ސަބަބަކީ، މިވަގުތު އައްޑޫގެ އިންތިޚާބީ ދާއިރާތައް ހުރި ގޮތުން މަރަދޫފޭދޫގެ ރައްޔިތުން ތަމްސީލް ކުރެވެނީ އައްޑޫ މީދޫ ދާއިރާއިން ކަމަށް ވުމުން މަރަދޫފޭދޫގެ ރައްޔިތުން އެންމެ އެދެވޭ ގޮތުގައި ތަމްސީލް ނުކުރެވޭތީއެވެ. އަދި މީދޫގެ ބަޔަކާއި އެއްކޮށް މަރަދޫފޭދޫ ރައްޔިތުން ތަމްސީލް ވުމަށްވުރެ، މަރަދޫފޭދުއާ އިންވެގެން އެއްފަސްކޮށް އޮތް ފޭދޫގެ ބަޔަކާއެކު މަރަދޫފޭދޫގެ އިންތީޚާބީ ދާއިރާ އުފެދުމަކީ، މަރަދޫފޭދޫގެ ރައްޔިތުން މިހާރަށްވުރެ ރަނގަޅަށް ތަމްސީލް ވެވިދާނެގޮތްކަމަށް ފާހަގަވާތީއާއި، ފޭދޫގެ އިންތިޚާބީ ދާއިރާގެ\nއާބާދީ ގާނޫނު ކަނޑައަޅާ އަދަދަށްވުރެ މަތިކަމަށްވުމުން ފޭދޫގެ ބަޔަކާއެކު މަރަދޫފޭދޫގެ އިންތިޚާބީ ދާއިރާ އުފެއްދުމަކީ ކުރެވިދާނެ ކަމެއްކަމަށްވާތީއެވެ.\nހަމައެފަދައިން ސޯޅަހާހަށްވުރެ އާބާދީ ބޮޑު ހިތަދޫގެ އިންތިޚާބީ ދާއިރާތައް ބެހިފައިވާ ގޮތުން މަޖިލީހާއި ކައުންސިލްގައި ރައްޔިތުން މިހާރު ތަމްސީލްކުރެވެމުންދާ ގޮތަކީ، ވިސްނަންޖެހިފައިވާ ކަމެކެވެ. ހިތަދޫގެ އާބާދީ އިތުރުވަމުންދާ ނިސްބަތާއި އާއްމު މަސްލަހަތަށް ރިޢާޔަތްކުރާއިރު ހިތަދޫގެ ހަތަރުވަނަ އިންތިޚާބީ ދާއިރާ އުފައްދަންޖެހޭ ކަމަށް ކައުންސިލަށް ފާހަގަވެއެވެ.\nއެހެންކަމުން އިސްވެދެންނެވިހެން މިމައްސަލަ ސިޓީކައުންސިލުން ވަނީ ދައުލަތުގެ ކަމާއިބެހޭ ފަރާތުގައި އިލްތިމާސްކޮށްފައެވެ. މިބަދަލުތައް މިގޮތަށް ގެނެވުނަސް އައްޑޫގެ އެއްވެސް އަވަށެއްގެ އިދާރީގޮތުން ކަނޑައެޅިފައިވާ އިހުތިސާސްއަށް އެއްވެސް ބަދަލެއް ނާންނާނެއެވެ. އަދި އެއްވެސް ރައްޔިތެއްގެ ރަށްވެހިކަންވެސް ބަދަލު ނުވާނެއެވެ.\nވީމާ މިކަމުގައި ރައްޔިތުންގެ ފުރިހަމަ އެހީތެރިކަމާއި އެއްބާރުލެއްވުން ދެއްވުމަކީ ކައުންސިލުން ނުހަނު އެދޭކަމެކެވެ.\nޕަބްލިޝް ކުރި ތާރީޚް: 04-11-2018


Japan ge askaree manavaru SAMIDARE Raajjeygai\nރާއްޖެ - ޖަޕާން - ރާއްޖެ\nމަނަވަރު ފުރުމަށް ހަމަޖެހިފައިވަނީ ބުރާސްފަތި ދުވަހު\nކ. މާލެ 24 އޭޕުރިލް 2019 | ބުދަ 16:37 7,232\nހިރިޔާ ސްކޫލްގެ ދަރިވަރުންތަކެއް ޖަޕާނުގެ އަސްކަރީ މަނަވަރު ޖޭއެސް ސަމިދާރޭގައި - އާކައިވް\nޖަޕާނުގެ ކަނޑުގެ ސިފައިންގެ އަސްކަރީ މަނަވަރު 'ޖޭއެސް ސަމިދާރޭ'، ދެދުވަހުގެ ދަތުރެއްގައި ދިވެހިރާއްޖެއަށް އައިސްފިއެވެ.\nމި މަނަވަރު ރާއްޖެއަށް އައިސްފައިވަނީ ބުދަ ދުވަހުގެ ހެނދުނުގެ ވަގުތެއްގައެވެ. އަދި ބޯޓު ރާއްޖެއިން ފުރުމަށް ހަމަޖެހިފައިވަނީ ބުރާސްފަތި ދުވަހުގެ މެންދުރުފަހުއެވެ.\n'ޖޭއެސް ސަމިދާރޭ' އަކީ 2000 ވަނަ އަހަރު ބަނދެ، 2003 ވަނަ އަހަރު ކޮމިޝަން ކޮށްފައިވާ އުޅަނދެކެވެ. ވަޔާއި ހަމަ ބިމާއި ކަނޑު އަޑީގެ ހަމަލާތަކަށް ރައްދުދިނުމުގެ ބާރު ލިބިފައިވާ މި އުޅަނދަކީ އެންމެ ފަހުގެ ހަތިޔާރު ބޭނުންކުރުމަށް ފަރުމާކޮށްފައިވާ އުޅަނދެކެވެ. އެގޮތުން މިސައިލުން ރައްކާތެރިވާ ނިޒާމާއި، ވަޔާއި ކަނޑު އަޑީގެ ހަމަލާތައްދޭ މިސައިލް ފަދަ ހަތިޔާރުގެ އިތުރުން މި މަނަވަރުގައި ދެ ހެލިކޮޕްޓަރުވެސް ބޭނުންކުރެއެވެ.\nމި މަނަވަރަކީ އެންމެ ފަހުގެ އޮޓޯމޭޓެޑް ސިސްޓަމްތައް ހިމަނާފައިވާ މަނަވަރެއް ކަމުން، އާންމުކޮށް މިފަދަ މަނަވަރުތަކުގައި ސިފައިން ހަރަކާތްތެރިވާ މިންވަރަށްވުރެ، މި މަނަވަރުގައި ހަރަކާތްތެރިވާ ސިފައިންގެ އަދަދު މަދެވެ. އެގޮތުން ރާއްޖެއާއި މި ސަރަޙައްދުގެ ބައެއް އެހެން ޤައުމުތަކަށް މި މަނަވަރު ކުރަމުންދާ ދަތުރުގައި ބައިވެރިވަނީ ސިފައިންނެވެ.\nރާއްޖެއަށް ކުރާ މި ދަތުރުގައި މާލޭގެ ބޭރުގައި މި މަނަވަރު އަޅާފައި އޮތްއިރު، ރާއްޖޭގައި ހުންނަ ޖަޕާނުގެ އެމްބަސީ މެދުވެރިކޮށް، ބައެއް ސްކޫލްތަކުގެ ދަރިވަރުންނާއި، އެކިއެކި އެހެން ފަރާތްތައް މި މަނަވަރަށް ޒިޔާރަތް ކުރުމުގެ ފުރުޞަތު ވަނީ ފަހިކޮށްފައެވެ.


Maagiri Hotel Ah Anhenunthakeh Gendhiya Kamah Smith Ehbasvejje - Vaguthu\nކޮވިޑް-19 އާއި ގުޅިގެން ޓްއަރިޒަމް މިނިސްޓްރީގެ މުވައްޒަފުން މާގިރި ހޮޓަލުގައި ތިބިއިރު އެތަނަށް އަންހެނުންތަކެއް ގެންދިޔަ ކަމަށް ޓޫރިޒަމް މިނިސްޓްރީގެ އެގްޒެކެޓިވް ޑިރެކްޓަރު އަލީ ހާޝިމް (ސްމިތު) އެއްބަސްވެއްޖެއެވެ.\nރައީސުލްޖުމްހޫރިއްޔާ އައްޔަން ކުރާ ސިޔާސީ މަގާމެއްގައި ހުރި ސްމިތު އަންހެނަކަށް ޖިންސީ ފުރައްސާރަކޮށް ކުރި ޓްވީޓެއްގެ މައްސަލަ ބޮޑުވެ، ސަރުކާރަށް ފާޑުކިޔުން އަމާޒުވުމުން އެޓްވީޓްގެ މައްސަލަ ބަލަމުންދާ ކަމަށް ސަރުކާރުން ވަނީ ބުނެފައެވެ.\nސްމިތުގެ މައްސަލަ ބަލަމުންދާ ކަމަށް ސަރުކާރުން ބުނުމުން ޖިންސީ ފުރައްސާރައިގެ ޓްވީޓް ދިފާއުކޮށް ސްމިތު ކުރި ޓްވީޓެއްގައި ބުނީ "ކުރުކޮށް އަވަސް އަރުވާލައިގެން ލިޔުނީމަ މާނަ ނުބައިކޮށް" ނަގާފައިވާ ކަމަށެވެ.\nސްމިތު ކުރި ޓްވީޓްގެ ތަފްސީލްދީ މާގިރި ހޮޓަލަށް އަންހެނުންތަކެއް ގެންދިޔަ ކަމަށް އިއުތިރާފު ވަމުން ސްމިތު ބުނީ އެމީހުން ގެންދިޔައީ ގަދަ ބާރުން ނޫން ކަމަށެވެ. "އަދި އެއީ ކަޑަކަމަކަށް ވާނީ ރޭޕް ކުރީމަ ދޯއޭ" ސްމިތު ބުންޏެވެ.\nAlhugandu bunee. Lam Alhugandu gendhiya baeh kamah thiya bunaa meehun gendhiya ee gadha baarunakun nooney. adhi kada kamakah vanee RAPE kureema dhoa ey?! ehen mibunee. kurukoh avas aruvaalaigen liyuneema maana nubaikoh nangavaigen ves moyavun miothee. https://t.co/KpahcnMki3\n— 𝔸𝕝𝕚 ℍ𝕒𝕤𝕙𝕚𝕞 𝕊𝕞𝕚𝕥𝕙 (@AliHashimSmith1) July 12, 2020\nމާގިރި ހޮޓަލުގައި ޓްއަރިޒަމް މިނިސްޓްރީގެ މުވައްޒަފުން ތިބި ދުވަސްތަކުގެ ސީސީޓީވީ ފުޓޭޖް ލިބިފައިވާ ކަމަށް ބުނެ "ދިޔަރެސް" އިން ކުރިން ރިޕޯޓް ކޮށްފައިވާ ގޮތުގައި ސްމިތު ވަނީ މިނިސްޓްރީގެ މުވައްޒަފުންގެ ގޮތުގައި ނުހިމެނޭ އިތުރު އަންހެނުންތަކެއް ތަފާތު އެކި ފަހަރު މަތިން އޭނާ އުޅުނު ފްލޯއަށް ގެންގޮސް އޭނާގެ ކޮޓަރިއަށް ވައްދާފައެވެ.\nސްމިތު މާގިރި ހޮޓަލަށް އަންހެނުންތައް ގެންދަނީ ވިސްޓާ ބީޗް ގެސްޓް ހައުސް ނަަމަކަށް ކިޔާ ހުޅުމާލޭގައި ހުންނަ ގެސްޓް ހައުސް އެއްގެ ވޭނެއްގައި ކަމަށާއި އެ ވޭން އޮތީ ޓުއަރިޒަމް މިނިސްޓްރީގެ ބޭނުމަށް ކުއްޔަށް ނަގާފައި ކަމަށް ވެސް "ދިޔަރެސް" ގައި ރިޕޯޓް ކޮށްފައި ވެއެވެ.\nސްމިތު މާގިރި ހޮޓަލަށް އަންހެނުންތަކެއް ގެންދިޔައިރު މާލެ އޮތީ ފުރަބަންދު ކޮށްފައެވެ. އެހެންކަމުން ހާއްސަ ހުއްދައެއް ނެތި، އޭރު ގެއިން ބޭރަށް ނިކުތުމަކީ ވެސް މަނާ ކަމެކެވެ. ބެލެވޭ ގޮތުގައި މިނިސްޓްރީން ކުއްޔަށް ނަގާފައިވާ ވެހިކަލެއްގައި އަންހެނުންތައް އުފުލާފައި ވަނީ ވެސް އެމީހުންނަށް އަމިއްލައަށް މަގުމައްޗަށް ނިކުތުމުގެ ހުއްދަ ނެތުމުންނެވެ.\nޓްއަރިޒަމް މިނިސްޓްރީން މާގިރި ހޮޓަލް ކުއްޔަށް ނަގައިގެން ދައުލަތުގެ ފައިސާ ޚަރަދުކޮށް މިނިސްޓްރީގެ ވެރިންތަކެއް އެތަނުގައި ޕާޓީ ބާއްވާ، އަންހެނުންތަކަކާއި އެކު ނަހަމަ ގުޅުންތަކެއް ހިންގާފައިވާ މައްސަލަ ބެލުމަށް ގިނަ ބަޔަކު އަންނަނީ މީސް މީޑިއާގައި ގޮވާލަމުންނެވެ.\nޖުލައި 12, 2020 22:37\nއިސްލާމްދީނުގެ ހަމަތައްނޭންގޭ މީހުންނަށް ހިލޭއަންހެނުންތަކެއް ތިހެންގެންދިއުން މައްސަލައަކަށް ނުވެދާނެ. ލާދީނީ! ގައުމެއްނެއް!\nޖުލައި 13, 2020 08:11\nޔާންޓޭ ބުނީ ހިލޭ އަންހެނުން ނުތިބެޔޯ..އޯކޭ ވާނެ ޔޯ\nޖުލައި 12, 2020 22:41\nޢެބުނީ ޒިނޭ އަކީ ކަޑަކަމެއް ނޫނޯ. ކަޑަކަމަކަށް ވަނީ ރޭޕު ކުރީމައޯ. ދިމާލަށް އެބުނަނީ. ދެން އިލްޔާސް އާ އިމްރާނާ ކީރިތި ކުރައްވާ މީހާ އަށް ވެދުން\nޖުލައި 12, 2020 22:42\nއޯ ހާދަ ކާމިޔާބު ސޮރެކޭ. މަގުމަތިން ކޮންމެސް ކަރުގަ ހިފާލަބަލަ. ވަރަށް ގަދަ ގޮލައެއްނު ކަލެއަކީ. ކެކެކެ\nޖުލައި 12, 2020 22:59\nރައްބެއް ރަސޫލެއް ދަންނަ ބައެއް ނޫނޭ\nޖުލައި 12, 2020 23:09\nލާދީނީ ވަގު ސަރުކާރު އަސްތިއުފާ\nޖުލައި 12, 2020 23:11\nކާކުތަމީ ތަނެށްގަ ހުރި ދެއުޅި އެއްނުވާ ތާވަަަޅެއް މަހީ ކުރީ ތަންދޮރު ދަންނަ ތަންކޮޅެއް ހަރުދަނާ މީހެއް ކަމަަށް އަދި ކިރިޔާ މިފެނުނީ މަގުމތީ އެނބުރޭ ވަހުތާނެއްދޯ ވާނިވެސް އެހެން ކީއްވެތަ މުޅިގާގަ ފަދިރީން އޮޅާހެން ރީދޫ ފޮތި ނޯޅާ ތިހިރީ ޗީ ޗީ ކަމަކާ ދިމަވީމަ އޮޅިގެން ވާނިވެސް އެހެން އޮޅިފަ އޮތް ސަރުކާރެއްގަ ތިބޭނީ އޮޅިފަ ތިބި މީހުން ހަމާގަ ތިބީމަ ވަނުވާ އިނގޭނީ\nޖުލައި 12, 2020 23:17\nމޮޔައިން ދޯ މީ.\nޖުލައި 12, 2020 23:18\nކުރިން އުޅުނު މަގުމަތީގައި ލަވަ ކިޔާ ސުމިތު ތަ މީ މާސަޅިވެގަނެގެން ހަޔާތް ކެނޑިގެން މިއުޅެނީ\nޖުލައި 12, 2020 23:32\nޕުއަރ ސްމިތް ގެޓިންގ ރޯސްޓެޑް އޯލްއޯވަރ ޓްވިޓަރ😂\nޖުލައި 12, 2020 23:39\nއިބޫ ލަދެއް ނުގަނޭތަ.؟\nޖުލައި 13, 2020 00:14\nތި ފޮޓޯއިން އެބަ އެނގެ ސުމިތަށް އެއްގޮތެއްވެސް ނުހެދޭނެކަން.\nޖުލައި 13, 2020 00:33\nމިހި ރީ މިމީހުންގެ ފެންވަ ރު ހުންނަވަަ ރު މުސްލިމުން ނަށްވެ ތިބެ ހަމަ ފާޅުގައި ހިލޭ އަންހެނުންނާ އެކަހެ ރި ވެ ތިބެކު ރާ ނުލަފާކަންތައް ތައް ، ގަބޫލުގަ ކު ރިޔަސް އިސްލާމް ދީނުގަ ހަ ރާން ކު ރައްވާފައިވާ ކަންތައް ކު ރާ ނަމަ އެކަމުގެ އަދަބު ލިބެން ޖެހޭނެ ، އެކަމަކު އެމްޑީޕީ މީހެއްނު އަދަބެއް ވެސް ނުލިބޭނެ ވަޒީފާއިން ވައްކެއްވެސް ނުކު ރާނެ ދުޢާލިބިފައިވާ ވެ ރިޔަކު ވަލީ އަހުދަކަށްވެ ހު ރެ ގައުމުގަ ހިންގާ ކަންތައްތައް\nޖުލައި 13, 2020 00:53\nމުޑުދާރު ސަރުކާރެއް! ކޮބާ ބޮޑުވަޒީރު! މީތޯ ޑިމޮކްރެސީ ފައްކާ ކުރުން! ހުސް ﷲ ޙަރާމް ކުރެއްވި ﷲ ސުބްޙާނަހޫ ވަތަޢާލާ އެންމެ ބޮޑަށް ނަހީ ކުރެއްވެވި އެންމެހާ ކަންކަން މި އޮއްފަދަ ހިތާމަވެރި ދަނޑިވަޅުގައިވެސް. ޤައުމުގެ ޙާލަތުއަނދަވަޅަކަށް ވެއްޓިފަ އޮތްއިރުވެސް ކޮންކަހަލަ ވެރިކަމެއްތި ކުރަނީ! ގަންޖާސަރުކާރު! ހުސްގުންޑާއިން ގެ ނުބައިކަން މުޖުތަމަޢުން ފެންނަނީ! ﷲ ތިޔައެންމެން ތިޔަބަައިމީހުންގެ އަތުން ބޭޒާރުކުރައްވަނީ އެ! އިންޝާﷲ މިސަރުކާރު ވަރަށް އަވަފަށް ނިމިކުރައްވާ ޤައުމު ރައްކާތެރިކުރައްވާށި! އާމީން\nޖުލައި 13, 2020 00:58\nރީނދޫ ބައިގަނޑު އެއުޅެނީ ޕާޓޭން އުޅޭހެންދޯ\nޖުލައި 13, 2020 00:59\nއޯ ގަދަ އެމްޑީޕީގެ ޖާހިލުން ހިތުހުރިގޮތަކަށް އުޅެލެވޭ ބިރަކާނުލާ\nޖުލައި 13, 2020 01:02\nލާދީނީ އެމް ޑީ ޕީ ގެ ޖާހިލު ކަން މިހިރަ ފެނި ފާޅުވަނީ ދެން އަތްޖަހާ\nޖުލައި 13, 2020 02:09\nކަލޭމެން ދޭބަލަ ލާސް ވޭގަސްއަށް.... ކީއްކުރަންތަ އެއްޗެއް ނެތް ދިވެހި ރާއްޖޭގަ ތިޔަ އުޅެނީ ބީތާ..... މިތަން ސަދޫމް ސިޓީއަށް ހަދަން ނޫޅެބަލަ.....\nޖުލައި 13, 2020 03:47\nއަލިފެއް ބާއެއް ޗާއެއްޕާއެއް ނޭނގޭ ވަލުބުޑު ނުކަނޑާ މީހުން ތަންތާ ވެރިންނައް ލީމަ ކިއާނީ ތިޔަކަލަ އެއްޗެހި.\nޢެސޮރު ގޯހެއްްނޫން، ގޯހީ އެފަދަ މަގާމްތައް އެމީސް މީހުންނައް ދޭ މީހުން..\nޖުލައި 13, 2020 05:56\nތީނަ ބަލައިލާފަވެސް އެގޭ ތީނަގެ ފެންވަރު. އިބޫ ސޯލިހައް ވެރިކަންލިބުނީމަ ހީވީ ތާސްބަޔެއް ބަހާލިހެން މޑޕ އެކްޓިވިސްޓުންތަކައް ބޮޑެތި މަގާމްތައް ބަހާލި އިރު. އެކަހަލަ އެއްޗެހިތައް ތިޔޮތީ ޖެންޑަރ މިނިސްޓްރީ ތެރޭގަވެސް ފުރިފަ. މަތި ބަރުވެގެން ސަރުކާރު އެއޮއްވެއްޓެނީ. ރައްޔެތުންގެ ލާރި އިބޫ ސޯލިހް ހިތުހުރި ގޮތަކައް ކުޅެނަގަނީ. ދެން އޮވޭ ރޯން.\nޖުލައި 13, 2020 07:12\nޓުވީޓު ރަނގަޅު ކުރީމަވެސް އެހެރަ ގޮތެއް ދޯ؟\nޖުލައި 13, 2020 07:33\nކަމަށް ނޭކަށޭނަ މީހުން އައްޔަންކުރީމަ ވާނެގޮތް މިވަނީ. އެއިން އެނގެނީ ރައީސުލްޖުމްހޫރިއްޔާގެ އިޚްލާޞްތެރިކަމެއް ނެތްކަން\nޖުލައި 13, 2020 08:30\nމިހަމަރޭވިގެން އެމް.ޑީ.ޕީ މީހުންނަށް މުޅިސަރުކާރު ގެ އޮސްތަކުގެ އިސްވެރިން ލުމުގެ ސިޔާސތުގެ ދަށުން ހިންގޭ ކަމެއްކަމަށް ބެލެވޭ\nޖުލައި 13, 2020 08:39\nއަލްފާޟިލާ ސުމިތާ މެދަށް ލައިގެން ކީއްކުރާ ބޮލުގެ އިސްތަށި ގަނޑުން އަންހެން ހެދިގެން އުޅޭ ސުމިތާއެއްތީ\nޖުލައި 13, 2020 09:34\nމާގިރިހޮޓަލަށް ސަލާމް. ދިޔަރެސް ނޫހުގައި ލިޔެފައި އޮތް އެއްވާހަކަ މިއޮތީ ކަށަވަރުވެފައި، ސީސީޓީވީ ފުޓޭޖް ނުދެމޭ ބުންޏަކަސް...... ދޮގުނަހަދައްޗެ\nޖުލައި 13, 2020 10:03\nއަްއްޗީޑީ....ބުއްޅަބެ ހިޔަނީގަ އިބޫ އުޅެންޏާ އަނެއް ކޫއަށް ތައްޔާރުވެގެން ހުރޭ!!!\nޖުލައި 13, 2020 10:06\nޕާޓޭން ޤައުމުގެ ވެރިންނަށްވީމާ ވާނީތިޔަހެން!!!!\nކޮބައިހޭ ތޮއްޔިބު ޝަހީމު... އޭނާ ވެސް ބޮޑު ކޮށް ތިޔަކަމުގައި ބައިވެރި ވިއޭ\nޖުލައި 13, 2020 10:49\nތިޔަ ސުމިތެއް ފެނުނަސް ހޮޑުލަވާ!\nޖުލައި 13, 2020 11:53\nސްމިތު ގެ އެކަނި ފޮޓޯގަންޑެއްވެސް ނެތީތަ ކަލޭމެން އަތުގަ؟\nރައްޔަތުންނޭވެ ކޮންމެވެސް ކޮންމެވެސް ތަސްވީރު އެބުނާއެއްޗެއް މިތާގަނުލިޔެ ވޭތޯ ބަލައްޗޭ. ތަސްވީރުން އާދަނު އެބުނަނީ ވަރަށްވާހަކަ.\nޖުލައި 15, 2020 20:49


ރަހިމުގައި ފެން (އެމްނިއޮޓިކު ފެން) ގިނަވުން (Polyhydraminos) | މާބަނޑުދުވަސްވަރު | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު މާބަނޑުދުވަސްވަރު ރަހިމުގައި ފެން (އެމްނިއޮޓިކު ފެން) ގިނަވުން (Polyhydraminos)\n* އެމްނިއޮޓިކު ފެނަކީ ކޮބާ؟\n* އެމްނިއޮޓިކު ފެން އުފެދެނީ ކޮންތާކުން؟\n* ކިހާ އެމްނިއޮޓިކު ފެނެއް ހުންނަން ޖެހޭނެތަ؟\n* އެމްނިއޮޓިކު ފެން ގިނަކަން އެނގޭނެ އަލާމާތް ތަކަކީ ކޮބާ؟\n* އެމްނިއޮޓިކު ފެން ގިނަވަނީ ކީއްވެ؟\n* އެމްނިއޮޓިކު ފެން ގިނަވެއްޖެ ނެމެ ކަންތައް ކުރަން ރަނގަޅު ގޮތަކީ ކޮބާ؟\nއެމްނިއޮޓިކު ފެނަކީ ކޮބާ؟\nއެމްނިއޮޓިކު ފެނަކީ ދަރިފުޅުގެ ވަށައިގެން ފުރާ ލެވިފައިވާ ފެން ދުއްޔެކެވެ. މިފެންދުލީގެ ވަޒީފާއަކީ:-\n- ބަނޑަށް ލިބޭ އަނިޔާތަކުން ދަރިފުޅު ހިމާޔަތް ކުރުން\n- ފޫޅުގަނޑު ފިތި ގޮށްޖެހުނަ ނުދިނުން.\n- ރަހިމުގެ އެތެރޭގެ ފިނިހޫނު މިން އެއްވަރެއްގައި ބެހެއްޓުން.\n- ބަލިތަކުން ދަރިފުޅު ސަލާމަތް ކުރުން.\n- ދަރިފުޅުގެ މަސްތަކާއި ކަށިތައް އެކަށީގެންވާ ވަރަށް ބޮޑުވެ ވަރުގަދަ ވުމަށް ބޭނުންވާ ހަރަކާތްތަކަށް ފުރުޞަތު ހޯދައިދިނުން.\n- ހަޖަމް ކުރާ ނިޒާމާއި ނޭވާލާ ނިޒާމު ފުރިހަމަ ކުރުމަށް އެހީތެރިވެދިނުން.\nއެމްނިއޮޓިކު ފެން އުފެދެނީ ކޮންތާކުން؟\nއެމްނިއޮޓިކު ފެން އުފެއްދުމުގެ ދައުރުގައި މައިމީހާއާއި ކުޑަދަރިފުޅުވެސް ބައިވެރިވެއެވެ. ބަލިވެއިދެ ފުރަތަމަ 14 ހަފުތާގައި މިފެން އުފައްދަނީ މައިމީހާގެ ލެއިންނެވެ. އެއަށްފަހު މައިމީހާގެ ލޭގެ އިތުރުން ކުޑަދަރިފުޅުގެ ކުޑަކަމުދާ އެއްޗެތިންނެވެ. އަދި މިފެނުގެ ބޮޑުބަޔަކީވެސް ދަރިފުޅުގެ ކުޑަކަމުދާއެއްޗިއްސެވެ. މިފެން އަބަދުވެސް ހުންނަނީ ދައުރުވެ ދައިރުވެއެވެ. އަދި ދުވާލަކު އެތައްފަހަރަކު ހުންނަނީ އާވެއާވެއެވެ. މިކަމުގައި ދަރިފުޅު ވަރަށް ބޮޑު ރޯލެއް އަދާކުރެއެވެ. އެއީ ހަތަރުފަސްމަހުގައި ދަރިފުޅު މިފެން ބުއިމަށްފަހު ކުޑަކަމުދާ އެއްޗެތީގެ ގޮތުގައި ދެވަނަފަހަރަށް އެމްނިއޮޓިކު ފެނުގެތެރެއަށް ބޭރުކޮށްލައެވެ. އަދި މައިމީހާގެ ލޭގެތެރެއަށްވެސް މިފެނުން ބައެއް ފޭދިގެން ދެއެވެ. ވުމާއެކު އަބަދުވެސް މިފެން ހުންނަނީ އާވެއާވެއެވެ.\nވުމާއިއެކު މިފެން އެކަށީގެންވާ ހެއުވަރު ވަރެއްގައި ބެހެއްޓުމަށް ދެމައިންގެ ދައުރުވެސް ވަރަށް ބޮޑެވެ. ނަމަވެސް ބައެއްފަހަރު މިނިޒާމަށް އުނިކަން އާދެއެވެ. އާއްމުގޮތެއްގައި ދަރިފުޅުގެ ސަބަބުންނެވެ.އަދި ބައެއްފަހަރު މައިމީހާގެ ސަބަބުންނެވެ. ނަތީޖާއަކަށްވަނީ ފެން ހުންނަން ޖެހޭވަރަށް ވުރެ ގިނަވުމެވެ. ނުވަތަ މަދުވުމެވެ.\nކިހާ އެމްނިއޮޓިކު ފެނެއް ހުންނަން ޖެހޭނެތަ؟\nޠަބީއީ ހާލަތްތަކުގައި ބަނޑަށް ގާތްގަޑަކަށް 32-34 ހަފުތާވަންދެން މިފެންދާނީ އިތުރުވަމުންނެވެ. މިހާހިސާބުގައި ބަނޑުގެ ހަތަރުބައިކުޅައެއްބަޔަކީ މިފެނެވެ. އެއަށްފަހު ވިހަންދެން ދެންދާނީ މަޑުމަޑުން މަދުވަމުންނެވެ.\nއެއްވެސް އިރެއްގައި ހިސާބަށް ވުރެ ފެން ގިނަވެއްޖެ ނަމަ ނުވަތަ މަދުވެއްޖެނަމަ ޑޮކުޓަރަކަށް ދައްކައިގެން ސްކޭންކޮށް ބަލަން ޖެހޭނެއެވެ.\nއެމްނިއޮޓިކު ފެން ގިނަކަން އެނގޭނެ އަލާމާތް ތަކަކީ ކޮބާ؟\nއެމްނިއޮޓިކު ފެން ގިނަވަނީ މާބަނޑު މީހުންގެ ތެރެއިން %1 މީހުންގެއެވެ. މިކަން ދެނެގަނެވޭނެ އެންމެ ފަސޭހަ އަލާމާތަކީ ހިސާބަށް ވުރެ އަވަހަށް ބަނޑު ބޮޑުވަމުން ދިޔުމެވެ. މީގެއިތުރުން ބަނޑަށް އުދަގޫވުމާއި ބުރަކަށީގައި ރިއްސުމާއި ނޭވައިލާން އުދަގޫވުމާއި ހިސާބަށްވުރެ ބޮޑަށް ފަޔާއި ފައިތިލަ ދުޅަވެ ފޮއްސިވުމަކީވެސް އެމްނިއޮޓިކު ފެން ގިނަވެއްޖެ ނަމަ ފެނިދާނެ އަލާމާތްތަކެކެވެ. މިއަލާމާތްތައް ހުރެއްޖެނަމަ ސްކޭންކޮށްގެން ބަލައި ޗެކު ކުރަން ޖެހޭނެއެވެ.\nސްކޭން ކުރާއިރު އެންމެ ބޮޑަށް ފެންހުރިދިމާލެއް ބަލައި ތަފާތު ދިމަދިމާލުން މިންއަޅާނެއެވެ. ޠަބީއީކޮށް ހުންނަން ޖެހޭނީ 5-52 ސެންޓިމީޓަރެވެ. 52 ސެންޓިމީޓަރަށްވުރެ އެއްވެސް ދިމާލެއްގައި ބޮޑުނަމަ އެހުރީ އެމްނިއޮޓިކު ފެން ހުންނަންވާ ވަރަށްވުރެ ގިނަވެފައެވެ.\nއެމްނިއޮޓިކު ފެން ގިނަވަނީ ކީއްވެ؟\nވަރަށްގިނަފަހަރު މިހެންދިމާވާ މައިގަޑު ސަބަބެއް ނޭގެއެވެ. ތިރީގައިއެވަނީ އާއްމުގޮތެއްގައި އެމްނިއޮޓިކު ފެންގިނަވުމަށް މެދުވެރިވާ ސަބަބުތަކެވެ.\n- މައިމީހާއަށް ހަކުރުބަލި ޖެހިފައި ހުރުން. ހަކުރުބަލި ހުރުމަކީ އެމްނިއޮޓިކު ފެން އުފެދޭމިންވަރު އިތުރުވާ ސަބަބެކެވެ. އަދި އެކަމަށް ފަރުވާ ކުރުމަށްވެސް އުދަގޫވާ ކަމެކެވެ. އާއްމުގޮތެއްގައި ބަލިވެއިންނައިރު ހަޖކުރުބަލި ހުންނަ މީހުންގެ ތެރެއިން %10 މީހުންނަށް މިހެން ދިމާވެއެވެ.\n- އެއްމާބަނޑު ކުދިންނަށް ބަލިވެއިނުން. އެއްމާބަނޑު ދެކުދިންނަށް ނުވަތަ އެއަށްވުރެ ގިނަ ކުދިންނަށް ބަލިވެއިނުމަކީ އެމްނިއޮޓިކު ފެން ގިނަވުމުގެ ނުރައްކާ ވަރަށް ބޮޑުވާ ކަމެކެވެ. އަދި މިއީ އެއްކުއްޖެއްގެ އެމްނިއޮޓިކު ފެން އަނެއްކުއްޖަކަށް އެމްނިއޮޓިކު ދުއްޔަށް ދިއުންވެސް މަދުވެރިވާ ކަމެކެވެ. މިހެން ވުމުން އެއްކުއްޖެއްގެ ދުލީގައި އެމްނިއޮޓިކު ފެން އާދަޔާ ހިލާފަށް އިތުރުވާއިރު އަނެއްކުއްޖެއްގެ ދުލީގައި އެމްނިއޮޓިކު ފެން އާދަޔާ ހިލާފަށް މަދުވާގޮތް ދިމާވެއެވެ.\n- ދަރިފުޅުގެ އައިބެއްހުރުން. މިއީ ވަރަށް މަދުންނަމަވެސް ދިމާވާ ކަމެކެވެ. މިހެން ދިމާވަނީ ދަރިފުޅުގެ ހަޖަމް ކުރާ ނިޒާމުގައި ހުންނަ ބައްޔެއްގެ ސަބަބުން އެމްނިއޮޓިކު ފެން ނުދިރުވޭގޮތް ވުމުންނެވެ. މިފަދަހާލަތުގައި ދަރިފުޅު މިފެން ނުބުޔަސް ކުޑަކަމުދާތީ އެމްނިއޮޓިކު ފެން ދާނީ ގިނަވަމުންނެވެ.\n- ދަރިފުޅުގެ ލޭ މަދުވުން. މިހެން ދިމާވަނީ ބައެއްބަލިތަކުގެ ސަބަބުން ދަރިފުޅުގެ ލޭ ވަރަށް ބޮޑަށް ދަށް ވެއްޖެ ނަމައެވެ. މިފަދަހާލަތުގައި ބަނޑުގައިވާ ދަރިފުޅަށް ލޭއަޅަން ޖެހޭނެއެވެ.\nއެމްނިއޮޓިކު ފެން ގިނަވެއްޖެ ނެމެ ކަންތައް ކުރަން ރަނގަޅު ގޮތަކީ ކޮބާ؟\nއެމްނިއޮޓިކު ފެން ހިސާބަށްވުރެ ގިނަވެއްޖެނަމަ ދަރިފުޅުގެ އެއްވެސް އައިބެއް ނުވަތަ ބައްޔެއް ހުރިތާ ބެލުމަށް ސްކޭން ކުރަން ޖެހޭނެއެވެ. އަދި ފަހަރުގައި އެމްނިއޯސެންޓީސިސްވެސް ހަދަން ޖެހިދާނެއެވެ.\nއަދި މެދުނުކެޑި ގަވައިދުން ސްކޭން ކުރަމުން ވާނުވާ ބަލަމުން ދާން ޖެހޭނެއެވެ. އަދި ހަކުރުބަލި ހުރިތޯ ކުރިން ޓެސްޓު ކޮށްފައި ނުވާނަމަ އަވަހަށް ޓެސްޓު ކުރަން ޖެހޭނެއެވެ. އަދި ވިހަމުންދާއިރު މައިމީހާއާއި ދަރިފުޅުގެ ހިތުގެ ހިގުމާއި ސިއްހަތު ބަލަމުން ދާން ޖެހޭނެއެވެ. އެއީ އެމްނިއޮޓިކު ފެން ގިނަވުމަކީ ވަރަށްގިނަ ފަހަރު ދަރިފުޅަށްވުރެ ކުރިން ފޫޅުގަނޑު ފައިބަންދިމާވާ ސަބަބެކެވެ. މިގޮތަށް ފޫޅުގަނޑު ކުރިން ފެއިބުމަކީ ފޫޅުގަނޑު ފިތި ދަރިފުޅަށް ލޭ ގެންގޮސްދިނުން ހުއްޓުވާ ކަމެކެވެ. އަދި ވަގުތުން ފިޔަވަޅު ނޭޅިއްޖެ ނަމަ ދަރިފުޅުގެ ފުރާނައަށް ނުރައްކާވާ ކަމެކެވެ. އަދި ފެނދުޅި ފަޅައިގެން ދިއުމާއިއެކު ދަރިފުޅު ވިހެއުމުގެ ކުރިން މަސް ރަހިމުން ވަކިވުމަކީވެސް މިފަދަ ހާލަތުގައި ވުން ވަރަށް ގާތް ކަމެކެވެ.\nއިސްވެދިޔަ ސަބަބުތަކަށްޓަކައި މިފަދަ ކޮންމެ މަޔަކު ވިހަން ދާންވާނީ ހޮސްޕިޓަލަށެވެ. އެއީ މައިމީހާއާއި ދަރިފުޅަށް ލިބިދާނެ ނުރައްކަލަކުން ހިމާޔަތް ކުރުމަށްތަކައެވެ.


Mohamed Shafiu: އިސްތިޢުމާލު ކޮށްފައިވާ ފެން ޠަހާރަތުގައި ބޭނުންކުރުން\nއެ ޠާހިރުކަމުގެ ދަލީލުތައް:\n1- ނަބިއްޔާ ޞައްލަﷲ ޢަލައިހި ވަސައްލަމަ ވުޟޫ ކުރައްވާނަމަ، އެކަލޭގެފާނު ވުޟޫ ކުރައްވާއިރު ފައިބާ ފެންފޮދު ނެގުމަށްޓަކައި އެކަލޭގެފާނުގެ ޞަޙާބީން ހީވަނީ އެއްބޭކަލަކު އަނެއްބޭކަލަކާ ހަނގުރާމަ ކުރައްވާހެންނެވެ. (ރަވާހުލް ބުޚާރީ، 189)\n2- އަދި ޖާބިރު ރަޟިޔަﷲ ޢަންހު ބަލިހާލުކޮޅުގައި ވަނިކޮށް، ނަބިއްޔާ ޞައްލަﷲ ޢަލައިހި ވަސައްލަމަ ޖާބިރުގެ ފާނުގެ ހަށިކޮޅަށް، އިތުރު އެކަލޭގެފާނު ވުޟޫކުރައްވާފައި ފޭބި ފެންފޮދު އޮއްސެވިއެވެ. (އަޚްރަޖަހުލް ބުޚާރީ 5651 ވަ އަޚްރަޖަހުލް މުސްލިމް 1616). އެއީ ނަޖިސްފެންނަމަ އެގޮތަށް އޮއްސުން ހުއްދަވެގެން ނުވީހެވެ.\n3- އަދި ނަބިއްޔާ ޞައްލަﷲ ޢަލައިހި ވަސައްލަމައާއި އެކަލޭގެފާނުގެ އަޞްޙާބުންނާއި އެކަލޭފާނުގެ އަނބިއަނބި ކަނބަލުން ކަންވާރުތަކުން ވުޟޫ ކުރައްވާ ހިނައި ހައްދަވަތެވެ. އެފަދަ ކަންވާރުތަކަކީ ފެން ބޭނުންކުރާ މީހާ ބޭނުންކޮށްފައި ހުންނަފެން ބުރައިގެން ދާ ކަންވާރުތަކެކެވެ.\n4- އަދި ނަބިއްޔާ ޞައްލަﷲ ޢަލައިހި ވަސައްލަމަ، އަބޫހުރައިރާ ރަޟިޔަﷲ ޢަންހުގެ ޙާދިޘާއާ ބެހޭގޮތުން ޙަދީޘްކުރެއްވި ބަސްފުޅު إنَّ المؤمنَ لاَ يَنْجُسُ "ހަމަކަށަވަރުން މުއުމިނަކު ނަޖިހެއް ނުވާނެއެވެ." މި ޙަދީޘެވެ.\nއެއްދުވަހަކު އަބޫހުރައިރާ ރަޟިޔަﷲ ޢަންހު ޖުނުބުވެރި ޙާލަތުގައި ހުންނަވަނިކޮށް މަދީނާގެ މަގެއްގެމަތިން ރަސޫލުﷲ ޞައްލަﷲ ޢަލައިހި ވަސައްލަމައާ ބައްދަލުވެ ވަޑައިގަތެވެ. އެހިނދު ކުއްލިއަކަށް އަބޫހުރައިރާ ރަޟިޔަﷲ ޢަންހު އެކަލޭގެފާނާ ދުރަށްޖެހިވަޑައިގެންގޮސް ހިނައި ޠާހިރުވެލެއްވިއެވެ. ދެން އެކަލޭގެފާނުގެ އަރިހަށް ވަޑައިގަތުމުން ޙަދީޘްފުޅުކުރެއްވިއެވެ. "އޭ އަބޫހުރައިރާއެވެ! އޭރު ތިބާ އެދިޔައީ ކޮންތާކަށްހެއްޔެވެ؟ އަބޫހުރައިރާ ދެންނެވިއެވެ. އަހުރެން އޭރުހުރީ ޖުނުބުވެރި ޙާލަތުގައެވެ. އެހެންވެ ޠާހިރުކަންމަތީ ނެތީމާ ކަލޭގެފާނާއެކު މަޖުލީސްކުރަން އަހުރެން ނުރުހުނީއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްފުޅު ކުރެއްވިއެވެ. "سبحان الله އެވެ! ހަމަކަށަވަރުން މުއުމިނަކު ނަޖިހެއް ނުވާނެއެވެ." (رواه الجماعة)\nމި ޙަދީޘުން މުސްލިމެއްގެ ހަށިގަނޑު ނަޖިސްނުވާނެކަން އެނގެއެވެ. އެހެންކަމުން ޠާހިރު އެއްޗެއްގައިޖެހި ފައިބާފެން ޠާހިރުވާނެއެވެ. ނަޖިހެއް ނުވާނެއެވެ.\nPosted by Mohamed Shafiu at 9:44 PM


Bidakaa nulai137 mashroou ah proposal libifaivey: Fayyaz | Mihaaru\nވިޔަފާރި / ފައްޔާޒް އިސްމާއިލް، އިކޮނޮމިކް މިނިސްޓަރު\nބިޑަކާ ނުލައި 137 މަޝްރޫއަކަށް ޕްރޮޕޯސަލް ލިބިފައިވޭ: ފައްޔާޒް\nއައްޑޫ ކަރަންޓްގެ މަޝްރޫއު ހަވާލު ކުރުމަށް ބޭއްވި ރަސްމިއްޔާތުގެ ތެރެއިން ނޫސްވެރިންނަށް މައުލޫމާތުދެނީ-- ފޮޓޯ: ނިޝާން އަލީ/ މިހާރު\n23 އޮކްޓޯބަރ 2019 - 15:03\nހުޅުވާލާފައިވާ ބިޑަކާ ނުލައި ސަރުކާރަށް ޕްރޮޕޯސަލް ހުށަހެޅުމުގެ އުސޫލުގެ ދަށުން މިހާތަނަށް 137 މަޝްރޫއަކަށް ޕްރޮޕޯސަލް ލިބިފައިވާ ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް މިއަދު ވިދާޅުވެއްޖެ އެވެ.\nއައްޑޫ ކަރަންޓްގެ އާ މަޝްރޫއު ޗައިނާގެ ކުންފުންޏަކާ ހަވާލުކުރުމުގެ ރަސްމިއްޔާތުގައި "މިހާރު" އިން ކުރި ސުވާލަކަށް ޖަވާބުދެއްވަމުން ފައްޔާޒު ވިދާޅުވީ އޭގެ ތެރެއިން ގިނަ މަޝްރޫއުތަކެއް އިކޮނޮމިކް ކައުންސިލަށް ހުށަހަޅާފައިވާ އިރު ވިއްސަކަށް މަޝްރޫއުއާ މެދު މިހާރު ވެސް މަޝްވަރާ ކުރަމުން އަންނަ ކަމަށެވެ.\nއޭނާ ވިދާޅުވި ގޮތުގައި އެންމެ ގިނައިން ޕްރޮޕޯސަލްތައް ހުށަހަޅާފައި ވަނީ ޗައިނާ އާއި އިންޑިޔާގެ ކުންފުނިތަކުންނެވެ. މީގެ އިތުރުން މެދުއިރުމަތީގެ ގައުމުތަކާއި ޔޫރަޕްގެ ބައެއް ގައުމުތަކުގެ ކުންފުނިތަކުން ވެސް، ގެދޮރާއި ފެނާއި ނަރުދަމާ އަދި ކަރަންޓްގެ އެކި މަޝްރޫއުތަކަށް ޕްރޮޕޯސަލް ހުށައަޅާފައިވާ ކަމަށް މިނިސްޓަރު ވިދާޅުވި އެވެ.\n"އަޅުގަނޑުމެން މަސައްކަތް ކުރަނީ އަންނަ އަހަރު މެދާ ހަމަޔަށް ދާ އިރު ރާއްޖޭގައި ފެނާއި ނަރުދަމާ ނެތް ހުރިހާ ރަށެއްގައި ކޮންޓްރެކްޓް އެވޯޑްކޮށް ސޮއިކޮށްގެން މަސައްކަތް މޮބިލައިޒް ކުރުން،" ފައްޔާޒު ވިދާޅުވި އެވެ.\nމިނިސްޓަރު ވިދާޅުވީ ފެނާއި ނަރުދަމާގެ 20 ވަރަކަށް ޕްރޮޖެކްޓަށް، ބިޑަކާ ނުލައި ޕްރޮޕޯސަލް ހުށައަޅާފައިވާ ކަމަށެވެ. ލިބިފައިވާ އަގުތައް ހުރީ ސަރުކާރުން އެފަދަ މަޝްރޫއުތަކަށް މިހާރު ވެސް ހޭދަކުރާ އަގުތަކާ އެއްހަމައެއްގެތޯ ބަލަމުން އަންނަ ކަމަށް ވެސް ފައްޔާޒު ވިދާޅުވި އެވެ.\nބިޑަކާ ނުލައި ޕްރޮޕޯސަލް ހުށައަޅަނީ މަސައްކަތްކުރާ ފަރާތުން އަމިއްލައަށް ހޭދަކޮށްގެން ހިންގާ މަޝްރޫއުތަކަށެވެ. އެކަމަކު އެފައިސާ ވަކި މުއްދަތެއްގެ ތެރޭގައި ސަރުކާރުން ދައްކަން ޖެހެ އެވެ.\nފައްޔާޒު ވިދާޅުވި ގޮތުގައި ބިޑު ކުރުމެއް ނެތި ޕްރޮޕޯސަލް ހުށަހަޅައިގެން މަޝްރޫއުތައް ހިންގަން ނިންމީ، އަވަސް ސްޕީޑުގައި ރައްޔިތުންނަށް ހިދުމަތް ފޯރުކޮށްދިނުމަށެވެ.\nމާލިއްޔަތު ގާނޫނުގައިވާ ގޮތުން، ބޭރު ގައުމެއްގެ އެހީގައި ނުވަތަ ކޮންސެޝަނަލް ލޯނެއްގެ އެހީގައި ހިންގާ މަޝްރޫއުތަކާއި ސަރުކާރުން ކަނޑައަޅާ ބިޔަ މަޝްރޫއެއް ހިންގުމަށްޓަކައި، ވަޒީރުންގެ މަޖިލީހުގެ ނުވަތަ އެ މަޖިލީހުގެ ކޮމިޓީއެއްގެ ލަފާގެ މަތިން ރައީސުލްޖުމްހޫރިއްޔާ ކަނޑައަޅުއްވާ ފަރާތަކާ ހަވާލު ކޮށްގެން އެ މަޝްރޫއެއް ހިންގިދާނެ އެވެ. އެކަމަކު، އެއީ ފަންނީ ގޮތުންނާއި މާލީ ގޮތުން އެ މަޝްރޫއެއް ހިންގަން އެކަށީގެންވާ ފަރާތެއްކަން ކަށަވަރު ކުރަން ވާނެ ކަމަށް އެ ގާނޫނުގައި ވެ އެވެ.\nއިގްތިސާދު ތަރައްގީގެ މަޝްރޫއުތައް އިކޮނޮމިކް މިނިސްޓްރީ ފައްޔާޒް އިސްމާއިލް، އިކޮނޮމިކް މިނިސްޓަރު\nރާއްޖެތެރޭ މީހުންނަ ރާއްޖެތެރޭން ފުލެޓްދެނީ. މާލެ މީހުންނަ އެކަނި މާލޭން ފުލެޓުދެނީ މިސަރުކާރުން. މީ ރަގަޅުގޮތަކީ\nރާއްޖޭގެ ކޮންމެ ރަށަކަށް ފެނާއި، ކަރަންޓާއި، ނަރުދަމާ، ސްކޫލް ސިއްޚީ ހިދުމަތްތައް ދޭން ތި އިސްރާފުކުރާ ފައިސާއަކީ ބޭކާރު ފައިސާއެއް. އޭގެ ބަދަލުގަ އާބާދީތައް އެއްފަސްކުރަން އެބަޖެހޭ.5ވަރަކަށް އާރބަން ސެންޓަރ ހެދުމަށްފަހު ހިއްކާފަ ތި ފައިސާއިން ގެ އަޅާފަ ހިލޭ އެތަންތަނަށް މީހުން ހިޖުރަކުރަން ބާރުއަޅަން އެބަޖެހޭ. 200 މީހުން އުޅޭ ރަށުގަވެސް ތިހުރިހާ ހިދުމަތެއް ގާއިމްކުރުމަށް ފަހު އަދި ހިންގަން އެތައް ހަރަދެއް ދޭ\nތި ކިޔަނީ ޔާމީންގެ މަސްރޫ އިގޭތޯ.\nރާއްޖޭގެ މިނިވަން ކަންވެސް ނަގާލާނެ ބިޑަކާނުލާ.\nމާލިއްޔަތު ގާނޫނާ އެއްގޮތަށް ރައީސް އެގެންދަވަނީ.... މާލިއްޔަތު ގާނޫނުގައިވާ ގޮތުން، ބޭރު ގައުމެއްގެ އެހީގައި ނުވަތަ ކޮންސެޝަނަލް ލޯނެއްގެ އެހީގައި ހިންގާ މަޝްރޫއުތަކާއި ސަރުކާރުން ކަނޑައަޅާ ބިޔަ މަޝްރޫއެއް ހިންގުމަށްޓަކައި، ވަޒީރުންގެ މަޖިލީހުގެ ނުވަތަ އެ މަޖިލީހުގެ ކޮމިޓީއެއްގެ ލަފާގެ މަތިން ރައީސުލްޖުމްހޫރިއްޔާ ކަނޑައަޅުއްވާ ފަރާތަކާ ހަވާލު ކޮށްގެން އެ މަޝްރޫއެއް ހިންގިދާނެ އެވެ.\nފައްޔާޒޫ ބަލަ ތިޔަ ބޭފުޅުންނޫންތޯ ޔާމީން ސަރުކާރުގަ އެކަން ގޯސްވެގެން މަގުމައްޗަށް ނިކުމެ ހަޅޭލެވީ، މިއަދު ކޯއްޗެއްތޯ ތިހައްދަވަނީ، ޕްރޮޕޯަލްގެ އޮންނާނީ ތިޔަ ބޭފުޅުން ވިދާޅުވާ އަދަދެއްނޫންތޯ، އޭގެ ތެރެއަށް ތިޔަބޭފުޅުންގެ "ހަދިޔާ" ވެސް އެޑްވާނެނޫންތޯ، ހަމަ ހަދަނީ އެކައްޗެއް، ނަންވާނީ ޔާމީން ސަރުކާރު\nދެފރާތުން ކުރިމތިލީ މަޝްރޫއުތައް ޔާމީނު އަގުބޮޑު މީހުނަށް ދިނީ


Rashah badhaluvaa meehunnah 3000 rufiya allowance eh dhenee\n29 ޖެނުއަރީ 2021 - 15:21:48\nކޮވިޑް-19 ގެ ސަބަބުން ދިރިއުޅުމުގެ ހާލަތު ބަދަލުވެ، ރަށަށް ދިރިއުޅުން ބަދަލުކުރަން ބޭނުންވާ މީހުންނަށް ސަރުކާރުން 3000 ރުފިޔާގެ އެލަވަންސެެއް ފޯރުކޮށްދޭން ނިންމައިފި އެވެ.\n"ހާލަތު ބަދަލުވުމުގެ ސަބަބުން އަތޮޅުތެރެއަށް ދިރިއުޅުން ބަދަލުކޮށް ވަޒަންވެރިވާން އެދޭ ފަރާތްތަކަށް ހިންގާ ޕްރޮގްރާމުގެ ދަށުން އެހީ ފޯރުކޮށްދިނުމުގައި އަމަލުކުރާނެ ގޮތުގެ ގަވާއިދު" ގައިވާ ގޮތުން ހާލަތު ބަދަލުވުމުގެ ސަބަބުން އަތޮޅު ތެރެއަށް ދިރިއުޅުން ބަދަލުކޮށް އެތަނުގައި ވަޒަންވެރިވާން ބޭނުންވާ ފަރާރްތަކަށް ހިންގާ ޕްރޮގްރާމުގެ ދަށުން އެހީއަށް އެދޭ ފަރާތްތަކުގެ ދަފްތަރު ބަލަހައްޓަން ޖެހެނީ ޖެންޑާ މިނިސްޓްރީންނެވެ.\nއެ ގަވާއިދުގައި އިތުރަށް ބުނީ އެހީއަށް އެދެންޖެހޭނީ ހާއްސަ ފޯމެއް މެދުވެރިކޮށް ކަމަށާއި އެގޮތުން ފޯމު ހުށަހަޅަން ޖެހޭނީ އެހީއަށް އެދޭ ފަރާތުން ވަޒަންވެރިވާ ރަށުގެ ކައުންސިލަށް ކަމަށެވެ. އަދި އެކަމަށް އެދޭ ފަރާތްތަކަށް 30 ދުވަހުގެ ތެރޭގައި އެފަރާތަކީ އެހީއަށް ޝަރުތު ހަމަވާ ފަރާތެއްކަން ނުވަތަ ނޫންކަން ޖެންޑާ މިނިސްޓްރީން އަންގާނެ އެވެ.\nއެ ގަވާއިދުގައިވާ ގޮތުން އެހީއަށް އެދޭ ފަރާތްތަކުގައި ޝަރުތުތަކެއް ވެސް ފުރިހަމަވާން ޖެހެ އެވެ. އޭގެ ތެރޭގައި އުމުރުން 18 އަހަރު ނުވާ އެއް ކުއްޖަކު ހުރުމާއެކު ވަޒަންވެރިވާން ބޭނުންވާ ރަށުގައި އެމީހަކަށް ހުރެވޭނެ އިންތިޒާމުތަކެއް ހަމަޖެހިފައި ހުންނަން ޖެހެ އެވެ. އޭގެ އިތުރުން މާލޭ ސަރަހައްދުގައި އެމީހަކު ދިރިއުޅެމުންދާތާ މަދުވެގެން އަހަރުދުވަސް ވާންޖެހޭއިރު ފަގީރުކަމުގެ ހާލަތު ދެނެގަތުމަށް އެންސްޕާ އިން އާންމުކޮށްފައިވާ ގަވާއިދު ބުނާ މިންވަރަށް ވުރެ މަދުން އާމްދަނީ ލިބޭ މީހަކަށް ވެސް ވާންޖެހެ އެވެ.\nއޭގެ އިތުރުން އެ ގަވާއިދުގައި ވަނީ ޝަރުތު ހަމަވާ އާއިލާތަކަށް ހަ މަސް ވަންދެން 3000 ރުފިޔާ ދޭގޮތަށެވެ. އަދި ވަޒަންވެރިވުމަށް ދަތުރުކުރާ ރަށަށް ދިއުމަށް އެއްކޮޅު ޓިކެޓްގެ އިތުރުން، އެމީހަކު ބަދަލުވާ ރަށެއްގައި އުޅޭ ގެދޮރު މަރާމާތުކުރަން ޖެހިއްޖެނަމަ އެކަމަށް ހިނގާނެ ހަރަދުގެ އިންސައްތައެއް ވެސް ދޭނެ ކަމަށް ބުނެ އެވެ.\nމި އުސޫލުގައިވާ ގޮތުން ޝަރުތު ހަމަވެގެން ރަށަށް ފޮނުވާ އާއިލާތަކުގެ ހާލަތު އެއް އަހަރު ދުވަސްވަންދެން މޮނިޓާކުރާނެ އެވެ.\nރަށަށް ބަދަލުވާން 500 އާއިލާއަކަށް އެހީ ދޭނެ ކަމަށް ޖެންޑާ މިނިސްޓްރީން ބުނެ އެވެ. އެކަމަށް 26.7 މިލިއަން ރުފިޔާ ހަރަދުވާނެ ކަމަށް ލަފާކުރެ އެވެ.


Imran magaamun dhuru kuran Court ah petition eh\nޕާކިސްތާނުގެ ބޮޑު ވަޒީރު އިމްރާން ހާން- ހާންއާ ދެކޮޅަށް ކޯޓަށް ވަނީ ޕެޓިޝަނެއް ހުށަހަޅައިފައި-\nޕާކިސްތާނުގެ ބޮޑު ވަޒީރު އިމްރާން ހާންގެ ސިޔާސީ ވާދަވެރިޔާ ކުރީގެ ބޮޑު ވަޒީރު ނަވާޒް ޝަރީފް ބޭސް ފަރުވާއަށް ގައުމުން ބޭރަށް ފޮނުވާލުމުން، ހާން މަގާމުން ވަކި ކޮށްދިނުމަށް އެދި ސުޕްރީމް ކޯޓަށް ޕެޓިޝަނެއް ހުށަހަޅައިފި އެވެ.\nކޯޓަށް ހުށަހެޅި ޕެޓިޝަނުގައި ގިނަ އަދަދެއްގެ މީހުން ވަނީ ސޮއިކޮށްފަ އެވެ. އެ ޕެޓިޝަނުގައި ބުނެފައިވަނީ ނަވާޒް ޝަރީފް ބޭސް ފަރުވާއަށް ގައުމުން ބޭރަށް ފޮނުވާލުމަކީ ހާން ޖުޑިޝަރީގެ އަގު ވައްޓާލުމުގެ ބޭނުމުގައި ގަސްތުގައި ކުރި ކަމެއް ކަމަށެވެ. ޕެޓިޝަންގައި އިތުރަށް ބުނެފައިވަނީ، ނަވާޒް ޝަރީފް ބޭހަށް ފުރުވާލުމަށްފަހު ހާން ދިޔައީ ސަރުކާރުގެ އިސް މަގާމުގެ ތަކުގައި ތިއްބެވި ބޭފުޅުންގެ ކައިރީގައި ސުޕްރީމް ކޯޓުގެ ފަޑިޔާރުންގެ އަގު ވެއްޓޭފަދަ މޭރުމަކުން ވާހަކަ ދައްކަމުން ކަމަށެވެ.\nޕެޓިޝަން ހުށަހެޅުމުގައި އިސްކޮށް ހުރީ ޕާކިސްތާނުގެ އިދިކޮޅު ޕާޓިގެ އެކްޓިވިސްޓެކެވެ. އޭނާއެކު އިދިކޮޅު ސިޔާސީ ބައެއް ލީޑަރުން ވެސް ތިއްބެވެ. އިދިކޮޅުން ދެކޭ ގޮތުގައި ފަޑިޔާރުންގެ އަގު ވެއްޓޭ ފަދަ ވާހަކަ ދެއްކުމަކީ ކޯޓުގެ ހުރުމަތް ކެޑުމެވެ. އެހެންކަމުން ހާން މަގާމުގެ މަސްއޫލިއްޔަތުތަކުން އެއްކިބާކޮށް މައްސަލަ ތަހުގީގު ކުރަން ޖެހޭ ކަމަށް އިދިކޮޅުން ވަނީ ބުނެފަ އެވެ.\nޕާކިސްތާނުގެ ސުޕްރީމް ކޯޓުން ވަނީ މީގެ ކުރިން ވެސް އެ ކޯޓުގެ ފަޑިޔާރުންނަށް ފާޑު ވިދާޅުވި ސިޔާސީ ލީޑަރަކު މަގާމުން އެކަހެރިކޮށް މައްސަލަ ބަލައި ހުކުމް އިއްވާފަ އެވެ. އޭރު ހުކުމް އިއްވާފައިވަނީ ނަވާޒް ޝަރީފް ނިސްބަތްވާ ޕީއެމްއެލް-އެންގެ ސްލޮޓުގައި ސަރުކާރުގެ އިސް މަގާމެއްގައި ހުރި ބޭފުޅެއްގެ މައްޗަށެވެ.\nނަވާޒް ޝަރީފު ގައުމުން ބޭރަށް ފޮނުވުމުގައި 700 މިލިއަން ރުޕީސްގެ ބޮންޑެއް ބެހެއްޓުމަށް ސަރުކާރުން ނިންމި ނިންމުން ކޯޓުން ބާތިލް ކުރުމުން ހާން ވަނީ އެކަމާ ވަރަށް ބޮޑަށް ފާޑު ވިދާޅުވެ، ޖުޑިޝަރީގެ މެމްބަރުންނާއި ފަޑިޔާރުން ޒިންމާދާރު ކަމާއެކު މަގާމުގެ މަސްއޫލިއްޔަތު އަދާ ކުރުމަށް ގޮވާލާފަ އެވެ. އެފަހުން ހާން އެކަހެރި ބައްދަލުވުން ތަކުގައި ކޯޓުތަކުގެ ފަޑިޔާރުންގެ އަގު ވައްޓާލަން މަސައްކަތް ކުރަމުންދާ ކަމުގެ އަޑުތަށް ވަނީ ގަދަވެފަ އެވެ.\nބޮންޑު ބަހައްޓަން ސަރުކާރުން ނިންމި ނިންމުން ކޯޓުން އުވާލި ނަމަވެސް ނަވާޒް ޝަރީފް ބޭސް ފަރުވާއަށް ގައުމު ދޫކޮށް ދިޔުމުގެ ފުރުސަތު ދީފައެއް ނުވެ އެވެ. ނަވާޒް ޝަރީފް ބޭހަށް ބޭރަށް ފުރުވާލީ ހާން އިސްވެ ހުރެ އެވެ. މިއީ ޖުޑިޝަރީގެ އަގު ވައްޓާލުމުގެ ގޮތުގައި ހާން ކުރިކަމެއް ބުނެ އިދިކޮޅުން ވަނީ މުޒާހަރާވެސް ކޮށްފަ އެވެ.


Corona | Vaahaka ކޮރޯނާ – Vaahaka\n1k 19 0\tFebruary 9, 2021\nނޭވާ ލާން އުނދަގޫވަނީއެވެ. ކެއްސަނީއެވެ. ހުންވެސް ހުރީ ތިރީސްނުވަ ޑިގްރީގައެވެ. އަހަރެންގެ އެކުވެރިންތައް ކޮބައިބާވައެވެ؟.ލޯބިވާ ފިރިމީހާ އާއި ދަރިފުޅު ހެޔޮހާލުގައި އެބަހުރި ބާވައެވެ.އަހަރެންގެ ލޯބިވާ މައިންބަފައިން ތިބީ ހެޔޮ ހާލުގައި ބާވައެވެ. އަންނަ ކޮންމެ ނަރުހަކާ ޑޮކްޓަރެއް ކައިރި މި ސުވާލުތައް ކުރެވިއްޖެއެވެ.ކޮންމެ ފަހަރަކުވެސް ލިބެނީ އެއްޖަވާބެކެވެ. ހަމައެކަހަލަ ގޮތެކެވެ.ދުއާ ކުރާށެވެ. ހިތަށް އަރަނީއެވެ. އޭރު އަހަރެން އެގޮތަށް ނޫޅެވުނުނަމަ އަހަރެން މިތާ އޮންނާކަށް ނުޖެހުނީހެވެ.ފިރިމީހާ ، ދަރިފުޅު އަދި އަހަރެންގެ މައިންބަފައިން ބޮޑު ގެއްލުމެއްގެ ތެރެއަކަށް ނުވެއްޓުނީހެވެ.\nއަހަރެންނަކީ އަބަދުވެސް މިނިވަން ކަމަށް ލޯބިކުރާ އަންހެނަކީމެވެ. މީހަކާ އިނދެ ދަރިއަކު ހުއްޓަސް އަހަރެންގެ ކުޑައިރުއްސުރެ ދެކެފަރިތަ އެކުވެރިން ކައިރިއަށް ދިޔުމަކީ ކޮންމެ ދުވަހެއްގެ ހަވީރު ކުރާ ކަމެކެވެ.އިންޝާއާއި އަލާއެވެ. ޝައްފާއާއި ރިއުހާއެވެ.އަހަރެންނާއި އަޒުހާއެވެ. ކޮރޯނާ ވައިރަސް އަހަރެމެންގެ ގައުމަށް އައުމުންނެވެ.ކޮރޯނާވައިރަސްއަކީ 2019 ވަނަ އަހަރު ޗައިނާގެ ވޫހާން ސިޓީއިން ފެނުނު ވައިރަހެކެވެ.މި ވައިރަސް މާލެއިން ފެނުމުން އަހަރެމެންގޭ މީހުން އަހަރެން ބޭރަށް ނުފޮނުވަން ފެށިއެވެ.ފިރިމީހާއަކީ ދުވަހަކުވެސް އަހަރެންގެ ކަމަކާ ބެހޭ މީހެއްނޫނެވެ.ފިރިމީހާއަކީ ހިތުގެ ބަލި މީހެކެވެ.އަހަރެން އަބަދުވެސް އަންބެއްގެ ވާޖިބު އަދާކުރަމެވެ. މައިންބަފައިންނާ ފިރިމީހާގެ ބަސް ކަވާލާފަ އަހަރެން ކޮންމެ ދުވަހަކުވެސް އެކުވެރިން ކައިރިއަށް ރަސްފަންނަށް ދަމެވެ.ޕާކުތަކަށް ދަމެވެ. ފޮޓޯ ނަގާފައި ފޭސްބުކަށް ލަމެވެ.ރަސްފަންނުގައި އުޅޭއިރު އަހަރެންނާއި އެތަށް ބަޔަކާއި ދިމާވެއެވެ. މާސްކު އަޅަން އަންގާފައި ވާއިރުވެސް އަހަރެމެން މާސްކު އަޅަނީ ނަމެއްގައެވެ.މާސްކު އަޅައިގެން އުޅޭއިރުވެސް ފޮޓޯ ނަގަންވެގެން ގިނައިރު ތިބެވެނީ މާސްކު ނާޅައެވެ.ގިނަ މީހުން އަތްލާ ތަންތަނުގައި އަތްލެވެއެވެ.އަތް ދޮވެވޭނީ ހިތަށް އެރިއްޔާއެވެ.ރަސްފަންނުގައި ތިބެފައި ކޮންމެ ދުވަހަކުވެސް އެތާ ކައިރީގައި ހުންނަ ރެސްޓޯރަންޓަށް ކާން ދިޔުމަކީ ކޮންމެހެން ކުރަންޖެހޭ ކަމެކެވެ.ކާން ގޮސްފައިވެސް އަހަރެން ފިޔަވައި އެންމެން ދާނީ ފެންނަ ރީތި ފިރިހެން ކުދިންގެ ގައިގާއި އުގުޅެމުންނެވެ.އިޖުތިމާއި ގައިދުރުކަމަކީ ނެތް ކަމެކެވެ. އެންމެންގެ ތެރެއިންވެސް މީހަކާއި އިނދެގެން އުޅެނީ އަހަރެންނާއި އަޒުހާއެވެ. އަޒުހާ އުޅެނީ މީހަކާ އިނދެގެން ފިރިމީހާގެ ރަށުގައެވެ.އަޒުހާވެސް މާލެ އައިސްފިއްޔާ އަހަރެމެން ކައިރިއަށް އަންނާނެއެވެ. މިހެން ކޮންމެ ދުވަހެއްވެސް ވޭތުވަމުން ދިޔައެވެ. ދުވަހަކީ އަޒުހާ ކަރަންޓީނުގައި ހުރެފައި ނަތީޖާ ލިބުނު ދުވަހެވެ.އޭއް އަޝާ އަހަރެން ކޮރޯނާއަށް ފައްސިވެއްޖެ އަޒުހާ ބުނެލިއެވެ.އޭ ވަޓް އެހެންވީމަ އަހަރެމެންވެސް ވާނެދޯ އަޒޫ ފުރަންދެން އުޅުނީ އަހަރެމެންނާއި އެކުގައެއްނު އަހަރެން ބުނީމެވެ.ފަރުދީ ޒިންމާ އަދާކުރަން ޖެހޭނެ އަޒުހާ ބުނެލިއެވެ.އާން އަހަރެން އެޗްޕީއޭގެ ހޮޓްލައިނަށް ގުޅާނަން އަހަރެން ރައްދުގައި ބުނީމެވެ.އަހަރެމެން ހުރިހާ އެންމެން މަޝްވަރާ ކުރުމަށް ފަހު އެޗަޕީއޭ އަށް ގުޅީމެވެ.އަދި އަހަރެމެންނަކީ ފައްސިވެފައިވާ މީހެއްގެ ކޮންޓެކްޓޭ ބުނީމެވެ.އޭގެ އަނެއް ދުވަހު އަހަރެމެންގެ ސާމްޕަލް ނެގިއެވެއެންމެންވެސް ވީ ފައްސިއެވެ.އަހަރެން ފައްސިވުމުން އަހަރެމެންގޭ އެންމެންވެސް ފައްސިވިއެވެ.އަހަރެންގެ ފިރިމީހާ ދަރިފުޅު އަދި މަންމައާއި ބައްޕަ އޮތީ ވެންޓިލޭޓަރުގައެވެ.\nމީހަކު ކަރުކެހެލި އަޑަށް ސިހިފައި އަހަރެންނަށް ހިޔާލީ ދުނިޔެއިން ނުކުމެވުނެވެ.ކުރިމަތީގައި ހުރީ ނަރުހެކެވެ. ފެނުމުން އަހަރެން އަބަދުވެސް ކުރާ ސުވާލުތައް ކޮށްލީމެވެ.މާފުކުރަށްވާ އަޅުގަނޑުމެންނަށް ތިޔަބޭފުޅާގެ ފިރިމީހާއާއި ތިޔަބޭފުޅާގެ މަންމަ ސަލާމަތެއް ނުކުރެވުނު ނަރުސް ކުއްޖާ ބުނި ޖުމްލައިން އަހަރެންނަށް ހީވީ ކަންފަތަށް ހޮނުއެޅީ ހެންނެވެ.އެދެމީހުންގެ މަރުގެ ޒިންމާ އެޅޭނީ އަހަރެންގެ ބޮލުގައެވެ.މިހާރު އަހަރެންނަށް ހީވަނީ އަހަރެމެން ރަނގަޅު ވާން ފަށައިފިހެންނެވެ.\nއަނެއަކާވެސް ސާދަ ދުވަސްފަހުން އަހަރެން ދަރިފުޅު އަދި އަހަރެންގެ ބައްޕަގެ ސާންޕަލް ނެގިއެވެ. ﷲގެ އިރާދަފުޅުން މިފަހަރު ވީ ނައްސިއެވެ.އަހަރެންގެ ސަބަބުން ގެއްލުނީ ކުށެއް ނެތް ދެ ފުރާނައެވެ.ދަރިފުޅު ވީ ޔަތީމެވެ. ބައްޕަވީ އެކަންޏެވެ.ކިތަންމެ ހިތުން ފުހެލަން މަސައްކަތް ކުރިޔަސް އަދިވެސް އެ ވޭނީ ދުވަސްތައް އަހަރެންގެ ހަނދާނުގައި ވިޔެވެ.މިހާރު އަހަރެން އެކުވެރިންނާއި ވާހަކަ ދައްކަނީ ފޯނުގެ އެހީގައި ވީޑިއޯ ކޯލް ކޮށްގެންނެވެ. އަހަރެންނަށް ޖެހުނުފަދަ ވޭނީ ދުވަސްތަކެއް އެހެން މީހަކަށް ނުޖެހޭތޯ މާތްﷲގެ ހަޟްރަތުގައި މިއަޅާ ދުއާ ދަންނަވާނަމެވެ.\nއަލާ February 10, 2021\nރާނާ މާޝާ ﷲ ވަރަށް ފުރިހަމަ\nMulk February 20, 2021\nތީ ކޮން ރަށެއްގެ އާލާ އެއްތަ؟\nNiu February 10, 2021\nސާބަހޭ ރަނާ ތި ކުރާ ހިތްވަރަށް 😂😂❤\nސަމްވަން February 10, 2021\nގަދަ އިނގޭ 👌👌\nއިންޝާ February 10, 2021\nރަނޫ... ނުވެސް ބުނެ ވާހަކަ އެއް ލިޔުނީ؟އެނީވޭސް ވާހަކަ ވަރަށް ރީތި\nލޮލީ February 11, 2021\n#### February 11, 2021\nތީ ކޮން ރަށެއްގެ އާލާ އެއްތަ\nތީ ކޮން ރަށެއްގެ\nލޯބިވާ February 23, 2021\nމި ވަާހަކަ ވަރަށް ރީތި\nސަމް ވަން March 4, 2021\nމާޝާ ﷲ ވަރަށް ފުރިހަމަ❤💜\nހުސާނު March 5, 2021\nވަރަށް ރީ ވާހަކައެއް..........\nyoongi March 22, 2021\nލޮބުވެތި ކޮއްކޮ March 26, 2021\nމާޝާﷲ ވަރަށް ރީތި👍\nއަލާ March 26, 2021\nރިސާ April 18, 2021\nރަނާ މާޞާﷲ ވަރަށް މޮޅު ❤


Fellaini aai Contact vi Dhe Dhivehin ge Natheejaa Negative – Iru\nފެލެއިނީ އާއި ކޮންޓެކްޓުވި ދެ ދިވެހިންގެ ނަތީޖާ ނެގެޓިވް\nރާއްޖޭގައި ޗުއްޓީ ހޭދަކުރުމަށް ފަހު އެނބުރި ދިޔަ ފަހުން ކޮވިޑް-19 އަށް ޕޮޒިޓިވްވި މަންޗެސްޓާ ޔުނައިޓެޑްގެ ކުރީގެ ކުޅުންތެރިޔާ ފެލައިނީ އާއި ޑައިރެކްޓު ކޮންޓެކްޓުވި ދެ މީހެއްގެ ނަތީޖާ ނެގެޓިވް ވެފައިވާ ކަމަށް ސަރުކާރުން ބުނެފިއެވެ.\nނޫސްވެރިންގެ ބައްދަލުވުގައި ކޮވިޑް-19 ގެ ތަރުޖަމާނު މުހައްމަދު މަބްރޫކް އަޒީޒް ވިދާޅުވީ މަރުއާން ފެލައިނީއާ ކޮންޓެކްޓުވި އެ ދެ މީހުން ވައިރަހަށް ނެގަޓިވް ކަމަށް ޓެސްޓުން ދައްކާ ކަމަށެވެ. އެހެންކަމުން، އެ ދެ މީހުން ދޫކޮށްލުމުގެ މަސައްކަތް ކުރަމުންދާ ކަމަށް އޭނާ ވިދާޅުވިއެވެ.\nމި މަހުގެ އަށް ވަނަ ދުވަހުން 12 ވަނަ ދުވަހަށް ރާއްޖެ އައި ފެލެއިނީ ރާއްޖޭގައި ހުރެފައި އަނބުރާ ޗައިނާއަށް ދިޔަ ފަހުން ވަނީ ވައިރަހަށް ޕޮޒިޓިވްވެފައެވެ. ފެލެއިނީ ރާއްޖޭގައި ހުރީ ވަން އެންޑް އޮންލީ ރީތިރަށް ރިސޯޓުގައެވެ. އަދި އޭނާ ބައްޔަށް ޕޮޒިޓިވްވީ މި މަހުގެ 20 ވަނަ ދުވަހު އެވެ.\nފެލެއިނީ ޕޮޒިޓިވްވުމުން އޭނާއާ ޑައިރެކްޓު ކޮންޓެކްޓުވި އެމްއޭސީއެލްގެ ދެ ސްޓާފުން ހޯޑައި އެ ދެ މީހުން ވަނީ އައިސޮލޭޓުކޮށްފައެވެ. އެ ދެ މީހުން މާލޭގައި ދިރިއުޅޭ ދެ ގެވެސް މޮނިޓަރިންގެ ހާލަތަށްގެނައެވެ.


League Ge Enme Molhu Team City: Jurgen Klopp\n10 މަސް,2ހަފްތާ,3ދުވަސް,3ގަޑި, 1 މިނެޓް, 44 ސިކުންތު ކުރިން 8070އިދުހާމް ނައީމް\nލިވަޕޫލްގެ ކޯޗް ޔާގަން ކްލޮޕް\nއިނގިރޭސި ޕްރިމިއާ ލީގްގައި، މިރޭ ލިވަޕޫލްއާ ދެކޮޅަށް ނުކުންނަ މެންޗެސްޓާ ސީޓީއަކީ ދުނިޔޭގެ އެންމެ މޮޅު ޓީމު ކަމަށް ލިވަޕޫލްގެ ކޯޗް ޔާގަން ކްލޮޕް ބުނެފިއެވެ.\nކްލޮޕް ހާމަކުރާ ގޮތުގައި ސިޓީ ތާވަލުގެ ތިން ވަނައިގައި އޮތް ނަމަވެސް އެ ޓީމަކީ ދުނިޔޭގެ އެންމެ ވަރުގަދަ ޓީމު ކަމަށެވެ. އޭނާ ބުނީ އެހެން މެޗުތަކުގައި ލިވަޕޫލްގެ ކުޅުންތެރިން ދެއްކި ހިތްވަރު ސިޓީއާ ދެކޮޅަށްވެސް ހިފަހައްޓަން ޖެހޭ ކަމަށާއި، ކުޅެން ވާނީ ދުނިޔޭގެ އެންމެ މޮޅު ޓީމުގެ ގޮތުގައި ދެކިގެން ކަމަށެވެ.\nއޭނާ އިތުރަށް ބުނީ ސިޓީގެ ކުޅުން ތަފާތު ކަމަށާއި އެ ޓީމުން ހާސިލުކޮށްފައިވާ ކަންތައްތާކައި ގާބިލުކަމަށް ބަލާއިރު ސިޓީގައި މޮޅު ކޯޗެއް އެބަހުރި ކަމަށެވެ. އަދި ޕޮއިންޓުގެ ފަރަގެއް ހުރިނަމަވެސް ސިޓީއިން އަބަދުވެސް މެޗުތައް ކުޅެނީ ތައްޔާރުވެ ތިބެގެން ކަމަށް ޔާގަން ވަނީ ބުނެފައެވެ.\nޔާގަން އެފަދައިން ބުނެފައިވާއިރު ސިޓީގެ ކޯޗު ޕެޕް ގާޑިއޯލާ ބުނީ އެ ޓިމަށް މިހާރު އެއްވެސް ބަޔަކު އިތުބާރު ނުކުރާ ކަމަށެވެ. އަދި އެއީ މިދިޔަ މަހު ޖެހިޖެހިގެން ދެ މެޗުން ބަލިވުމުން ކަމަށް އޭނާ ވަނީ ބުނެފައެވެ. ތާވަލުގެ އެއް ވަނައިގައި މިހާރު އޮތް ލިވަޕޫލާ ސިޓިއާއި ދެމެދު އޮތް ޕޮއިންޓްގެ ފަރަގު ހަތް ޕޮއިންޓަށް ވަނީ ފުޅާވެފައެވެ.


Judiciary islaahu kuran huras naalhaa!\nޖުޑީޝަރީ އިސްލާހު ކުރަން ހުރަސް ނާޅާ!\nއިންސާފުވެރި ފަނޑިޔާރުގެއަކަށް ރައްޔިތުން ތިބީ ފެންބޮވައިގެންފަ\nކ. މާލެ6ނޮވެންބަރު 2019 | ބުދަ 20:05 5,643\nއިދިކޮޅު މެމްބަރުން - ޓްވިޓަރ\nދާދި ފަހަކާއި ޖެހެންދެން ރާއްޖޭގެ ޖުޑީޝަރީ އަކީ މުއްސަނދި މަހުޖަނުންނާއި، ފުންނާބު އުސް ސިޔާސީ ފަރާތްތަކާއި، ގޭންގުތަކުގެ އަތްދަށުގައި އޮތްތަނެކެވެ. އެއީ އެމީހުން ބޭނުން ގޮތަކަށް ބޭނުންހާ ސަކަރާތެއް ޖަހަން ބޭނުންކުރަމުން ދިޔަ ތަނެވެ.ކޯޓުތަކުގެ ފަނޑިޔާރުންނަށް ތިއްބެވި ފަރާރްތަކަކީ ''ކުޑަ ފައިސާ'' ކޮޅަކަށް އެ ފަރާތްތަކަށް ވިކޭ މީހުންނެވެ.\nފެނިގެން ދިޔައީ ރިޝްވަތުގެ މަޅީގައި ޖެހި، ﷲ ގަންދީ ކުރެއްވި ހުވަޔާ ހިލާފަށް ހުކުމް އިއްވަމުން ދިޔަތަނެވެ. ބޮޑެތި އަދަދުން ''ހަރާން'' ފައީސް ނަންގަވައިގެން ބޮޑު ގޮނޑީގައި ތިއްބެވި ފަނޑިޔާރުންނަކީ ކޮބާކަން އެނގޭ ނަމަ ސަހަރޯ އޭ ހިތައް އަަރާނެއެވެ. އަހަރުމެން ގައުމުގެ އަދުލު އިންސާފު ކޮބާތޯއެވެ.\nއިންސާފުވެރި ފަނޑިޔާރުގެއަކަށް ރައްޔިތުން ތިބީ ފެންބޮވައިގެންފައެވެ. އެންމެން އެއް އަޑަކުން ގޮވަމުން ދަނީ ޝަރުއީ ދާއިރާ އިސްލާހުކޮށް އިންސާފު ގއިމް ކޮށްދިނުމަށެވެ.\nކޯޓުތަކާއި ފަނޑިޔާރުގެތަކުން އިންސާފު ހޯދަންވެގެން އެންމެ ބޮޑަށް އަޑުއުފުލައި ވަކާލަތު ކުރާ އެމްޑީޕިންޝަރުއީ ދާއިރާ އިސްލާހު ކުރުމުގެ ދަތުރު ފެށީ ފޮނި އުއްމިދުގައެވެ. ފަނޑިޔާރުންގެ ބެލެނިވެރި ފަރާތް ކަމަށްވާ ޖޭއެސްސީ އަށް މީގެ ކުރިން ހުށައެޅިފައިވާ މައްސަލަތައް ބަލައި އެކަން ކުރި ފަނޑިޔާރުންނާއި ދޭތެރޭ ފިޔަވަޅު އަޅަން ފެށުނެވެ. އެ ހުރިހާ ކަމެއްވެސް ކުރަމުންދަނީ އެކަމަށް އޮންނަ އުސޫލުގެ ދަށުން ކަމާއިމެދު ޝައްކެތް ނެތެވެ. ފަނޑިޔާރުން ކޮށްފައިވާ ކަންތައް ބަލައި ހޯދައި ތަހުގީގު ކުރަން ޖެހެއެވެ.\nޖޭއެސްސީން ފަނޑިޔާރުންގެ މައްސަލަތައް ބަލަން ފެށުމުން ރިޝްވަތުގައި ހިފި ފަނޑިޔާރުންނާއި އެ ފަނޑިޔާރުންނަށް ރިޝްވަތު ދިން ދިން މީހުންގެ ލޮލަށް ހަމަ ނިދި ނުލިބޭ ކަހަލައެވެ. މި ވެނި ފަނޑިޔާރަކީ މިހެންވާ މީހެކޭ، އޭނާ ދުވަހަކު ރިޝްވަތެއް ނުނަގާނޭ ކިޔާ، އެ ހަޑި މުޑުދާރު އަމަލުތައް ހިންގި ފަނޑިޔާރުންގެ ދިފާއުގައި ފައިސާ ދިއްކުރި މީހުން ނުކުތްލެއް އަވަހެއްނޫންތޯއެވެ.\nވާނީވެސް އެހެނެއްނޫންތޯއެވެ. ކުރިން ކޮށްފައި ހުރި ކަންތައްތަކުގެ މައްޗަށް އަޅައި ފޮރުވުމުގެ ބޭނުމެއް ނެތެވެ. ހުރިހާ ކަމެއް ދިވެހި ރައްޔިތުންގެ ލޯ ކުރިމައްޗަށް މި ވަނީ ހާމަވެފައެވެ. އޮޅުވާލަން މަސައްކަތްކޮށް ރައްޔިތުންގެ ލޮލުގައި އަނދުން އަޅުވަން މަސައްކަތް ނުކުރައްވާށެވެ. ފަސް އަހަރު ދުވަހުގެ ތެރޭގައި ހިންގި ޖަރީމާތައް ހާމަކޮށް، ރައްޔިތުންނަށް އިންސާފު ހޯދާދޭން އެބަ ޖެހެއެވެ.\nއިދިކޮޅު ކޯލިޝަންގައި ތިއްބެވި މެމްބަރުންނަށް ސައިޒު އޮޅުނީތޯއެވެ. ލިބުނު ގޮނޑީގެ އަދަދު އަދިވެސް ގިނައީތޯއެވެ. ހަމަ ނުޖެހުން އުފައްދާ، އިންސާފުގެ ދަތުރު ކުރައްވަމުން ގެންދަވާ ފަރާތްތަކުގެ މިސްރާބު އޮޅުވާލަން ތި ކުރައްވާ މަސައްކަތްތައް ހުއްޓާލާށެވެ. ޖުޑިޝަރީ އިސްލާހު ކުރަން ކުރަމުންދާ މަސައްކަތަށް ހުރަސް ނާޅުއްވާށެވެ. މަޑުމަޑުން ގޮނޑީގައި ތިއްބަވާށެވެ. ބިނާ ކުރަނިވި ފާޑު ވިދާޅުވާށެވެ. އެމްޑީޕއަށް ރައްޔިތުންގެ މަޖިލީހުން ސުޕާ މެޖޯރިޓީ ދީ، އެ ޒިންމާ އެ މީހުންނާއި ހަވާލު ކުރީ ދިވެހި ރައްޔިތުންނެވެ. އިންސާފަށް ހުރަސް ނާޅުއްވާށެވެ.


މަޤާމުގެ ނަންބަރު: 299610\nޑިޕާރޓްމަންޓް/ ސެކްޝަން: މެރިން ރިސާރޗް ސެންޓަރ\nވަޒީފާ އަދާކުރަންޖެހޭތަން: މެރިން ރިސާރޗް ސެންޓަރ\nމަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދީވެހިރާއްޖޭގެ ޤައުމީ އޮނިގަނޑުލެވެލް5ނުވަތަ6ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން. ނުވަތަ\nމަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދީވެހިރާއްޖޭގެ ޤައުމީ އޮނިގަނޑުލެވެލް7ނުވަތަ 8 ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން. ނުވަތަ\nމަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދީވެހިރާއްޖޭގެ ޤައުމީ އޮނިގަނޑުލެވެލް9އިން ފެށިގެން މަތީ ސަނަދެއް ހާސިލްކޮށްފައިވުން.\nމުވައްޒަފުންނާއި ގުޅުންހުރި އިދާރީ ކަންތައްތައްް ބެލެހެއްޓުން – ހާޒިރީއާއި އިތުރުގަޑިއާއި ގުޅޭ ލިޔެކިޔުންތައް ވަގުތަށް މިނިސްޓްރީއަށް ފޯރުކޮށްދިނުމާއި، މުވައްޒަފުންގެ ޗުއްޓީއާއި ސަލާމުގެ ކަންތައްތައް ބެލެހެއްޓުމާއި، ގާނޫނުތަކާއި ގަވާއިދުތަކާއި ގުޅޭގޮތުން ހިއްސާކުރަންޖެހޭ ކަންތައްތައް މުވައްޒަފުންނާއި ހިއްސާކުރުން.\nބަޖެޓާއި ގުޅުންހުރި ކަންތައްތައް ބެލެހެއްޓުން: ދައުލަތުގެ ބަޖެޓަށް ކުރިއަށް އޮތް އަހަރު ސެންޓަރުން އަންދާޒާކުރާ ބަޖެޓް އެކުލަވާލުމާއި، ބަޖެޓް ޚަރަދުވަމުންދާގޮތް މޮނިޓަރކޮށް، ބަޖެޓާއި ގުޅުންހުރި މައުލޫމާތު ގަވާއިދުން މިނިސްޓްރީއާއި ހިއްސާކުރުން\nފިޝަރީޒް ޓެކްނިކަލް ކޮމިޓީގެ ސެކްރެޓޭރިއެޓް ބެލެހެއްޓުން – ޖަލްސާތައް އެޖެންޑާކުރުމާއި، ޖަލްސާތަކުގެ ޔައުމިއްޔާ ތައްޔާރުކޮށް ކޮމިޓީ މެންބަރުންނާއި ހިއްސާކުރުން.\nސެންޓަރުން ބާއްވާ ޖަލްސާތަކާއި ހަފްލާތައް އިންތިޒާމުކުރުމާއި، ސެންޓަރުން ޝާއިޢުކުރާ މަޖައްލާތަކުގެ އެންމެހައި އިންތިޒާމުތައް ހަމަޖެއްސުން\nސެންޓަރުގައި ހިންގާ ޕްރޮގްރާމްތަކާއި ގުޅިގެން (ސެންޓަރާއި މަނިޔަފުށްޓަށް) ބޭނުންވާ ތަކެތި ގަތުމުގެ އިންތިޒާމު މިނިސްޓްރީގެ ޕްރޮކިއޮމަންޓާއި އެކު ވިލަރެސްކުރުން.\nއޮފީހުގެ ހަރުމުދާ ބެލެހެއްޓުމާއި، ސެންޓަރުގެ އިމާރާތާއި ހަރުމުދަލަށް ބޭނުންވާ މަރާމާތުތައް ކުރުމުގެ އިންތިޒާމު ހަމަޖެއްސުމާއި، ނައްތާލަންޖެހޭ ތަކެތި ނައްތާލުން/ނީލަންކިޔުމުގެ އިންތިޒާމުތައް ހަމަޖެއްސުން.\nއޮފީސް ހުޅުވާ ލެއްޕުމުގެ މަސައްކަތް ބެލެހެއްޓުމާއި، އޮފީސް ހުޅުވާ/ލެއްޕުމުގެ ހުއްދަ އޮންނަ މުވައްޒަފުންގެ ހުއްދަ ގަވާއިދުން އައުކުރުމުގެ އިންތިޒާމު ހަމަޖެއްސުން.\nއޮފީހުގައި ކުރެވޭ މުހިންމު މަސައްކަތްތަކާއި ބާއްވާ/ބައިވެރިވާ ޖަލްސާތަކުގެ ޔައުމިއްޔާ/ރިޕޯޓްތައް ބެލެހެއްޓުމާއި، މި ލިޔެކިޔުމުގެ އަލީގައި އަހަރު ރިޕޯޓަށްބޭނުންވާ މައުލޫމާތު އެކުލަވައިލުން.\nރިސެޕްޝަން ގެ މަސައްކަތްތައް ބެލެހެއްޓުން – ސެންޓަރަށް އަންނަ ފޯނުތަކާއި އީމެއިލް އަދި އެހެނިހެން ލިޔެކިޔުންތައް ބަލައިގަނެ ކަމާއި ގުޅުންހުރި މުވައްޒަފުންނަށް އެތަކެތި ފޯރުކޮށްދިނުން.\nއޮފީހުގެ ރަސްމީ މަސައްކަތްތަކާއި ގުޅޭ އެހެނިހެން މަސައްކަތް ކުރުން.\nވަޒީފާއަށް އެދޭ ފޯމް މި މި މިނިސްޓްރީގެ ރިސެޕްޝަނުންނާއި ވެބްސައިޓް www.fishagri.gov.mv ލިބެން ހުންނާނެއެވެ. އަދި މި މިނިސްޓްރީގެ ވެބްސައިޓުން މި ފޯމް ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖުލައި 17 ވާ ބުދަ ދުވަހުގެ 13:30 ގެ ކުރިން މިނިސްޓްރީ (ހ. ވެލާނާގެ7ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް އީމެއިލް އެޑްރެހަކީ [email protected] އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާތިލުކުރެވޭނެއެވެ.\n06 ޛުލްޤައިދަ 1440


Seville in Kounde vikkaalaanee 80 Million Euro ah | Jazeera\tކޮންޑޭ ވިއްކާލާނީ 80 މިލިއަން ޔޫރޯއަށް - Jazeera\nސެވިއްޔާއިން ކޮންޑޭ ވިއްކާލާނީ 80 މިލިއަން ޔޫރޯއަށް\nޖަވިޔަނި July 29, 2021 137 views0\nމި ޓްރާންސްފަރ މާކެޓުގައި ޗެލްސީއިން ހޯދުމަށް މަސައްކަތްކުރަމުން އަންނަ ފްރާންސްގެ ޑިފެންޑަރު ޖޫލްސް ކޮންޑޭ، ސެވިއްޔާއިން ވިއްކާލާނީ 80 މިލިއަން ޔޫރޯގެ އަގަކަށް ކަމަށް ރިޕޯޓްތައް ބުނެފިއެވެ.\nޗެލްސީއިން ވަނީ ކޮންޑޭ ހޯދުމަށް ސެވިއްޔާއާއެކު މަޝްވަރާތައް މިދިޔަ އަންގާރަ ދުވަހު ފަށާފައެވެ. މިއީ ދެ ކްލަބްއިން ރަނގަޅު އެއްބަސްވުމަކަށް އާދެވިގެން ކުރިޔަށްދާނެ ޓްރާންސްފަރއެއް ކަމަށްވާއިރު އެހެން ލީގެއްގެ ތަޖުރިބާ ހޯދުމަށް ކޮންޑޭ ބޭނުންވާ ކަމަށް ވެސް ރިޕޯޓްތައް ބުނެއެވެ.\nމި ޓްރާންސްފަރ މާކެޓުގައި ކޮންޑޭ ހޯދުމަށް ޗެލްސީގެ އިތުރުން މެންޗެސްޓަރ ޔުނައިޓެޑާއި ރެއާލް މެޑްރިޑުން ވެސް މަސައްކަތްކުރާނެ ކަމަށް ބެލެވުނެވެ. އެހެން ނަމަވެސް ޔުނައިޓެޑުން ރެއާލް މެޑްރިޑްގެ ރަފައޭލް ވަރާން ގަތްއިރު ރެއާލްއަށް އައު ކުޅުންތެރިޔަކު އަދި މިހާތަނަށް ގެނެވިފައެއް ނުވެއެވެ. އެހެންކަމުން އަންނަ ސީޒަނުގައި އޭނާ ފެނުން އެކަށީގެންވަނީ ޗެލްސީއިން ކަމަށް ބެލެވެން ވަނީ ފަށާފައެވެ.\nއެގޮތުން ކޮންޑޭ ހޯދުމަށް ކަރޓް ޒޫމާ ވެސް ޗެލްސީއިން ވަނީ ސެވިއްޔާއަށް ހުށަހަޅާފައެވެ. އެހެން ނަމަވެސް ސެވިއްޔާއިން ބޭނުންވަނީ ކުޅުންތެރިން ބަދަލުކުރުމުގެ ބަދަލުގައި އޭނާ ވިއްކާލާށެވެ. އެގޮތުން ޒޫމާ އާއެކު އިތުރު 45 މިލިއަން ޔޫރޯއަށް ސެވިއްޔާއިން ކޮންޑޭ ވިއްކާލަން ތައްޔާރު ކަމަށް ރިޕޯޓްތައް ބުނެއެވެ.\nސެވިއްޔާއާއެކު ކޮންޑޭ ހަދާފައިވާ އެއްބަސްވުން ހަމަވާނީ 2024 ވަނަ އަހަރަށެވެ. ނަމަވެސް އޭނާ ވަނީ އެހެން ޓީމަކަށް ކުޅުމުގެ ޝައުގުވެރިކަން ޔޫރޯ ފުޓްބޯޅަ މުބާރާތުގެ ތެރެއިން ފާޅުކޮށްފައެވެ. ސެވިއްޔާއަށް ކޮންޑޭ ވިއްކާލުމުން ލިބޭ ޓްރާންސްފަރ ފީގެ 20 އިންސައްތަ އޭނާގެ ކުރީގެ ކްލަބް ކަމަށްވާ ބޯޑޯއަށް ފޮނުވަން ޖެހޭނެއެވެ.\nބާރުތައް ބެހިފައިވާ ގޮތާއި މެދު ތާލިބާނުންގެ ތެރޭގައި ހިތްހަމަނުޖެހުން\nފުލިދޫ ގޮނޑުދޮށް ހިމާޔަތްކުރުމުގެ މަޝްރޫއު ކުރިޔަށް\nއަނިޔާވެ ޕެޑްރީ އަދި އަލްބާ ކުޅުމާއި ދުރަށް\nދިއްދޫ ގޮނޑުދޮށް ހިމާޔަތްކުރުން ނިމުމަކާއި ގާތަށް


Biru dhekkiyas supportarun fahathkah nujeheyne: Ibu | Mihaaru\nމާލޭގައި "ޖަޒީރާ ފުވައްމުލައް" ޖަގަހަ ހުޅުވައިދެއްވުމަށްފަހު އިބޫ ވާހަކަ ދައްކަވަނީ: ސިވިލް ސާވަންޓުން ވެސް އިދިކޮޅު ކެމްޕެއިނާ ގުޅެމުން އަންނަ ކަމަށް އިބޫ ވިދާޅުވި -- ފޮޓޯ / އެމްޑީޕީ\n04 ސެޕްޓެމްބަރ 2018 - 23:36 10 comments\nމާލޭގައި އުޅޭ ފުވައްމުލަކު މީހުންގެ ކެމްޕެއިން ޖަގަހައެއް ހުޅުއްވައިދެއްވުމަށް ފަހު އިބޫ ވިދާޅުވީ ސަރުކާރުން ދައްކާ ބިރަށް އާންމު ސަޕޯޓަރެއް އަދި އިސް ސަފުގައި މަސައްކަތްކުރާ މީހެއް ވެސް ފަހަތަށް ނުޖެހޭނެ ކަމަށެވެ.\n"އަޅުގަނޑުމެންނަށް ބިރު ދައްކައި ބަންދުކުރުމުގެ ވާހަކަތަކެއް އެބަ ދެކެވޭ. އެހެން ނަމަވެސް އަޅުގަނޑުމެންގެ ސަޕޯޓަރުން ތިބީ މިކަން ދޫކުރާ ގޮތަކަށް ނޫން، މިކަމާ ކުރިމަތިލައިގެން ކުރިއަށްދާން. އިރާދަކުރެއްވިއްޔާ އަޅުގަނޑުމެންގެ އެއްވެސް ސަޕޯޓަރެއް، އަޅުގަނޑުމެންގެ އިސް ސަފުގައި އެ އުޅޭ އެއްވެސް މީހަކު ފަހަތަކަށް ނުޖެހޭނެ،" އިބޫ ވިދާޅުވި އެވެ.\nGulhifaivaa Siyaasee Partythakuge Riyaasee Candidate MP @ibusolih adhi Running Mate MP @FaisalNasym Fuvahmulah Jazeera Jagaha hulhuvvai dhevvumuge therein #IbuFaisal2018#JazeeraRaajje pic.twitter.com/MtNV3MOanB\n— MDP Secretariat (@MDPSecretariat) September 4, 2018\nވަޒީފާގެ ބިރު ދައްކަމުންދާއިރު ސިވިލް ސާވަންޓުން ވެސް އަންނަނީ އިދިކޮޅު އިއްތިހާދުގެ ކެމްޕެއިނާ ގުޅެމުން ކަމަށް އިބޫ ވިދާޅުވި އެވެ.\nމީގެ އިތުރުން އިބޫ ވިދާޅުވީ އިލެކްޝަންސް ކޮމިޝަނާއި ސަރުކާރާ ގުޅިގެން އިންތިހާބު އޮޅުވާލުމަށް މަސައްކަތްތަކެއް ކުރަމުންދާ ކަމަށެވެ.\n"ކިތަންމެ ވަރަކަށް އޮޅުވާލަން މަސައްކަތް ކުރި ނަމަވެސް، ކިތަންމެ ވަރަކަށް ނުފޫޒު ފޯރުވަން މަސައްކަތް ކުރި ނަމަވެސް ރައްޔިތުން ނިކުމެ މިފަހަރު ރައީސް ޔާމީނަށް ބޮޑުތަނުން ނޫނެކޭ ބުނާނެ،" އިބޫ ވިދާޅުވި އެވެ.\nމި މަހުގެ 23ގައި ބާއްވާ ރިޔާސީ އިންތިހާބުގައި އިބޫ ވާދަ ކުރައްވާނީ މިހާރުގެ ރައީސް އަބްދުﷲ ޔާމީނާ ދެކޮޅަށެވެ. މިއީ ހަމައެކަނި ދެ ކެންޑިޑޭޓުންނާއެކު، ގިނަ ޕާޓީތައް އެކުލެވޭ ރިޔާސީ އިންތިހާބަކަށް ރާއްޖެ ނިކުންނަ ފުރަތަމަ ފަހަރެވެ.\nއިތުރު ލިޔުންތައް ސިޔާސީ ޕާޓީ އިދިކޮޅު ފަރާތްތައް ރައީސް އިބްރާހިމް މުހައްމަދު ސޯލިހް އިދިކޮޅު އިއްތިހާދު ރައީސް އަބްދުﷲ ޔާމީން އިންޒާރު ދިނުން